નિર્મલા સિથારમણ દ્વારા જાહેર કરવામાં આવ્યું આર્થિક પેકેજ-પાર્ટ3- Tax Today\nનિર્મલા સિથારમણ દ્વારા જાહેર કરવામાં આવ્યું આર્થિક પેકેજ-પાર્ટ 3\nતા. 15.05.2020: નિર્મલા સિથારમણ દ્વારા આજે વિશેષ આર્થિક પેકેજ નો ભાગ3રજૂ કરવામાં આવ્યો છે. આજે જે જાહેરાતો છે તે ખેતી, મત્સ્ય ઉદ્યોગ, ડેરી ઉદ્યોગ અને તેને સહાયક ચીજવસ્તુઓ માટે રહેશે તેવી જાહેરાત નાણાં મંત્રીએ કરેલ છે. આજે 11 જેટલી મહત્વ ની જોગવાઇઓ કરવામાં આવશે. જે પૈકી 8 જાહેરાતો ખેતી, મત્સ્ય ઉદ્યોગ, ડેરી વગેરેની સ્ટોરેજ, ઇન્ફ્રાસ્ટ્રક્ચર વગેરે માટે હશે. બાકી ની3જાહેરાતો પ્રશાશનિક-વહીવટી બાબતો માટે હશે.\nખેડૂતો સ્ટોરેજ તથા લલણી બાદ ની સુવિધાના અભાવે નુકસાન ભોગવતા હતા. સરકાર દ્વારા 1 લાખ કરોડ ખેતી એગ્રીગેટર્સ, ખેતી વિષયક ઉદ્યોગો, ઇન્ફ્રાસ્ટ્રક્ચર, સ્ટોરેજ ફેસિલિટી, કોલ્ડ સ્ટોરેજ, કિસાન ઉત્પાદક સંઘ વી. ને માળખાકીય સુવિધાઓ વધારવા સરકાર સહાય કરશે. આ યોજના હેઠળ ખાનગી એકમોનો પણ સમાવેશ થશે. આ લાભ, ખેતી વિષયક સ્ટાર્ટ અપ ને પણ લાભ આપવામાં આવશે. લલણી બાદ ની પ્રક્રિયાઓનો પણ વિકાસ માળખાકીય સુવિધા તરીકે કરવામાં આવશે. આ માટે ત્વરિત એક ફંડ ની સ્થાપના કરવામાં આવશે.\nસૂક્ષ્મ ખાદ્ય એકમો ને સરકાર દ્વારા આંતર રાષ્ટ્રીય સ્ટાર પર પોતાના ઉત્પાદનો વેચવા, માર્કેટિંગ કરવા મદદ કરશે. ખાદ્ય ચીજવસ્તુઓ ઉત્પાદન કરતાં એકમો, હેલ્થ એન્ડ વેલનેસ ચીજ વસ્તુ, ન્યુટ્રીશન પ્રોડક્ટસ ના ઉત્પાદન કરતાં એકમો વગેરે એકમો ને ઉત્પાદન, બ્રાન્ડિંગ, માર્કેટિંગ વગેરેમાં સરકાર દ્વારા મદદ કરવામાં આવશે. આ કારણે ખેતી, રોજગારીમાં ફાયદાઓ મળશે. આ યોજના ના કારણે2લાખ એકમો ને લાભ મળશે. આ માટે 10 હજાર કરોડ ની સરકાર દ્વારા ફાળવણી કરવામાં આવશે. પ્રધાન મંત્રી મોદી દ્વારા જાહેર કરાયેલ “વોકલ ફોર લોકલ વિથ ગ્લોબલ આઉટરીચ” માટે આ યોજના કામ કરશે.\nમત્સ્ય ઉદ્યોગ વિષયક લોજિસ્ટિક (ટ્રાન્સપોર્ટેશન), મત્સ્ય ઉદ્યોગ ને ઉપયોગી બનવા નવા બંદરો વિકસાવવા માં આવશે. માછી મારો ને તથા તેમની બોટ ને વીમા કવચ પૂરું પાડવામાં આવશે. આ કારણે મત્સ્ય ઉદ્યોગ નું ઉત્પાદન વધશે. પ્રધાનમંત્રી મત્સ્ય સંપદા યોજના હેઠળ સમુદ્રી માછીમારી માટે 11ooo કરોડ તથા મત્સ્ય ઉદ્યોગ ના ઇન્ફ્રાસ્ટ્રક્ચર વિકાસ માટે 9000 કરોડ ની ફાળવણી કરવામાં આવશે. આમ કુલ 20000 કરોડ ની ફાળવણી મત્સ્ય ઉદ્યોગ માટે કરવામાં આવશે. આ યોજના ના કારણે 55 લાખ લોકો ને રોજગારી મળશે. આ યોજના ના કારણે મત્સ્ય ઉદ્યોગ ના કારણે ભારતનું નિકાસ બમણું થઈ 100000 કરોડ એ પહોચશે. આ યોજના માં ટાપુઓ, હિમાલય ઉપર આવેલ રાજ્યો, ઉતાર-પૂર્વ રાજ્યો ની ઉપર ધ્યાન કેન્દ્રિત કરવામાં આવશે.\nરાષ્ટ્રીય પ્રાણી રોગ બચાવ યોજના જે પશુ ધન ના “ફૂટ એન્ડ માંઉથ ડીસીસ” ના તમામ રોગો માટે શરૂ કરવામાં આવેલ છે. આ યોજના હેઠળ હાલ 1.5 કરોડ પશુઓ ને આ રસીકરણ યોજના હેઠળ રસી આપવામાં આવ્યા છે. આ રસી ભારત ના 100% પશુઓ ને આપવામાં આવે તે સરકાર ની પ્રાથમિકતા રહેશે. ભારત સૌથી મોટા લાઈવ સ્ટોક (પશુઓ) નો દેશ છે. 13343 કરોડ ની ફાળવણી દ્વારા આ યોજનાથી 53 કરોડ પશુઓ ને લાભ મળશે. જેનાથી આપણાં ડેરી ઉદ્યોગ ની સ્વીકાર્યતા આંતરરાષ્ટ્રીય સ્તરે વધશે. ડેરી ઉદ્યોગ માં તથા કેટલ ફીડ ઉદ્યોગ ની માળખાકીય સુવિધાઓ વધારવામાં આવશે. આ માટે ખાનગી સાહસો ને પણ પ્રોત્સાહન આપવામાં આવશે. એનિમલ હસબંડરી ઇન્ફ્રાસ્ટ્રક્ચર દેવલોપમેંટ ફંડ માટે 15000 કરોડ ની ફાળવણી.\nહર્બલ તથા મેડીસિનલ પ્લંટિંગ માટે 4000 કરોડની જોગવાઈ કરવામાં આવેલ છે. 10 લાખ હેક્ટર માં આ પ્રકારની ખેતી કરવામાં આવશે. આ કારણે કિસાનોની આવક 5000 કરોડ જેટલી વધશે. આ ઉપરાંત હર્બલ તથા મેડિસિનલ પ્લાન્ટસ થી ભારતીય દવા ઉદ્યોગ ને ફાયદો થશે.\nમધ સવાર્ધ્ન ઉદ્યોગ ને લાભ આપવા 500 કરોડ ની ફાળવણી કરવામાં આવશે. આ કારણે2લાખ મધ મંખી પલકો ને ફાયદો થશે. આ કારણે “વેક્સ” જે મેડીસિનલ, ખાદ્ય-અખાદ્ય વેક્સ ની આયાત ઘટશે. ઉપભોગતાઑ ને સારું મધ મળી રહે તે પણ એક ફાયદો રહેશે.\nઓપરેશન હેઠળ ટેમેટા, ડુંગળી, બટેટા તથા અન્ય શાક ભાજીના ઉત્પાદન માટે ટ્રાન્સપોર્ટેશનમાં 50 % સબસિડી, સ્ટોરેજ માટે પણ 50% સબસિડી આપવામાં આવશે. આ માટે સરકાર દ્વારા 500 કરોડ નું પ્રવધાન.\nતેલી બિયા, તેલ, અનાજ, કઠોળ, ડુંગળી, તથા બટેટા વગેરે જેવી ખેત પેદાશોને “એશેનશિયલ કમોડિટી એક્ટ, 1955″(એસ્મા) માથી બહાર કાઢી નાખવામાં આવશે. આ ચીજવસ્તુઓ ને આ કાયદા હેઠળ ની યાદી માંથી બહાર નીકળી દેવામાં આવશે જેનાથી ખેડૂતો ને સારા ભાવ મળશે. દુષ્કાળ, રાષ્ટ્રીય આપદા વગેરે જેવી ખાસ જરૂરિયાત વાળા સમયમાં જ આ ચીજ વસ્તુઓ ને સરકાર “એસ્મા” હેઠળ લાવી શકશે. આ ચીજવસ્તુઓ સાથે જોડાયેલા ઉદ્યોગો તથા એક્સપોર્ટ એકમો ને પણ આ ચીજવસ્તુઓ ના સ્ટોક બાબતે કોઈ લિમિટ લાગુ નહીં પડે. સરકાર આ કાયદામાં ફેરફાર ટૂંક સમયમાં લાવશે.\nખેડૂતો પોતાની પેદાશો અન્ય રાજ્યોમાં પણ વેંચી શકે તેવી વ્યવસ્થા કરવામાં આવશે. ખેડૂતો માત્ર ખેતી વાડી ઉત્પન બજાર સમિતિનું લાઇસન્સ ધરાવતા વ્યક્તિને વેચાણ કરી શકશે તે નિયમ માં બદલાવ કરવામાં આવશે. ખેડૂતો જ્યાં ઈચ્છે ત્યાં પોતાના ચીજ વસ્તુ વેંચી શકે તે અંગે કેન્દ્રિય કાયદો લાવવામાં આવશે. ખેડૂતો ઇ ટ્રેડિંગ વડે પોતાના ઉત્પાદન વેંચી શકે તેની શરૂઆત કરવામાં આવશે.\nખેડૂતો ને પોતાના ઉત્પાદનોના સાચા ભાવ મળી શકે તેવી વ્યવસ્થા ઊભી કરવામાં આવશે. આ વ્યવસ્થા દ્વારા ખેડૂતો ને પોતાનું ઉત્પાદન કરતાં સમયે જ જો ભાવ અંગે બહેધરી આપવામાં આવે તો તેઓ ને ઘણી રાહત મળી શકે તેમ છે. આ અંગે સરકાર કાયદાકીય જોગવાઈ કરશે. આમ કરવાથી ખેડૂત જ્યારે પણ પોતાની ફસલ ઉગાડવા આગળ વધશે ત્યારેજ તેમના ચીજ વસ્તુ ના ઉત્પાદન ના ભાવ અંગે તેમણે જાણકારી હશે. ખેતીને લગતા ઉદ્યોગો માટે પારદર્શિતા પણ આ પગલાં થી વધશે.\n(થોડા સમયમાં વધારાની વિગતો પ્રેસ રીલીઝ આવે પછી અપડેટ કરવામાં આવી શકે છે)\nTags: Covid Economic Package, Covid Package, Covid-19, Government Relaxation for Covid\nPrevious COVID-19 ની સ્થિતિનો સામનો કરવા ગુજરાત સરકાર દ્વારા ખાસ આર્થિક સમિતિની રચના\nNext સુપ્રીમ કોર્ટ: ખાનગી કંપનીઓને લોકડાઉન દરમ્યાન પગાર બાબતે કોઈ કડક પગલાં નહીં!!\n2 thoughts on “નિર્મલા સિથારમણ દ્વારા જાહેર કરવામાં આવ્યું આર્થિક પેકેજ-પાર્ટ 3”\nPrajapati Kishan Kumar M says:\nVery nice 👌👌👌👌👌👌👌👌 sir service 6e ,tamaree telegram channel ma hu 6u,my Name is Kishan Kumar M Prajapati Makansar, Morbi


તારા જેવી સુંદર છોકરી આજ સુધી એટલે કુંવારી રહી કે અજાણ્યા યુવકો સાથે મોજ કરી શકે, બાકી જતીન પર મને પૂરો ભરોસો હતો - NavBharat Samay\nby mital Patel May 13, 2022 4:59 pm May 13, 2022 4:59 pm\nપરીક્ષાઓ પૂરી થઈ ગઈ છે. અમે મળ્યા, અમે ફરીથી મળ્યા, અમે ફરીથી અને ફરીથી મળ્યા. એક વિચિત્ર, પણ ખૂબ જ મધુર સૂર બંનેને એકબીજા સાથે અથડાયા હતા.પછી એક દિવસ મેં તેને કહ્યું કે હું અનાથ છું, તો જવાબ મળ્યો કે તે પણ અનાથ છે. આવી મનોહર છોકરીને મા-બાપ નથી એ જાણીને જાણે મારો શ્વાસ થંભી ગયો હતો. બાલાની સુંદર છોકરી આ ઉઝરડા ખાતા સમાજમાં પોતાનું અસ્તિત્વ જાળવી રહી હતી. હું સમજી ગયો કે તેની આંખો શું બોલે છે અને શા માટે તે આટલી નરમ સ્વભાવની હતી. આજે મને એ સવાલોના જવાબ પણ મળી ગયા, જેના વિશે મેં ક્યારેય વિચાર્યું પણ નહોતું.\nપછી થોડીવાર મૌન રહ્યા પછી મેં તેને ખૂબ જ ઉત્સાહથી પૂછ્યું, “શું આજ સુધી તારો કોઈ મિત્ર હતો?”તે સૂકા પાંદડાઓથી ભરેલી હથેળી લઈને આવી અને બોલી, “આ રહ્યા મારા મિત્રો.” સરોજ શું બોલી રહી છે તે હું સમજી શક્યો નહીં. હું હસી પણ ન શક્યો, કારણ કે તેના ચહેરા પર હાસ્ય નહોતું.\n“સરોજ, મને કંઈ સમજાયું નહીં?” મેં બહુ કુતૂહલવશ પૂછ્યું.જ્યારે તેની આંખો બધું જ બોલતી હતી, તો પછી આજે હું તેના દ્વારા બોલાયેલા શબ્દો કેમ સમજી શક્યો નહીં. તેણી ઇચ્છતી હતી કે તેણીનો આ મિત્ર તેની આંખો વાંચીને જાણશે કે આ સુકા પાંદડા શા માટે તેના મિત્રો છે. પરંતુ તેણે કહ્યું નહીં અને મેં પણ ધાર્યું કે કદાચ\nદુનિયામાં ક્યાંક ને ક્યાંક તેનો ભરોસો તોડ્યો હશે, તેથી જ તે આવી વાત કરે છે. અમારી વાતો વચ્ચેનો સં-બંધ ઘણો વધી ગયો હતો અને અમે ધીમે ધીમે ખૂબ નજીક આવી ગયા હતા. એક આસક્તિ હતી, એક અપૂર્ણતા હતી, જે સાથે રહેવાથી જ પૂરી થાય છે. હું તેના અને તેના સૂકા પાંદડા વચ્ચેનો સંબંધ જાણવા માંગતો હતો. હું તેની ખૂબ નજીક હતો, પરંતુ તેના મિત્રો હજી પણ સૂકા પાંદડા હતા.\nપછી એક દિવસ મારા મનમાં પ્રશ્ન થયો કે શાળા પૂરી થયા પછી આપણે કેવી રીતે મળીશું? પરંતુ હું તેની પાસેથી આ પ્રશ્ન સાંભળવા માંગતો હતો અને તે પણ જાણતો હતો કે તે પૂછશે નહીં, કારણ કે તે મારા કરતાં તે સૂકા પાંદડાઓને વધુ ચાહે છે. શાળાનો અભ્યાસ પૂરો થયો. તેમને મળ્યાને ઘણા દિવસો વીતી ગયા. હું એકલતા અનુભવવા લાગ્યો હતો અને આ એકલતા મને ડંખ મારવા દોડતી હતી. સરોજ તેની દુનિયામાં પાછી ફરી હતી, તેના સૂકા પાંદડાઓની બાજુમાં કે બીજે ક્યાંક.\nપછી એક દિવસ શાળાએ જઈને ખબર પડી. હું કેટલો મૂર્ખ હતો? આટલા લાંબા સમય સુધી સાથે રહી, પણ તે ક્યાં રહે છે તે જાણવાની ક્યારેય કોશિશ કરી નથી.હું મારા શિક્ષક પાસે ગયો અને સરોજનું સરનામું પૂછ્યું. શિક્ષકે કહ્યું, “રાઘવ, મને પણ ખબર નથી, પણ સરોજે તારા માટે એક પત્ર મૂક્યો છે.” હું ખૂબ ખુશ થયો, પણ એ પત્ર ખોલતાં મારા હાથ કેમ ધ્રૂજી રહ્યા હતા એ ખબર નથી. મારા જીવનમાં પહેલીવાર કોઈએ મારા અનાથને પત્ર લખ્યો.\nઆ ગામમાં પરણિત મહિલાઓ ગમે તે યુવક સાથે શ-રીર સુખ માણી શકે છે ,જાણો શુ છે એનું કારણ…\nમારી ભાભી અવારનવાર મારી સાથે શ-રીર સુખ માણે છે..હવે તેની બહેનને પણ મારી સાથે માણવા કહે છે…તો મારે શું કરવું જોઈએ\nmital Patel April 12, 2022 11:21 am April 12, 2022 11:21 am\nહું 20 વર્ષની છું મારા બ્રેસ્ટ અને હિપ્સ મોટા થઈ ગયા છે તેના કારણે મને ઘણી મુશ્કેલી થાય છે..નાના કરવા માટે કોઈ ઉપાય..\nmital Patel March 29, 2022 12:38 pm March 29, 2022 12:38 pm\nમારી ઉમર 19 વર્ષની છે મારો ભાઈ આંટી સાથે બેડરૂમમાં શ-રીર સુખ માણતાં જોયાં હતા ત્યારથી મનેએવું કરવાની ઇચ્છા થઈ ગઈ, પછી આંગળી નાખીને ??\nmital Patel March 24, 2022 4:59 pm March 24, 2022 4:59 pm


મર્લિન મનરો અને સુશાંત સિહ રાજપુત કેસ વચ્ચે કેટલી સમાનતા? |\nHome Bollywood મર્લિન મનરો અને સુશાંત સિહ રાજપુત કેસ વચ્ચે કેટલી સમાનતા?\nભારતમાં બૉલિવુડ સ્ટાર સુશાંત સિંહ રાજપુતની કથિત આત્મહત્યાનો કેસ ચર્ચામાં છે. પોલીસ સાથે એક નાના વર્ગનું માનવું છે કે સુશાંતે આત્મહત્યા કરી છે. તો દેશના મોટાભાગના લોકો છાતી ઠોકીને કહી રહ્યા છે કે સુશાંતની હત્યા કરવામાં આવી છે. સુશાંતના પરિવાર સહિત બિહાર સરકાર, કંગના રનૌત, સુબ્રહ્મણ્યમ સ્વામી સહિતની હસ્તીઓ ઉપરાંત અભિનેતાના ચાહકો પણ ઇચ્છે છે કેસની તપાસ સીબીઆઈને સોંપવામાં આવે. જ્યારે મહારાષ્ટ્ર સરકાર અને મુંબઈ પોલીસ એનો વિરોધ કરી રહી છે. ભારતનો આ હાઇપ્રોફાઇલ કેસ આજે રોજેરોજ પ્રિન્ટ અને ટીવી મીડિયાનો મુખ્ય મુદ્દો બની ગયો છે.\nસુશાંત જેવા હાઇપ્રોફાઇલ આત્મહત્યાના ઘણા કેસ હશે જેનું રહસ્ય કદી બહાર આવ્યું ન હોય. જાકે ફિલ્મી મેગેઝિન હોવાથી આપણે એવી જ એક હસ્તીની વાત કરીએ જેના વિશે આજે પણ લોકો એક પર્ફેક્ટ મર્ડર માને છે. હૉલિવુડની અભિનેત્રી અને લાખો-કરોડો દિલોની ધડકન એવી મર્લિન મનરોએ આત્મહત્યા કરી ત્યારે પૂરી દુનિયાને આંચકો લાગ્યો હતો. મર્લિનના કેસનું રહસ્ય બહાર ન આવવા માટે એક રાજકીય પરિવાર જવાબદાર હોવાનું આજે પણ લોકો માની રહ્યા છે. ડીટ્ટો, સુશાંત કેસમાં પણ આવી વાતો જ ચર્ચાઈ રહી છે.\nમર્લિનની રહસ્યમય આત્મહત્યાની ફાઇલ અનેકવાર ખોલવામાં આવી અને બંધ પણ થઈ ગઈ. મર્લિનની આત્મહત્યા આજે પણ એક રહસ્ય બનીને રહી ગઈ છે. આજે પણ અનેક લોકોનું માનવું છે કે અમેરિકાની જાસૂસી સંસ્થા સીઆઈએએ એની હત્યા કરી છે. મર્લિન કેસ અંગે અનેક પુસ્તકો પણ લખાયા છે જેમાં મર્લિનની આત્મહત્યા/હત્યા વિશે વિગતવાર લખવામાં આવ્યું છે.\n૫ ઓગસ્ટ ૧૯૬૨ના અમેરિકાના લૉસ એન્જલ્સના સાન્તા મોનિકાના દરિયા કિનારે એક કૉન્સર્ટનું આયોજન કરાયું હતું. એમાં બૉબી ડોરિન, એલ્વિસ પ્રેસ્લી અને ડેન શેનન જેવા વિખ્યાત ગાયકો ભાગ લેવાના હોવાથી ભારે ભીડ ઉમટી હતી. ત્યારે ડિસ્ક જૉકીએ કાર્યક્રમની વચ્ચે શ્રદ્ધાંજલિ અર્પતું ગીત સંભળાવ્યું. શ્રોતાઓના હૈયા ભારે થઈ ગયા. ગીત પૂરૂં થયા બાદ જૉકીએ જ જણાવ્યું કે લાખો લોકોની માનીતી અભિનેત્રી મર્લિન મનરોએ ૩૬મા વર્ષે આત્મહત્યા કરી છે.\nમર્લિન સાથે વાત કરનાર છેલ્લી વ્યક્તિ હતી લાફોર્ડ. એની જ્યારે પૂછપરછ કરવામાં આવી ત્યારે એણે કહ્યું કે, એણે મર્લિનને ડિનર માટે બોલાવી હતી. પણ એણે જ્યારે સાંજે ફોન કરીને ડિનર માટે આવવાની વાત કરી ત્યારે એ ઘણી ચીડાયેલી હતી. ડિનર પર પણ આવવાની ના પાડી દીધી. એ વ્યવસ્થિત બોલી પણ શકતી નહોતી.\nલાફોર્ડ સાથે મર્લિન મનરો\nલાફોર્ડ પણ હૉલિવુડ સાથે જ સંકળાયેલો હતો. એણે વધુમાં જણાવ્યું કે, જ્યારે એણે ફોન કર્યો ત્યારે મર્લિને આવવાની ના પાડી. એ સાથે અચકાતા કહ્યું કે, પ્રેસિડન્ટને ગુડબાય કહેવું છે અને તને પણ ગુડબાય. લાફોર્ડ જ્યાં સુધી જીવ્યો ત્યાં સુધી એ આ એક જ વાત કહેતો હતો. ઘણાને એની વાત ખોટી લાગતી હતી. મર્લિન અમેરિકન પ્રમુખ જ્હાન એફ. કેનેડી અને એના ભાઈ સાથે ઘણીવાર જોવા મળતી. લાફોર્ડ કેનેડીના ભાઈની નજીક હતો.\nમર્લિન અંગે પાછળથી કહેવામાં આવતું હતું કે એણે વધુ પડતી ઉંઘની ગોળીઓ લઈ આત્મહત્યા કરી હતી. પણ એ કદી બહાર ન આવ્યું કે આટલી બધી ગોળીઓ એની પાસે આવી ક્યાંથી? એના ઘરમાંથી ગોળીની બોતલ ગાયબ હતી. એવું કહેવાય છે કે, જાસૂસી સંસ્થાના અમુક લોકોએ મર્લિનના ઘરે જઈ પહેલું કામ ફૉક્સ સ્ટુડિયો અને કેનેડી બંધુઓ સંબંધિત દસ્તાવેજા ગાયબ કર્યા. કલાકો બાદ ફૉક્સ સ્ટુડિયોએ અધિકૃતપણે જાણકારી આપી કે, રાત્રે ૩.૩૦ વાગ્યે હાઉસટેકર મિસિસ યુનાઇસ મરેએ મર્લિનના રૂમની લાઇટ ચાલુ હોવાનું જોયું. એણે દરવાજા ખટખટાવ્યો પણ મર્લિને ઉઘાડ્યો નહીં. બારીમાંથી જોતા મર્લિન પલંગ પર બેહોશ પડી હતી. એણે તાત્કાલિક પોલીસને જાણ કરી. પોલીસે દરવાજા તોડ્યો તો મર્લિન મૃત અવસ્થામાં પડી હતી. પોલીસે જણાવ્યું કે મર્લિને ઉંઘની ગોળીઓ લઈ આત્મહત્યા કરી હતી. જોકે કેનેડીના ભાઈના દબદબાને કારણે કોઈ ખુલ્લેઆમ બોલતું નહોતું. અંદરખાને ચર્ચા ચાલી રહી હતી. જેવી કેનેડી પરિવારની તાકાત ઘટવા લાગી કે મર્લિનની આત્મહત્યા પર સવાલો ઉપિસ્થત કરતા પુસ્તકો અને લેખો પ્રકાશિત થવા લાગ્યા. (સુશાંત સિંહ રાજપુત કેસની પણ અમુક બાબતો મર્લિન કેસને મળતી આવે છે)\nજ્હૉન એફ. કેનેડી અને મર્લિન\nમર્લિનના મૃત્યુ બાદ વીસ વરસે ફરી એની ફાઇલ ખોલવામાં આવી. તપાસ પણ થઈ. પરંતુ મોટાભાગના પુરાવાઓનો નાશ કરાયો હતો. એક તો મર્લિન પાસે આટલી ગોળીઓ આવી ક્યાંથી? ગોળીઓની બોતલ ગાયબ થઈ, એવું કહેવામાં આવ્યું કે મર્લિને ગોળીઓ ખાઈ આત્મહત્યા કરી તો પછી લોહીમાં ડ્રગ્સનું પ્રમાણ વધુ કેવી રીતે આવ્યું? મર્લિનની કિડનીમાં ડ્રગ્સ મળ્યું નહીં. એટલે મર્લિને ગોળીઓ ખાધી નહોતી. તો શું એને ઇન્જેક્શન અપાયું હતું… તમામ વાતો શંકા ઉપજાવે એવી છે. ત્યાર બાદ એવું કહેવાઈ રહ્યું હતું કે, મર્લિન પ્રેસિડન્ટ કેનેડીની નજીક હતી. એટલે તેને અનેક રહસ્યોની જાણ હતી. તો એવું પણ ચર્ચાઈ રહ્યું હતું કે કેનેડી સાથેના સંબંધો બગડ્યા હતા અને એ એક પત્રકાર પરિષદનું આયોજન કરવાની હતી. (સુશાંત પણ પત્રકાર પરિષદ કરવાનો હતો એવું ચર્ચાઈ રહ્યું છે).\nએ વાત સાચી કે મર્લિનની હત્યા બાદ કેનેડી પરિવારના પતનની શરૂઆત થઈ હતી. ખાસ કરીને આ કુટુંબના સભ્યો રહસ્યમય મોતે મર્યા હતા. જોકે લોકો આજે પણ મર્લિનની હત્યા થઈ હોવાનું માની રહ્યા છે. મર્લિનની હત્યા હોય કે આત્મહત્યા આજે પણ એ રહસ્યનો કોયડો બનીને રહી ગઈ છે.\nPrevious articleસુશાંત સિંહ મામલે હવે વિદેશી મહિલાનું નામ : ભાજપે કરી તપાસની માંગણી\nNext articleસુશાંત સિંહ રાજપુતનો કેસની સીબીઆઈને સોંપાયો


લયસ્તરોવિષ્ણુ પટેલ Archives - લયસ્તરો\nArchive for વિષ્ણુ પટેલ\nવિષ્ણુ પટેલ શ્રેણીમાંના બધા પોસ્ટ (કક્કાવાર), સંપૂર્ણ પોસ્ટ માટે ક્લીક કરો.\nહું, મને ઢંઢોળતો – વિષ્ણુ પટેલ\nDecember 16, 2014 at 12:30 am by ધવલ\t· Filed under ગઝલ, વિષ્ણુ પટેલ\nહું, મને ઢંઢોળતો\nખાલીપો ચાલ્યો જતો\nસ્વપ્ન કૈં, ધમરોળતો!\nઆ પવન, આખ્ખી સફર\nછે બધે અંધારપટ\nહું દિવાલો ધોળતો!\nરંગ ન, એક્કે બચ્યો\nતોય પીંછી બોળતો!\nક્યારનો જોવા મથું\nકો’ક અક્ષર કૉળતો\nરે! કસુંબા તો ગયા!\nહું ગઝલને ઘોળતો!\nકવિતા સાંભળવાની અલગ જ માઝા છે. એ મઝા માણવા માટે આજે ‘કવિતા કાનથી વાંચવાનો’ પ્રયોગ કર્યો છે. આશા છે ‘વાંચકો’ને ગમશે.\nટૂંકી બહેરની ગઝલ મારી કમજોરી છે. ગઝલમાં પણ કમર જેટલી પાતળી એટલી વધારે સારી 🙂 મજાક જવા દો તો, ટૂંકી બહેરની ગઝલો ઓછી જ જોવા મળે છે. કારણ કે ઓછામાં ઘણું કહેવું એ વધારે અઘરું કામ છે. અહીં કવિએ બધા શે’રને બખૂબી કંડાર્યા છે. જુઓ – છે બધે અંધારપટ / હું દિવાલો ધોળતો! – ટચૂકડો પણ ધારદાર શે’ર. ને છેલ્લે, રે થી શરૂ કરીને કવિ કસુંબાને બદલે ગઝલ ઘોળવાની મઝાની વાત લઈ આવ્યા છે.


ચરોતર પંથકમાં આજે નાતાલ પર્વ ઉજવાશે\nઆણંદ, નડિયાદ, તા.૨૪\nનાતાલ પર્વની ઉજવણી કરવા માટે ખ્રિસ્તી બિરાદરો દ્વારા તડામાર તૈયારીઓ કરાઈ છે. નાતાલની સવારથી જ દેવળમાં જઈને પ્રાર્થના કરવામાં આવશે તથા નાતાલની શુભેચ્છા પણ પાઠવવામાં આવશે.\nતમામ ચર્ચમાં આજે પ્રાર્થના સભા\nઈસુ ખ્રિસ્તના જન્મદિનને ધ્યાનમાં રાખીને કેક કાપીને તેની ઉજવણી પણ કરવામાં આવતી હોય છે. કેન્ડલ સળગાવીને લોકોએ પ્રભુને પ્રાર્થના કરી હતી. નાતાલના આગલા દિવસે આણંદ જિલ્લામાં ધુમ ખરીદી નીકળી હતી. તેથી વેપારીઓ પણ ખુશ જોવા મળ્યા હતા. ખ્રિસ્તી બિરાદરોએ નાતાલ પર્વ નિમિત્તે અવનવી રોશની તેમજ સ્ટાર, ક્રિસમસ ટ્રી, ઝગમગ તારલાં અને ગભાણની સજાવટ પણ કરી દીધી હતી.\nઆજે મોડી રાત્રિ સુધી ખ્રિસ્તી ભાઈ-બહેનોએ કપડા, મિઠાઈ સહિત વિવિધ ચીજવસ્તુઓની ખરીદી કરી હતી. નાતાલની ઉજવણી આજ મોડી રાત્રિથી જ શરૃ થઈ ગઈ હતી. રાત્રિના ૧૧ઃ૩૦ કલાકથી જ વિવિધ દેવળોમાં ભેગા થઈને પ્રાર્થના કરાઈ હતી. રાત્રિના ૧૨ઃ૦૦ વાગે કેક કાપીને કેટલાક ખ્રિસ્તી બિરાદરોએ ઈસુના જન્મદિનની ઉજવણી કરી હતી. એકબીજાને કેક ખવડાવીને નાતાલની શુભકામના પાઠવી હતી. ખ્રિસ્તી ભાઈ-બહેનોએ ભેગા મળીને ઈસુના જન્મદિનની પોતાની રીતે અનોખી ઉજવણી કરી હતી. જિલ્લાના નાના ગામડામાં ગરબા પણ ગવાયા હતા. નાતાલની ઉજવણી સારી રીતે થાય તે માટે કેટલાક સમયથી કેટલાક ખ્રિસ્તી ભાઈ-બહેનોએ અગાઉથી જ તૈયારીઓ કરી દીધી હતી. પોતાના ઘરે કેન્ડલ લાઈટ કરીને પણ નાતાલની ઉજવણી કરવામાં આવશે. એકબીજાના ઘરે જઈને શુભેચ્છા પાઠવવામાં આવશે.\nનડિયાદ સહિત ખેડા જિલ્લામાં નાતાલના પર્વની ઉજવણી કરવામાં આવશે. ખ્રિસ્તી સમુદાયના ભાઈ-બહેનો ધ્વારા દેવળોમાં પ્રાર્થના કરવામાં આવશે. નાતાલની ઉજવણરૃપે નડિયાદ તેમજ અન્ય સ્થળોએ આવેલા ચર્ચને રોશનીથી શણગારવામાં આવ્યા છે.\nતા.૨૫ ડિસેમ્બરના રોજ નાતાલના પર્વનું ખુબ મહત્વ છે. ઈસુ ખ્રિસ્તના જન્મ દિવસને ખ્તિસ્તી સમુદાય નાતાલના પર્વ તરીકે ઉજવે છે. નાતાલની ઉજવણીરૃપે નડિયાદમાં મિશન રોડ પર આવેલા ચર્ચને શણગારવામાં આવ્યા છે. આ જ રીતે અન્ય સ્થળોએ આવેલા નાના-મોટી ચર્ચને પણ શણગારવામાં આવ્યા છે. ઈસુ ખ્રિસ્તનો જન્મ ગભાણમાં થયો હતો.તેથી શહેરના મિશન રોડ પર ગભાણના ટેબ્લો પણ બનાવવામાં આવ્યા છે. રવિવારે સવારે ખ્રિસ્તી ભાઈ- બહેનો દેવળોમાં પ્રાર્થના કરશે અને પરસ્પર નાતાલની શુભેચ્છાઓ પાઠવશે. જુદા- જુદા દેવળોમાં ભક્તિ સભર કાર્યક્રમોનું પણ આયોજન કરવામાં આવ્યું છે.


સાઉથ ના આ એક્ટર્સ ની પુત્રી ઓ છે ખુબ સુંદર અને સ્ટાઈલિશ, પરંતુ ફિલ્મો થી રહે છે દૂર... - Gujju baba\nસાઉથ ના આ એક્ટર્સ ની પુત્રી ઓ છે ખુબ સુંદર અને સ્ટાઈલિશ, પરંતુ ફિલ્મો થી રહે છે દૂર…\nજોકે, બોલિવૂડમાં જોવા મળ્યું છે કે આ દિવસોમાં આવતા મોટાભાગના કલાકારો અને અભિનેત્રીઓ સ્ટાર કિડ્સ છે. પરંતુ દક્ષિણમાં તે ઉલટું છે. તમે લોકો દક્ષિણના સુપરસ્ટારની પુત્રીઓ વિશે ભાગ્યે જ જાણતા હશો. . તો ચાલો આજે અમે તમને કેટલાક સુપરસ્ટારની સુંદર દીકરીઓ વિશે જણાવીએ.\nચિરંજીવીની પુત્રીઓ ‘સુસ્મિતા અને શ્રીજા’\nસાઉથ સુપરસ્ટાર ચિરંજીવીના પુત્ર રામ ચરણ તેજાને બધા જ જાણે છે, પરંતુ તેમની દીકરીઓ સુસ્મિતા અને શ્રીજાને બહુ ઓછા લોકો જાણે છે. સુષ્મિતાએ વર્ષ 2006 માં વિષ્ણુ પ્રસાદ સાથે લગ્ન કર્યા હતા. આ જ શ્રીજાએ 2007 માં શિરીશ ભારદ્વાજ સાથે ગુપ્ત લગ્ન કર્યા હતા. પરંતુ બાદમાં બંનેના છૂટાછેડા થઈ ગયા. ત્યારબાદ શ્રીજાએ ઘરેણાંના ઉદ્યોગપતિ કલ્યાણ સાથે વર્ષ 2016 માં પરિવારના સભ્યોની ઇચ્છાથી લગ્ન કર્યા.\nરજનીકાંતની પુત્રીઓ એશ્વર્યા અને સૌંદર્ય\nસુપરસ્ટાર રજનીકાંતની બે દીકરીઓ એશ્વર્યા અને સૌંદર્ય છે. સૌંદર્યના લગ્ન ઉદ્યોગપતિ વિશાગન મગનમુદી સાથે થયા છે અને મોટી પુત્રી એશ્વર્યાએ એક્ટર ધનુષ સાથે લગ્ન કર્યા છે. આ સૌંદર્યનું બીજું લગ્ન છે. પ્રથમ લગ્નથી જ તેમને એક પુત્ર પણ છે. રજનીકાંતની બે પુત્રીઓ પણ ખૂબ જ સુંદર છે પરંતુ તેઓ ફિલ્મોમાં કામ કરી શક્યા નહોતા.\nવેંકટેશની પુત્રીઓ ‘આશ્રિત, કરિશ્મા હયાવાહિની અને ભાવના’\nદક્ષિણ અભિનેતા વેંકટેશ દગ્ગુબતીને ત્રણ પુત્રી છે, જેના નામ આશ્રિત, કરિશ્મા અને ભાવના છે. વેંકટેશની મોટી પુત્રી આશ્રિતા એક વ્યાવસાયિક બેંકર છે. આવો\nસત્યરાજની પુત્રી દિવ્યા સત્યરાજ\nબાહુબલીમાં કટપ્પાની ભૂમિકા ભજવીને લોકપ્રિય બનેલા સત્યરાજનું અસલી નામ રંગરાજ સુબૈયા છે. તેને એક પુત્રી અને એક પુત્ર છે. તેમની પુત્રીનું નામ દિવ્યા છે અને તે વ્યવસાયે ન્યુટ્રિશનિસ્ટ છે.\nમોહનલાલની પુત્રી વિસ્મય\nમોહનલાલ, જેનું પૂરું નામ મોહનલાલ વિશ્વનાથ નાયર છે. તેમને એક પુત્ર પ્રણવ અને એક પુત્રી વિસ્મય છે. વિસ્મય કેમેરાથી દૂર રહેવાનું પસંદ કરે છે.\nમમ્મૂટીની પુત્રી કુટ્ટી સુરુમી\nમલયમમ ફિલ્મ્સના સુપરસ્ટાર મમ્મૂટી, જેમણે તમિલ, કન્નડ અને હિન્દી ફિલ્મોમાં પણ અભિનય કર્યો છે. તેમને એક પુત્ર ડલ્ક્યુર સલમાન અને પુત્રી કુત્તી સુરુમી છે. ડલ્ક્વેર દક્ષિણ ભારતીય ફિલ્મોમાં પણ કામ કરે છે. આ જ કુત્તી સુરુમીના લગ્ન મોહમ્મદ રેહાન સાથે થયા છે. કુત્તી સુરુમી પણ ખૂબ જ સુંદર છે, છતાં તે લાઈમલાઈટથી દૂર રહે છે. સી વિક્રમની પુત્રી અક્ષિતા વિક્રમ\n‘અપરિચિત’ અને ‘હું’ જેવી ઘણી સુપરહિટ ફિલ્મોમાં કામ કરી ચુકેલા સી વિક્રમે વર્ષ 1992 માં શૈલજા બાલકૃષ્ણન સાથે લગ્ન કર્યા, જેની સાથે તેમને એક પુત્ર ધ્રુવકૃષ્ણ અને પુત્રી અક્ષિતા છે. અક્ષિતાએ મનુ રણજિત સાથે લગ્ન કર્યા છે. અક્ષિતા ગ્લેમરની દુનિયાથી ઘણી દૂર રહે છે, તે ફક્ત ફેમિલી ફંક્શન્સમાં જ જોવા મળે છે. ચાલો તમને જણાવી દઈએ કે અક્ષતા વિક્રમ સુંદરતામાં સારી અભિનેત્રીઓ સાથે પણ ભાગ લે છે .


રાજકોટ પોલીસે મુખ્યમંત્રીની હાજરીમાં લોન્ચ થયેલી એપ. દ્વારા5મહિનામાં 2000 કેસ કર્યા, જુઓ કઈ રીતે વસુલાય છે દંડ (VIDEO) - Watch Gujarat News : LIVE LATEST TODAY Online\nરાજકોટ પોલીસે મુખ્યમંત્રીની હાજરીમાં લોન્ચ થયેલી એપ. દ્વારા5મહિનામાં 2000 કેસ કર્યા, જુઓ કઈ રીતે વસુલાય છે દંડ (VIDEO)\nફરજ પરના પોલીસ કર્મચારી દ્વારા નિયમ ભંગ કરનારનાં નામ સહિત બધી વિગતો એપ્લિકેશનમાં આપવામાં આવે\nશહેર પોલીસે પેપરલેસ, કોન્ટેકલેસ અને કેશલેસ ટ્રાફીક ચલણ સિસ્ટમનો ઉપયોગ કરી છેલ્લા પાંચ મહિનામાં2હજારથી વધુ કેસો કર્યા – પ્રવિણકુમાર મીણા, ડીસીપી ઝોન-1\nવાહનચાલક વચ્ચે દંડની રકમ રોકડમાં સ્વીકારવાના બદલે ઓનલાઈન સિસ્ટમ દ્વારા કોવિડ સંક્રમણને લગતા કેસો કરવામાં આવી રહ્યા છે\nWatchgujarat. રાજકોટમાં ટ્રાફીક પોલીસ દ્વારા વાહન ચાલકોને દંડ કરવા તૈયાર કરવામાં આવેલી સ્પોટ ચલણ એપ્લીકેશન તૈયાર કરવામાં આવી હતી આ પેપરલેસ, કોન્ટેકલેસ અને કેશલેસ ટ્રાફિક ચલણ સિસ્ટમથી છેલ્લા પાંચ મહિનામાં બે હજારથી વધુ કેસો કરવામાં આવ્યા હોવાનું જણાવ્યું છે. પોલીસ દ્વારા કોરોના મહામારીને ધ્યાને લઈ વાહન ચાલકને રોકડમાં દંડ આપવાના બદલે કેશલેસ દંડ આવી શકાય તે માટે આ સ્પોટ ચલણ એપ બનાવવામાં આવી હતી. અને જાન્યુઆરી મહિનામાં મુખ્યમંત્રી રૂપાણીની ઉપસ્થિતિમાં આ એપ્લિકેશન દ્વારા પેપરલેસ, કોન્ટેકલેસ અને કેશલેસ ટ્રાફીક ચલણ સિસ્ટમની પ્રાયોગીક ધોરણે શરૂઆત કરવામાં આવી હતી.\nઆ એપ્લિકેશન દ્વારા કઈ રીતે દંડ વસુલાય છે તેનો વિડીયો પણ પોલીસે જાહેર કર્યો છે. જેમાં સ્પષ્ટ જોઈ શકાય છે કે, પ્રથમ તો ફરજ પરના પોલીસ કર્મચારી દ્વારા નિયમ ભંગ કરનારનાં નામ સહિત બધી વિગતો એપ્લિકેશનમાં આપવામાં આવે છે. ત્યારબાદ જો આ નિયમ ભંગ કરનાર ઓનલાઈન દંડ ભરવા ઈચ્છે તો પોલીસ દ્વારા ઓનલાઈન બટન દ્વારા પેટીએમ સહિત જરૂરી વિકલ્પ પસંદ કરવામાં આવે છે. આ વિકલ્પ પસંદ કરતાં જ એક બાર કોડ જનરેટ થાય છે. જેને દંડ ભરનાર વ્યક્તિ દ્વારા પોતાના મોબાઈલથી સ્કેન કરતા જ દંડની રકમ તેના જે-તે એકાઉન્ટમાંથી કપાઈ જાય છે. અને પોલીસને મળી જાય છે.\nડીસીપી ઝોન-1 પ્રવિણકુમાર મીણાએ માહિતી આપતા જણાવ્યું હતું કે, શહેર પોલીસે પેપરલેસ, કોન્ટેકલેસ અને કેશલેસ ટ્રાફીક ચલણ સિસ્ટમનો ઉપયોગ કરી છેલ્લા પાંચ મહિનામાં2હજારથી વધુ કેસો કર્યા છે. આ એપ્લીકેશનનો ઉપયોગ કરવાથી પોલીસ તેમજ વાહનચાલક વચ્ચે દંડની રકમ રોકડમાં સ્વીકારવાના બદલે ઓનલાઈન સિસ્ટમ દ્વારા કોવિડ સંક્રમણને લગતા કેસો કરવામાં આવી રહ્યા છે. જેમાં માસ્ક, જાહેરમાં થુંકવુ તથા સોશિયલ ડિસ્ટન્સ અંગેના કેસો કરવામાં આવી રહ્યા છે.


આજે ૨૪ ઑગસ્ટના રોજ ગુજરાતી ભાષાના મૂર્ધન્ય કવિ શ્રી નર્મદનો જન્મદિન છે. ગુજરાતી ભાષા અને સાહિત્યમાં તેમનું બહુમૂલ્ય પ્રદાન છે. તેમના જન્મદિન નિમિત્તે આ દિવસ ‘વિશ્વ ગુજરાતી દિવસ’ તરીકે પણ ઉજવાય છે. નર્મદ માત્ર કવિ જ નહીં પણ નિબંધકાર, આત્મકથાકાર, પિંગળકાર, સંપાદક, કોશકાર અને નાટ્ય સંવાદ લેખક તરીકે પણ પ્રખ્યાત હતા. સુરતની ધરાનું ગુજરાતી સાહિત્યક્ષેત્રે ઊંચું […]\nશ્રાવણ માસમાં ભાવિક લોકો ઉપવાસ કે એકટાણાં કરતા હોય છે. ભક્તિ અને આસ્થાપૂર્વક કેટલાક લોકો આખો મહિનો વ્રત તો કરે છે પરંતુ કેટલીક વખત પૂરતો ખોરાક નહીં લેવાના કારણે તેમને અશક્તિ અનુભવાય છે. વળી દરરોજ એકનું એક ફરાળી ભોજન ભાવે નહીં. તો કેટલાકને બટાકાનું ફરાળ પચતું નથી હોતું. એવામાં અમે બટાકા વિનાની કેટલીક ફરાળી વાનગીઓ લાવ્યા […]


gujarati.almuntazar.com » Blog Archive » કિતાબ ‘કમાલુદ્દીન’\nજો આપણે આ પુસ્તકનો ઐતિહાસિક દ્રષ્ટિકોણથી અભ્યાસ કરીએ તો જણાશે કે આ પુસ્તક ઝમાનાના ઈમામની ગયબત ઉપર લખાયેલા શરૂઆતના પુસ્તકો પૈકી એક છે. જેનું પુરૂં નામ ‘કમાલુદ્દીન વ તમામુન નેઅમહ’છે. આ પુસ્તકના કર્તા રઈસુલ મોહદ્દેસીન અબુ જઅફર મોહમ્મદ ઈબ્ને અલી બાબવયે કુમ્મી (અ.ર.) છે. જેમને શયખ સદુક (અ.ર.)ના મશ્હુર નામથી યાદ કરવામાં આવે છે.\nજનાબ શયખ સદુક (અ.ર.)નો જન્મ કુમના ઘણાં જ જાણીતા અને મશ્હુર શીઆ ઈલ્મી ઘરાનામાં હિજરૂરી ૩0૬ માં થયો. તે સમયે કુમ એહહેબૈતના સાચા જાંનિસારોનું કેન્દ્ર હતું. જનાબ શયખ સદુક (અ.ર.)નો જન્મ હઝરત વલી અસ્ર (અ.સ.)ની દોઆના ફળ સ્વરૂપે થયો. જનાબ સદુક (અ.ર.) એ તેમના પિતા મોહતરમ અલી ઈબ્ને ઈબ્રાહીમ (અ.ર.) (જે હ. ઈમામ હસન અસ્કરી અ.સ. ના સહાબીઓમાંથી હતા)ની છત્રછાયા હેઠળ ૨0 વરસ સધી તાલીમ અને સંસ્કાર મેળવ્યા. ત્યાર પછી આપ ‘રય’શહેરમાં રહેવા ગયા. રસૂલે ખુદા (સ.અ.વ.) અને ઈમામો (અ.સ.)ની હદીસોને ભેગી કરવા માટે શયખ સદુક (અ.ર.) ઈરાક, તુર્કી, ખુરાસાનની સફર કરી. સફર દરમ્યાન કેટલાય શાગીર્દોને તાલીમ આપી અને તેઓને ઈલ્મે દીનથી નવાજ્યા. સમગ્ર ઈસ્લામી દુનિયાના ખૂણે ખૂણાના લોકોએ આપના ઈલ્મનો લાભ મેળવ્યો. અને આપની પાસેથી ફીકાહના પ્રશ્ર્નોનું નિરાકરણ મેળવ્યું. જનાબ શયખ તુસી (અ.ર.) આપના બારામાં ફરમાવે છે ‘તે પહેલા દરજ્જા ઉપર હતા. ઘણી સારી યાદશકિત ધરાવતા હતા. ફીકાહના આલીમ હતા. તેમણે હદીસો યાદ કરી રાખી હતી. તેમના જેવું કોઈ ન હતું. કુમ શહેરમાં તેમની ગ્રહણશકિત અને જ્ઞાનમાં તેમના જેવું બીજું કોઈ દેખાતું ન હતું.’ (અલ ફેહરીસ્ત ૧૮૪-૧૮૫ શયખ તુસી)\nજનાબ શયખ સદુકે (અ.ર.) મઅસુમોની હદીસોને ભેગી કરીઅને તેનું વિભાગીકરણ કર્યું. આ કોઈ મામુલી કામ ન હતું. રીસર્ચ સ્કોલરોના મત મુજબ આ અસામાન્ય કામના, આજે આપણી વચ્ચે આપની કૃતિઓના માત્ર ૧૮ પુસ્તકો અને વિવરણો મૌજુદ છે. જેમાના દરેક અનન્ય અને અજોડ છે. અઈમ્મએ તાહેરીન (અ.સ.)ની હદીસોને ભેગી કરવી, વિભાગીકરણ કરવું, વિષયો મુજબ વહેંચણી કરવી, જુદી પાડવી, તલસ્પર્શી અભ્યાસ કરવો તે આપની અમુલ્ય સિધ્ધી છે. જેના કારણે આપને ‘રઈસુલમોહદ્દસીન’નું ઉપનામ આપવામાં આવ્યું છે. આ અમુલ્ય અને એકમાત્ર તેજસ્વી પ્રતિભા હિજરૂરી સન ૩૮0માં આ ફાની દુનિયાથી કૂચ કરી ગઈ. આપનું મૃત્યુ ‘રય’શહેરમાં થયું. અને આપની કબર તહેરાનની દક્ષિણ દિશામાં આવેલી છે.\nઆપની બહુમુલ્ય ખીદમતો:\nઅહિં અમે શયખ સદુક (અ.ર.)ના થોડા પુસ્તકોની વાત કરીએ છીએ, જે જુદી જુદી રીતે આપણા સુધી પહોંચ્યા છે.\n(૧) રીસાલા એ એઅતેકાદાત, (૨) કમાલુદ્દીન વ તમામુન નેઅમહ, (૩) કિતાબુલ આમાલી, (૪) કિતાબુત તવહીદ, (૫) મન લા યહઝરહુલ ફકીહ, (૬) કિતાબે સવાબુલ અઅમાલ અ એકાબુલ અઅમાલ, (૭) એલલુશ શરાએઅ વલ એહકામ, (૮) ઓયુને અખબારૂલ રેઝા (અ.સ.)\nકિતાબ ‘કમાલુદ્દીન’ઘણી મહત્વની કિતાબો પૈકી એક છે. આ કિતાબમાં તે હદીસો મૌજુદ છે જેમાં ઈમામે ઝમાના (અ.સ.)નું અસ્તિત્વ, લાંબી ઉમર, ગયબત અને ઈમામ (અ.સ.)ના વિષે બીજી બાબતોની ચર્ચા છે. શયખ સદુક (અ.ર.) પોતાની આ કિતાબની પ્રસ્તાવનામાં આલેખન કરે છે:\n‘…… જ્યારે મારા ઉપર ઉંઘે હૂમલો કર્યો ત્યારે મેં જોયું કે હું મક્કામાં છું. હું બયતુલ્લાહનો તવાફ કરી રહ્યો હતો. જ્યારે હું હજરે અસવદ તરફ આગળ વધીને ચૂમી રહ્યો હતો અને કહી રહ્યો હતો ‘મેં અમાનતને પાછી આપી દીધી, મારી ઓળખ પૂરી કરી, જેથી તું તે પૂરી કર્યાની સાક્ષી રહે’, ત્યારે મેં મારા મૌલા અને આકા કાએમ, ઈમામે ઝમાના (અલ્લાહની રહેમત આપ ઉપર ઉતારે) ને જોયા. આપ મારા ચહેરાના હાવભાવથી મારા દિલની હાલત જાણતા હતા. મેં સલામ કરી આપે સલામનો જવાબ આપ્યો, અને ફરમાવ્યું ‘તમે ગયબત ઉપર કિતાબ શા માટે નથી લખતા? જેથી તમારી બધી ઈચ્છાઓ પૂરી થઈ જાય’મેં કહ્યું ‘યબ્ન રસુલુલ્લાહ! હું પહેલા જ ગયબત ઉપર લખી ચૂકયો છું.’ આપે ફરમાવ્યું ‘તે એ રીતે નથી જેનો મેં તમને હુકમ આપેલ છે. હવે એક કિતાબ ગયબત પર લખો. જેમાં રસુલોની ગયબતની વાત હોય’આ કહીને ઈમામ (અ.સ.) ચાલ્યા ગયા. આ રીતે ઈમામ (અ.સ.)ના હુકમ મુજબ શયબ સદુક (અ.ર.)એ ગયબત ઉપર ‘કમાલુદ્દીન’કિતાબ લખી.\nજો શયખ સદુક (અ.ર.)ના સમયનો ઐતિહાસિક અભ્યાસ કરવામાં આવે તો આ કિતાબનું મહત્વ અને જરૂરત સમજાય જાય છે. તે ઝમાનામાં શીઆઓ વચ્ચે ઈમામે ઝમાના (અ.સ.)નું અસ્તિત્વ અને આપની ગયબતના બારામાં ઘણી બધી શંકા કુશંકાઓ મૌજુદ હતી. બીજી તરફ ઝયદીયા અને ઈસ્માઈલીયા ફીર્કા ઈમામની ગયબત ઉપર ઘણો વિરોધ કરી રહ્યા હતા. લેખકે આ બહુજ મહત્વની બાબતો પર પ્રકાશ નાખ્યો છે, જેમાં ઈમામના અસ્તિત્વની જરૂરતને સાબિત કરવામાં આવી છે. અને વિરોધીઓના ઘણા બધા વિરોધોના જવાબ આપવામાં આવ્યા છે.\nઅહિં અમે સંક્ષિપ્તમાં માત્ર તેના શિર્ષક લખીને સંતોષ માનીએ છીએ.\n(૧) ખીલાફત કબ્લ અઝ ખિલ્કત\n(૨) જાનશીને રસુલે ખુદાકી ઈતઆત કી ઝરૂરત\n(૩) જાનશીન (હુજ્જતે ખુદા) કે ઈન્તેખાબકા હક સિવાએ ખુદાકે કિસીકો ભી નહિ\n(૪) તમામ દૌરમે હુજ્જતે ખુદાકી ઝરૂરત\n(૫) હુજ્જતે ખુદાકી ઝરૂરત (જાનશીને રિસાલતકી ઝરૂરત)\n(૬) ઈમામકી ઈસ્મતકી ઝરૂરત\n(૭) વોહ કયા વજુહાત થે જીસ્કી વજહસે ખુદાને ફરિશ્તોં કો હઝરત આદમ (અ.સ.) કે સજદેકા હુકમ દીયા\n(૮) ઈમામ મહદી (અ.સ.)કી મઅરેફતકી ઝરૂરત\n(૯) ગયબતકા સબુત ઔર હિકમતે ગયબત\n(૧0) અમ્બીયા ઔર અઈમ્મા કે દરમ્યાન મુમાસેલત\n(૧૧) મોહમ્મદ બીન હનફીયા કે ઈન્તેકાલકી રિવાયત\n(૧૨) ગયબતકે બારેમે નાવસીયા ઔર વાકેફીયા કે બયાન કા ઈન્કાર\n(૧૩) હઝરત મુસા (અ.સ.) બીન જઅફર (અ.સ.) કી શહાદતકે બારોમે રિવાયત\n(૧૪) હઝરત ઈમામ હસન અસ્કરી (અ.સ.)કી શહાદત કે બારેમો રિવાયત\nઉપરોકત વિષયોની પછી લેખકે થોડા વિરોધો ઉપર લખ્યું છે અને તેના જવાબ આપ્યા છે. પછી તેમણે ઈમામ (અ.સ.)ના ઝુહુર અને ઝુહુરના પછી દુનિયાને અદલ અને ઈન્સાફથી ભરપૂર થવાની અને ઈમામ (અ.સ.)ના રસુલે ખુદાના વંશમાંથી હોવાની દલીલ રજુ કરી છે. તે પછી લેખક બીજા વિરોધ લખે છે અને તેના જવાબ આપે છે. આ કિતાબની પ્રસ્તાવનાના અંતમાં મુનાઝેરા (વિરોધીઓ સાથેની ચર્ચા અને દલીલો)ની ચર્ચા કરી છે. જે લેખકે રૂકનુદ્દવલાની હાજરીમાં પોતાના હરીફની સામે કર્યો હતો.\nલેખકે પહેલા પ્રકારણથી છઠ્ઠા પ્રકરણ સુધી હ. ઈદરીસ, હ. નુહ, હ. સાલેહ, હ. ઈબ્રાહીમ, હ. યુસુફ, હ. મુસાની ગયબતની ચર્ચા કરી છે. પછીના પ્રકરણમાં હ. મુસાના વારસદારોની ગયબતની વાત છે.\nઈમામના વજુદની જરૂરત ઉપરની ચર્ચા એકવીસમાં પ્રકરણમાં છે. તે પછી પ્રકારણમાં હઝરત આદમથી લઈને કયામત સુધી વારસદારો અને ખુદાની હુજ્જતની હાજરૂરીની ચર્ચા છે. ૨૩માં પ્રકરણમાં હદીસે કુદસીની વાત છે જે હઝરત ઈમામ મહદી (અ.સ.) ઉપર નસ (કુરઆને શરીફની સ્પષ્ટ આયતો) જાહેર કરે છે. આ જ ચર્ચાની પછીના પ્રકરણમાં રસુલે ખુદા (સ.અ.વ.)ની તરફથી ચર્ચા કરવામાં આવી છે. ૨૫ થી ૩૭ પ્રકરણ સુધી તેર મઅસુમોની ગયબતની પણ વાત છે. ૩૯માં પ્રકરણમાં તેની ઉપર ચર્ચા કરવામાં આવી છે કે જો કોઈએ ઈમામ અસ્રનો ઈન્કાર કરે તો તેણે પાછળના તેર મઅસુમો (અ.સ.)નો ઈન્કાર અને તે માણસનું મૃત્યુ અજ્ઞાનતા અને કુફ્રનું મૃત્યુ હશે.\nઈમામ (અ.સ.)ના માતૃશ્રીની વાત, ઈમામની વિલાદત, ઈમામ (અ.સ.)ને જોવાનો લાભ મેળવનારાઓની વાત, ઈમામ અસ્ર (અ.સ.)ના લશ્કરની હદીસો, આવા પ્રકારની બીજી રિવાયતો ૪૧માં પ્રકરણથી લઈને ૪૩માં પ્રકરણમાં મૌજુદ છે.\n૪૪માં પ્રકરણમાં ગયબતના કારણો ઉપર ચર્ચા કરવામાં આવી છે. ત્યાર પછીના પ્રકરણોમાં ઈમામે ઝમાના (અ.સ.) તરફથી આવેલા ઘણા ફરમાનો (તવકીઅ)ની વાત છે. પછી લેખકે ઈમામ (અ.સ.)ની લાંબી ઉમરની વાત કરીને ભૂતકાળના થોડા લાંબી ઉમર ધરાવનારી વ્યકિતઓના બારામાં રિવાયતો લખી છે કે જે ઈમામ અસ્ર (અ.સ.)ની લાંબી ઉમરને સાબિત કરવામાં ઘણી જ ઉપયોગી અને મદદરૂપ છે.\n૪૫માં પ્રકરણમાં મહદી (અ.સ.)ની પ્રતિક્ષા કરનારનો સવાબ અને તે માટે મળનારા બદલા ઉપર પ્રકાશ પાડવામાં આવ્યો છે. તે પછીના પ્રકરણમાં આપના પવિત્ર નામ લેવામાં મનાઈની ચર્ચા કરવામાં આવી છે.\nઅંત પહેલાના પ્રકરણમાં તે હદીસો છે જેમાં ઈમામે ઝમાના (અ.સ.)ના ઝુહુરની નીશાનીઓની ચર્ચા છે. ૫૮માં પ્રકરણમાં જુદા જુદા વિષયો ઉપરની હદીસો છે. આ જ પ્રકરણમાં લેખકે ‘ફીત્રત’નો અર્થ કુરઆન અને હદીસના પ્રકાશમાં સમજાવ્યો છે. અને ફીત્રતનો શબ્દાર્થ પણ દર્શાવવામાં આવ્યો છે. અંતમાં લેખકે ઈમામ રઝા (અ.સ.)ની તે હદીસ બયાન કરી છે જેમાં ઈમામત અને ઈમામનું સ્થાન બતાવવામાં આવ્યું છે.\nઆ કિતાબ વાંચવાથી જણાય છે કે લેખક શયખ સદુક (અ.ર.)એ કેટલી સુંદર રીતે ઈમામત અને વિલાયતનો બચાવ કર્યો છે અને ઈમામે ઝમાના (અ.સ.) સાથે નજદિકી મેળવવા અને ઈમામ (અ.સ.) ઉપર મજબુત ઈમાન ધરાવવામાં શીઆઓની કેટલી મદદ કરી છે અને સાથે સાથે આ કિતાબ ઈમામે ઝમાના (અ.સ.)ના મોહિબ્બોને ઈચ્છા દેવડાવે છે કે જે રીતે પણ શકય હોય પોતાની સમજશકિત અને પહોંચ મુજબ ઈમામે ઝમાના (અ.સ.)ની વિલાયતનો બચાવ કરે અને બધા લોકોને ઈમામે ઝમાના (અ.સ.)ની ઓળખ કરાવે. તેમની મઅરેફત-ઓળખમાં વધારો કરે.


૧૬ – કબીરા | "બેઠક" Bethak\n૧૬ – કબીરા\nPosted on May 6, 2020 by Jigisha Patel\nકબીરબીજક – સાખી\nકબીરના બીજકમાં સાખી ચાવી રુપે પ્રસ્તુત થઈ છે. કબીરબીજકની રમૈની અને શબદ જેટલું જ મહત્વ સાખીનું છે. સાક્ષી શબ્દનો પ્રકૃત ઉચ્ચાર સાખી છે. કબીરે પરમ સાથેની વાતચીતમાં સ્યંમ્ સાક્ષી રુપે અનુભવ્યું તે સાખી. આ સાખી જ્ઞાનની આંખો છે તે કબીરને વાંચનાર અને સાંભળનારને સમજાય છે. સાખીને જાણવા માટે કબીરે સાખી પ્રસ્તુત કરી છે. કબીરે ક્યારેય બોધ નથી આપ્યો પણ બે લીટીની સાખી દ્વારા સહજતાથી સમજણ આપી છે. આ જૂઓ, સાખીમાં જ સહજતાથી પ્રસ્તુત સાખીનો અર્થ :\nસાખી આંખી જ્ઞાનકી, સમુજિ દેખું મનમાંહિ|\nબિનુ સાખી સંસાર કા, જગરા છૂટત નાહિ॥\nસાખીના અર્થસભર જ્ઞાનને સમજીએ તો જીવનના દરેક પ્રશ્નનું નિરાકરણ તેમાંથી મળી જાય છે. ભજનિકો ભજનની શરુઆત કરતા પહેલા થોડી આવી સાખીઓ ગાય છે. આ સાખી રુપી ઘંટડી વગાડી, તેઓ શ્રોતાજનનાં મનને ઢંઢોળીને જાગ્રત કરે છે. સાખીને શબ્દબાણ પણ કહી શકાય. જો વાગી જાય, અંતરમાં ઊતરી જાય તો જીવન પલટો કરી નાંખે. કબીરાએ જીવન જીવવાની ચાવી રુપ અનેક સાખીઓ ગાઈ છે.\nસાખી એટલે ચાવી પણ આ ચાવી એટલે શું? ચાવી એટલે બોધ?\nકબીર ક્યાંય પણ બોધ આપવા ગયા નથી કે તેમના જ્ઞાનને કોઈ કાગળ પેન્સિલ લઈ ક્યાંય લખ્યું નથી. તેમણે તો આખા દિવસ દરમ્યાન કપડું વણતાં વણતાં જે ચિંતન અને મનન કર્યું તે જ સાખી દ્વારા ગાયું. પોતાની આસપાસ જે જોયું, પોતાની જાત સાથે જે વાત કરી , જે પરમ સાથે વાત કરતાં અનુભવ્યું તેને મિત્રો સાથે સાંજે બેસીને ગાયું. તે જ તેમની સાખી. તે જ બની ગઈ કબીરાની જીવન જીવવાની ચાવી. અને આપણે તેને સમજીને સ્વીકારીએ તો આપણાં જીવનનાં દરેક પ્રશ્નનાં નિરાકરણની પણ ચાવી. પ્રેમનાં સ્વરુપની ચાવી, જ્ઞાનની ચાવી, આત્માનાં પરમાત્મા સાથેનાં અનુસંધાનની ચાવી, સમાજમાં ઊઠતા વિવિધ પ્રશ્નોની ચાવી, સુખી સંબંધની ચાવી અને તે ચાવીને ગાવી એટલે સાખી. પોતાની જાત સાથેની વાતની સાખીમાં જુઓ, કબીરે કરી કેટલી મોટી વાત!!!\nબુરા જો દેખન મૈ ચલા, બુરા ન મિલિયા કોય,\nજો દિલ ખોજા આપના, મુજસા બુરા ન કોય.\nસાખી સ્વરુપે કબીરે ચિંતન અને સમજણ પ્રગટ કર્યું છે. બધાં જ ધર્મનાં સનાતન સ્વરુપને સમજી, પોતાની અજ્ઞાનતા દૂર કરીને જે તે ધર્મની સાચી લાગતી તાર્કિક વાતો અપનાવી છે. અને તેના સારને સાખી રુપે ગાઈ છે. સાંભળનાર પોતે જ તેનો અર્થને તારવી અવલોકન કરી, આત્મનિરીક્ષણ કરીને સત્યનાં સ્વરુપને પામે છે.\nકબીરા ખડા બાઝાર મેં, માંગે સબ કી ખૈર,\nનાહિ કિસી સે દોસતી, નાહિ કિસી સે બૈર.\nકબીરા તેરી ઝોંપડી ગલકટિયન કે પાસ,\nજૈસી કરની વૈસી ભરની, તૂ કયું ભયે ઉદાસ.\nઆમ, બે લીટીની સાખીમાં ગીતાનાં સર્વ પ્રત્યેનો સમત્વભાવ અને કર્મની ગતિને સમજાવી દીધી છે. કબીરનું સાખીમાં કરેલ સ્વનું સંબોધન ધ્યાન ખેંચેં છે. આમ, કબીર તેની સાખીના શબ્દ દ્વારા દરેકને આત્મનિરીક્ષણ કરવાના માર્ગ રુપી કૂંચી બતાવે છે. સાથે સાથે, જ્ઞાનનો માર્ગ ખૂબ કઠિન છે; કીડીનો પગ પણ ત્યાં ટકતો નથી એવા લપસણા માર્ગ માટે ચેતવે પણ છે અને ગાઈ ઊઠે છે.\nકબીર કા ઘર શિખર પર, સિલ હિલ જાએ ગૈલ,\nપાંવ ન ટિકૈ પિપીલિકા , સિર પે લાદૈ બૈલ. (પિપીલિકા – કીડી)\nઆમ, કબીરનું સર્જન ઘણું સરળ, સહજ અને સ્પષ્ટ છે. એટલે જ સદીઓથી તેનું નામ જાગતું છે. તેમના વિચારો અને રચનાઓ છ સદીઓથી વંચાય છે અને આગળ પણ વંચાતી રહેશે. મારો કબીર હંમેશા બધાનાં દિલને સ્પર્શતો ચિરસ્મરણીય રહેશે.\nThis entry was posted in કબીરા, ચિન્તન લેખ, જીગીષા પટેલ, નિબંધ, માહિતી લેખ and tagged "બેઠક ", /shabdonusarjan.wordpress, Bethak, jigisha patel, Kabir by Jigisha Patel. Bookmark the permalink.\n4 thoughts on “૧૬ – કબીરા”\nRajul Kaushik on May 6, 2020 at 6.18 said:\nઘણીવાર એવું બને છે કે વ્યાસપીઠ પર બેસીને ભારેખમ ઉપદેશ કરતા સાવ સરળ રીતે કહેવાયેલી વાત સૌને વધુ સરળતાથી સમજાય છે. કબીરની વાતો પણ એવી સરળતાથી સમજાય એવી છે અને એટલે જ એ આજ સુધી સૌને સ્પર્શતી આવી છે.\nJayshree Patel on May 7, 2020 at 6.18 said:\nપણ…ચાવી…..પ્રેમના સ્વરુપની ચાવી… જ્ઞાનની ચાવી…આત્માનાં પરમાત્મા સાથેના અનુસંધાનની ચાવી….સમાજમાં ઊઠતા વિવિધ પ્રશ્નોની ચાવી ….સુખી સંબંધની ચાવી અને તે ચાવી ને ગાવી એટલે સાખી\nખરેખર સનાતન સત્ય કબીર ક્યાંય કાગળ કલમ કે શાહી ને ન અડક્યા પણ જેમ કપડું વિણાયું તેમ દોહા,સાખીમાં વ્યાવહારિક ,સામાજિક અનુભૂતિ ને વીણી લીધા.\nઆજના સમયે પણ તે સ્પષ્ટને સચોટતા। અર્પે છે.🙏\nJigisha Patel on May 7, 2020 at 6.18 said:\nઆભાર જયશ્રી બહેન 🙏\nKalpana Raghu on July 9, 2020 at 6.18 said:\nસાચી વાત છે, તમારો કબીર અવિસ્મરણીય રહેશે!


રાજકોટ : મોદી સ્કૂલ સામે વાલીઓ મેદાને આવ્યા, ફી માગણીને લઈને NSUIનો વિરોધ, પોલીસે ટીંગાટોળી સાથે અટકાયત કરી | CN24NEWS\nHome રાજકોટ રાજકોટ : મોદી સ્કૂલ સામે વાલીઓ મેદાને આવ્યા, ફી માગણીને લઈને NSUIનો...\nરાજકોટ : મોદી સ્કૂલ સામે વાલીઓ મેદાને આવ્યા, ફી માગણીને લઈને NSUIનો વિરોધ, પોલીસે ટીંગાટોળી સાથે અટકાયત કરી\nરાજકોટની મોદી સ્કૂલ દ્વારા અપાતા ઓનલાઈન શિક્ષણને લઈને ફીની સતત માગણી કરાતી હોવાનો આક્ષેપો વાલીઓ કરી રહ્યા છે. આથી વાલીઓ આજે મોદી સ્કૂલના વિરોધમાં મેદાને આવ્યા હતા. આજે મોદી સ્કૂલ ખાતે મોટી સંખ્યામાં વાલીઓ, NSUIના હોદ્દેદારો અને કાર્યકરો એકત્ર થયા હતા અને ઓનલાઈન શિક્ષણનો વિરોધ કર્યો હતો. વાલીઓએ આક્ષેપ કરતા જણાવ્યું હતું કે, ઓનલાઈન શિક્ષણ બંધ કરો બાળકોને અભ્યાસ ફાવતો નથી. વિરોધના પગલે તાલુકા પોલીસ દોડી આવી હતી અને NSUIના કાર્યકરો અને હોદ્દેદારોની અટકાયત કરી હતી.\n(પોલીસ દ્વારા NSUIના હોદ્દેદારોની અટકાયત કરવામાં આવી હતી)\n300થી વધુ વાલીઓએ સહીવાળુ આવેદનપત્ર તૈયાર કરી સ્કૂલને આપ્યું\n300થી વધુ વાલીઓએ પોતાની સહીવાળુ આવેદનપત્ર તૈયાર કર્યું હતું. જેમાં ઓનલાઈન શિક્ષણ બંધ કરો અમારા સંતાનોને અભ્યાસ ફાવતો નથી તેવો ઉલ્લેખ કરવામાં આવ્યો હતો. મોટી સંખ્યામાં વાલીઓ સ્કૂલ બહાર એકત્ર થતા પોલીસ બંદોબસ્ત ગોઠવી દેવામાં આવ્યો હતો. શાળા દ્વારા ધમકાવવામાં આવતા હોવાનો પણ વાલીઓએ આક્ષેપ કર્યો હતો. વાલીઓએ અને NSUIએ શાળા વિરૂદ્ધ સુત્રોચ્ચાર પણ કર્યા હતા.\n(300થી વધુ વાલીઓએ સ્કૂલને પોતાની સહી સાથે આપેલું આવેદનપત્ર)\nશાળાનો ઓડિયો વાઈરલ\nશાળા દ્વારા એક ઓડિયો બનાવવામાં આવ્યો છે. જેમાં કહેવામાં આવ્યું છે કે, ઓનલાઈન શિક્ષણ મેળવી રહેલા વિદ્યાર્થીઓના વાલીઓએ વહેલી તકે ફી ભરી જવી. જે વિદ્યાર્થીઓ ઓનલાઈન શિક્ષણ મેળવવાનો ઇન્કાર કરી રહ્યા છે, નેટની સમસ્યાઓ હોય તો તેવા વાલીઓએ શાળામાં અરજી આપવાની રહેશે. આ ઓડિયો ક્લિપ વાલીઓને મોકલવામાં આવી હોવાના પણ આક્ષેપો થઈ રહ્યા છે. આથી આજે 272 વાલીઓ પોતાની અરજી સાથે સ્કૂલ ખાતે પહોંચ્યા હતા અને પોતાના સંતાનોને ઓનલાઈન અભ્યાસ ન કરવા અંગે આવેદનપત્ર પાઠવ્યું હતું.\nવાલીઓ અને સ્કૂલના સત્તાધીશો વચ્ચે રકઝક થઈ\nવાલીઓ પોતાના આવેદનપત્ર સાથે સ્કૂલ ખાતે પહોંચ્યા હતા. આ સમયે સ્કૂલના સત્તાધીશો અને વાલીઓ વચ્ચે રકઝક પણ થઇ હતી. તેમજ NSUIના હોદ્દેદારો વચ્ચે પણ રકઝક થઈ હતી. જો કે પહેલેથી જ તાલુકા પોલીસનો ચુસ્ત બંદોબસ્ત ગોઠવી દેવામાં આવ્યો હોવાથી વિરોધ કરતા જ NSUIના કાર્યકરો અને હોદ્દેદારોની અટકાયત કરવામાં આવી હતી. ઉલ્લેખનીય છે કે NSUI અને તમામ વાલીઓ મોદી સ્કૂલ ખાતે રજુઆત કરવા પહોંચ્યા ત્યારે પ્રેસ મીડિયા અને પોલીસની હાજરીમા સ્કૂલના સ્ટાફ દ્રારા વાલીઓના નામ લખવાનું ચાલુ કરવાથી વાલીઓ બીચક્યા હતા. મોદી સ્કૂલ દ્વારા આવી રીતે વાલીઓને વ્હોટસએપમા ઓડીયો રેકોર્ડિંગ દ્વારા સ્કૂલ વિરુદ્ધ રજુઆત કે સુત્રોચ્ચાર કરશે તો વિદ્યાર્થીઓ સામે કાર્યવાહી કરવાની ધમકીઓ આપી છે.\n(SUIએ મોદી સ્કૂલ બહાર સુત્રોચ્ચાર કર્યા હતા)\nયોગ્ય નિરાકરણ કરાશે નહીં તો NSUI ઉગ્ર આંદોલન કરશે\nવાલીઓએ અનેક વખત રજુઆતો કરી છતાં એકબીજાને ખો આપી વાલીઓ મુર્ખ બનાવી દેતા હોવાનો તેમજ ભુતકાળમાં રજુઆત કરવા સમયે સ્કૂલે તાળુ મારીને ભાગ્યાનો વાલીઓએ આક્ષેપ કર્યો હતો. તમામ વાલીઓએ ઓનલાઈન શિક્ષણ પોતાના બાળકને નથી જોતું તેવુ લેખિત બાહેંધરીપત્રમા 300થી વધુ વાલીઓએ એક સાથે સહી સાથે સ્કૂલના પ્રિન્સિપાલને રજુઆત સાથે આપ્યું હતું. આજે NSUIના આગેવાનોએ વાલીઓના સમર્થનમાં રજુઆત કરી હતી અને વાલીઓ દરેક પ્રશ્રને તાત્કાલિક નિરાકરણ માટે સ્કૂલના પ્રિન્સિપાલને ઉગ્ર રજુઆત કરી હતી. જો આ મુદ્દે કોઈ નિરાકરણ નહીં આવે તો NSUI ઉગ્ર આંદોલન મોદી સ્કૂલ વિરુદ્ધ કરશે.\nવાલીઓ પોતાના બાળકને એક વર્ષ ડ્રોપ લેવા તૈયાર\nતમામ વાલીઓની મુખ્ય માંગ એ જ છે કે વાલીઓને વિશ્વાસમાં લીધા વગર ઓનલાઈન શિક્ષણ ચાલુ કેમ કરવામા આવ્યું? જ્યારે ફીનો મામલો હાઈકોર્ટમાં પેડિંગ છે તો ફી માટે વાલીઓને રૂબરૂ બોલાવીને કેમ દબાણ કરવામા આવે છે? વાસ્તવિક શિક્ષણ ચાલુ થશે ત્યારે તમામ વાલીઓ પોતાના બાળકને ફીના ચેક સાથે સ્કૂલમાં પ્રવેશ કરશે તેવી ખાતરી પણ વાલીઓએ આપી હ.તી પંરતુ ઓનલાઈન શિક્ષણમા પોતાનુ બાળક એક ટકા પણ અભ્યાસ ના કરતો હોવાથી તેઓ કોઈ પણ પ્રકારની ફી નહી ભરે. તમામ વાલીઓ પોતાના બાળકને એક વર્ષ ડ્રોપ લેવા તૈયારી છે પંરતુ ઓનલાઈન શિક્ષણના નામે ફી નહીં ભરે તેવો એક સૂર દર્શાવ્યો હતો.\nPrevious articleરાજકોટમાં કેન્સર હોસ્પિટલમાં 200 બેડનું કોવિડ સેન્ટર આજથી શરૂ, CMએ ગાંધીનગરથી ઈ-લોકાર્પણ કર્યું\nNext articleરાજકોટમાં કોરોનાથી 30નાં મોત, DEO કચેરીમાં EI સહિત 25 શિક્ષકો કોરોના સંક્રમિત, એક શિક્ષકનું મોત\nરાજકોટ : CP : માસ્ક પહેર્યા વિના જાહેર જગ્યા પર...


Gujarati Nibandh - હાય રે ! મોંઘવારી, મોંઘવારી અને મધ્યમવર્ગ\nશુક્રવાર, 17 જુલાઈ 2020 (11:30 IST)\nવધતી જતી મોંઘવારી એ આપણા દેશની સૌથી ગંભીર સમસ્યા છે. મોંઘવારીની કારમી ભીંસને લીધે દેશના ગરીબ અને મધ્યમવર્ગના લોકોનું જીવન દુષ્કર બની ગયું છે. અનાજ, કઠોળ, ચા, ખાંડ, શાકભાજી કે સાબુ જેવી જીવનજરૂરી ચીજવસ્તુઓના ભાવોમાં થતા બેફામ વધારાથી આજે સામાન્ય માનવીઓ ખૂબ પરેશાન છે. નિરંકુશપણે વધતી જતી મોંઘવારી દેશના અર્થતંત્રને પણ ખોરવી નાંખે છે. આપણા દેશની સિત્તેર ટકાથી પણ વધુ વસ્તી ખેતી પર નભે છે. છતાં દુષ્કાળ કે અતિવૃષ્ટિને કારણે અનાજની અછત ઊભી થાય છે, ત્યારે અનાજનાં કાળાંબજાર અને સંગ્રહખોરી ફૂલેફાલે છે. અનાજના ભાવ વધે તેની સીધી કે આડકતરી અસર તમામ ઉદ્યોગધંધા પર થાય છે. કામદાર વર્ગ મોંઘવારીભથ્થામાં વધારો માગે છે. એ ખર્ચને પહોંચી વળવા માટે ઉદ્યોગપતિઓ પોતાના ઉત્પાદનોની કિંમતો વધારે છે. આમ, મોંઘવારીનું વિષચક્ર ક્રમશ: બધા ક્ષેત્રોને આવરી લે છે.\nઘણી વાર આંતરાષ્ટ્રીય બજારમાં ભાવોની વધઘટ પણ દેશમાં મોંઘવારી માટે કારણભૂત બને છે. દા.ત., આરબ દેશો ખનિજ તેલના ભાવોમાં અવારનવાર વધારો કરતા રહે છે. તેથી આપણા દેશમાં પણ પેટ્રોલ, ડીઝલ વગેરે આદિના ભાવો વધે છે. આની સીધી અસર વાહનવ્યવહાર ઉપર થાય છે. રિક્ષા, ટેક્સી, ટ્રકો વગેરેનાં ભાડાં વધે છે. પરિણામે સમગ્ર બજાર પર મોંઘવારીની અસર થાય છે.\nશાળા-કૉલેજમાં પ્રવેશ અને ભણતરના ખર્ચા વધ્યા છે. ઉપરાંત ગણવેશ અને પુસ્તકો ખરીદવા માટે પણ વાલીઓએ ઠીક ઠીક ખર્ચ કરવો પડે છે. આમ, દિનપ્રતિદિન વધતી જતી મોંઘવારી સામાન્ય માનવી માટે કોઈ જીવલેણ રોગ જેવી ભયાનક બની ગઈ છે. આવક અને ખર્ચના છેડાને માંડ માંડ ભેગા કરતા કરોડો મધ્યમવર્ગીય લોકો મોંઘવારી વધતાં કઈ વસ્તુઓના વપરાશમાં કાપ મૂકવો, એની વિમાસણમાં મુકાઈ જાય છે. ગૃહકંકાસ, સામાજિક અશાંતિ અને આપઘાતના બનાવોના મૂળમાં કેટલીક વાર મોંઘવારી પણ જવાબદાર હોય છે.\nમોંઘવારીના વિષચક્રથી દેશને બચાવવા માટે સરકારે ખેતીના વિકાસને અગ્રતા આપવી જોઈએ. દુકાળ કે અતિવૃષ્ટિના સમયે ખેતી પર વિપરીત અસર ન થાય એવા ઉપાયો યોજવા જોઈએ. કાળાંબજાર, સંગ્રહખોરી અને ભ્રષ્ટાચાર જેવા અપરાધો સામે કડક હાથે કામ લેવું જોઈએ. મોજશોખની વસ્તુઓના ઉત્પાદન કરતાં જીવનજરૂરિયાતની વસ્તુઓનું ઉત્પાદન વધે એ માટે વિશેષ પ્રયાસો કરવા જોઈએ. ગૃહઉદ્યોગો અને લઘુ ઉદ્યોગોના વિકાસ દ્વારા ઉત્પાદન અને રોજગારીની તકો વધારીને પણ મોંઘવારીને અંકુશમાં લઈ શકાય. હડતાલો, બંધ, કામચોરી વગેરેથી દૂર રહીને લોકોએ સહકારની ભાવના કેળવવી જોઈએ. વેપારીઓ તેમજ ઉદ્યોગપતિઓએ પણ સમાજ પ્રત્યેની પોતાની ફરજ સમજીને ભાવસપાટીને સ્થિર રાખવા શક્ય એટલો પ્રયત્ન કરવો જોઈએ.\nમોંઘવારી આપણા સૌનાં સુખ, સમૃદ્ધિ અને પ્રગતિનો સૌથી મોટો શત્રુ છે. એ અંકુશમાં આવશે તો જ દેશનો સર્વાંગી વિકાસ થશે.\nપરીક્ષાના સમયે કેવું હોવું જોઈએ ખાન-પાન\nકોવિડ રસી પછી નૉર્વેમાં 29 લોકોની હત્યા, ફાઈઝર રસી ઉપર ઉભા થયેલા પ્રશ્નો, અત્યાર સુધી જાણે છે\nKewadiya Railway station- કેવડિયા સ્થિત સ્ટેચ્યુ ઓફ યુનિટીને જોડતી 8 ટ્રેનોને વડાપ્રધાન લીલીઝંડી આપશે\nGujarati Essay - Sports મારી પ્રિય રમત\nEssay- રાષ્ટ્રીય એકતા વિઘાતક પરિબળ\nમારો યાદગાર પ્રવાસ/ પ્રવાસનું મહત્વ\nઆ દિવસ અને તારીખે ભૂલથી પણ ન લેશો કર્જ, જાણો કેમ ?\nMakar Sankranti 2021: મકર સંક્રાતિના બીજા દિવસે પ્રગટાવો દિવો, બીમારી અને શત્રુઓથી મળશે મુક્તિ\nજે સ્ત્રીમાં આ ત્રણ ગુણો છે, તેના ઘરમાં ધન રહે છે\n80 ટકા છોકરીઓ બ્રા ખરીદતા સમયે કરે છે આ ભૂલોં, ખરીદતા પહેલા હવે ન કરો આ5ભૂલ\nજો તમારી આરોગ્યથી સંકળાયેલી નાની-નાની પરેશાની થતી રહે છે તો અજમાવો આ ટિપ્સ, થશે સમાધાન\nસૌથી સારો મિત્ર એ જ છે જે આપણી સામે છે અને સૌથી સારો સમય ?\nઆ5લોકોએ બદામ બિલકુલ ન ખાવી જોઈએ, જાણો કેમ ?


Gujarat winter forecast November double season weekend temperature – News18 Gujarati\nHome » photogallery » gujarat » MADHYA GUJARAT GUJARAT WINTER FORECAST NOVEMBER DOUBLE SEASON WEEKEND TEMPERATURE KP\nઆ શનિ-રવિ ગુજરાતમાં કેવું રહેશે વાતાવરણ, જાણો હવામાન વિભાગની આગાહી\nઆ વખતે ડિસેમ્બર અને જાન્યુઆરીમાં આકરી ઠંડી પડવાની સંભાવના છે.\n| November 12, 2021, 10:59 IST\nઅમદાવાદ: ગુજરાતના (Gujarat weather forecast) મોટાભાગના વિસ્તારોમાં રાતે અને વહેલી સવારે ઠંડીનો અનુભવ થઇ રહ્યો છે. જ્યારે બપોરે ગરમી અને તાપ લાગે છે. હાલ રાજ્યમાં બેવડી ઋતુનો અનુભવ થઇ રહ્યો છે. આગામી દિવસોમાં ઠંડીમાં (winter in Gujarat) વધારો થવાની શક્યતા પણ સેવાઈ રહી છે. હવામાન વિભાગ દ્વારા ગુજરાતના અમુક ભાગોમાં માવઠાની આગાહી પણ કરવામાં આવી હતી. દક્ષિણ ભારતના તમિલનાડુ, પોંડિચેરીમાં ધોધમાર વરસાદને કારણે જળબંબાકાર થઈ રહ્યો છે. બંગાળની ખાડીમાં પણ ડિપ્રેશનની આગાહી હતી. નોંધનીય છે કે, હવામાન વિભાગની આગાહી પ્રમાણે ડિસેમ્બર અને જાન્યુઆરીમાં કડકડતી ઠંડી પડવાની આગાહી કરાઇ છે.\nઅમદાવાદમાં ગુરૂવારે સરેરાશ લઘુતમ તાપમાનમાં સામાન્ય કરતાં બે ડિગ્રીનો ઘટાડો નોંધાયો હતો. ગુરુવારે દિવસ દરમિયાન 32.4 ડિગ્રી સરેરાશ મહત્તમ તાપમાન નોંધાયું હતું. આમ, મોડી રાત્રે ઠંડીના ચમકારા-બપોરે ગરમીથી હાલ ડબલ સિઝન અનુભવાઇ રહી છે. આગામી3દિવસ અમદાવાદમાં સરેરાશ લઘુતમ તાપમાન 16 અને સરેરાશ મહત્તમ તાપમાન 34 ડિગ્રીની આસપાસ રહેવાની શક્યતા છે. આ ઉપરાંત કચ્છમાં દિવસે ગરમી અને રાત્રે ઠંડક એમ બેવડી મોસમ રહી હતી. મહત્તમ 36.2 ડિગ્રી સાથે રાજ્યભરમાં ભુજ સૌથી ગરમ શહેર બન્યું હતું જ્યારે બીજા ક્રમે ઠંડા રહેલા નલિયામાં ન્યૂનતમ 14 ડિગ્રી નોંધાયું હતું.\nઅમદાવાદમાં 29-11-2012ના રોજ સૌથી વધારે 11.3 ડિગ્રી ઠંડી નોંધાઈ હતી. રાજકોટમાં વર્ષ 2015માં 28મી નવેમ્બરના રોજ 13.8 ડિગ્રી ઠંડીનો રેકોર્ડ છે. સુરતની વાત કરીએ તો વર્ષ 2016માં 10મી નવેમ્બરના રોજ 15 ડિગ્રી ઠંડી નોંધાઈ હતી. આ સાથે આગામી ત્રણ દિવસમાં રાજકોટ અને અમદાવાદમાં તાપમાન ઘટીને 15થી 16 સેલ્સિયસ થવાની શક્યતા છે. સુરતમાં તાપમાન 21 સેલ્સિયસ આસપાસ જળવાઈ રહેવાની શક્યતા છે.\nહવામાન વિભાગે ઉત્તર ગુજરાત અને સૌરાષ્ટ, કચ્છના વિસ્તારોમાં ઠંડીનું જોર વધવાની આગાહી કરી છે. અત્યારે રાજ્યમાં ડબલ ઋતુનો અનુભવ થઈ રહ્યો છે. તો આ વખતે ડિસેમ્બર અને જાન્યુઆરીમાં આકરી ઠંડી પડવાની સંભાવના છે.


પિન્ક બોલ ટેસ્ટમાં ભારતની જીત, ટેસ્ટમા ઈનિંગ અને માર્જિનથી ચોથા વિજયનો રેકોર્ડ | નવગુજરાત સમય\nપિન્ક બોલ ટેસ્ટમાં ભારતની જીત, ટેસ્ટમા ઈનિંગ અને માર્જિનથી ચોથા વિજયનો રેકોર્ડ\n24-11-2019 02:20 PM\nભારતે બાંગ્લાદેશને ડે-નાઈટ ટેસ્ટમાં ઈનિંગ અને 46 રને હરાવ્યું, ઈશાંત મેન ઓફ ધ મેચ\nભારતીય ટીમે ઘરઆંગણે સળંગ 12મી ટેસ્ટ સીરિઝમાં જીત મેળવી\nપિન્ક બોલ ટેસ્ટમાં ભારતીય ટીમે બાંગ્લાદેશને એક ઈનિંગ અને 46 રને હરાવીને ઐતિહાસિક મેચમાં વિજય મેળવ્યો છે. ભારતે બાંગ્લાદેશને બે ટેસ્ટની સીરિઝમાં 2-0થી પરાસ્ત કર્યું છે અને ટેસ્ટ ચેમ્પિયનશિપમાં પોતાનો અજયે રેકોર્ડ આગળ ધપાવ્યો છે. ભારતની ઈનિંગ અને રનથી આ ચોથો ટેસ્ટ વિજય રહ્યો છે. વિરાટ કોહલીના નેતૃત્વમાં ટીમ ઈન્ડિયાએ દરેક મોરચે શ્રેષ્ઠ પ્રદર્શન કરતા ફક્ત ત્રણ જ દિવસમાં ટેસ્ટ મેચમાં જ્વલંત વિજય મે‌ળવી લીધો છે. ઉમેશ યદાવે બીજી ઈનિંગમાં બાંગ્લાદેશની પાંચ વિકેટ ઝડપી હતી જ્યારે પ્રથમ ઈનિંગમાં પેસ બોલર ઈશાંત શર્માએ પાંચ વિકેટ ઝડપી હતી. ઈશાંતે બીજી ઈનિંગમાં ચાર વિકેટ ઝડપી હતી. આ ટેસ્ટ મેચની ખાસિયેસ એ પણ રહી કે ભારતીય ટીમના સ્પિન બોલર્સને બન્ને ઈનિંગમાં 20માંથી એકપણ વિકેટ મળી નહતી. તમામ વિકેટો ભારતના પેસ બોલર્સે ઝડપી હતી.\nભારતે બાંગ્લાદેશ સામેની ડે-નાઈટ ટેસ્ટમાં ત્રીજા દિવસે જ ભવ્ય વિજય મેળવીને એક રેકોર્ડ પોતાના નામે કર્યો છે. ભારતે સળંગ ચોથી ટેસ્ટ મેચમાં ઈનિંગ અને રનથી ટેસ્ટ જીતી લીધી છે. અગાઉ દુનિયાની કોઈપણ ટીમ આ રેકોર્ડ બનાવી શકી નથી. ભારતે બાંગ્લાદેશને બન્ને ટેસ્ટમાં ઈનિંગ અને રનના માર્જીનથી હરાવ્યું હતું. આ ઉપરાંત અગાઉ દક્ષિણ આફ્રિકા સામેની સીરિઝમાં પણ રાંચી અને પુણે ટેસ્ટમાં ભારતનો ઈનિંગ અને રનથી વિજય થયો હતો.\nબાંગ્લાદેશે ડે-નાઈટ ટેસ્ટમાં ટોસ જીતીને પ્રથમ બેટિંગનો નિર્ણય કર્યો હતો. પ્રથમ ઈનિંગમાં બાંગ્લાદેશની સમગ્ર ટીમે 106 રનમાં પેવેલિયન ભેગી થઈ ગઈ હતી. પ્રથમ દિવસે જ ભારતે બાંગ્લાદેશને ઓલઆઉટ કરી દીધું હતું. ત્યારબાદ ભારતીય કેપ્ટન વિરાટ કોહલીની શાનદાર સદીની મદદથી ભારતે 347/9ના સ્કોરે ઈનિંગ ડિક્લેર કરી હતી. વિરાટ કોહલીએ ટેસ્ટ કારકિર્દીની 27મી સદી ફટકારી હતી. જ્યારે કેપ્ટન તરીકે 20મી સદી ફટકારીને ઓસ્ટ્રેલિયાના કેપ્ટન રિકી પોન્ટિંગનો રેકોર્ડ તોડ્યો હતો.\nબાંગ્લાદેશ બીજી ઈનિંગમાં 195 રનમાં ખખડી ગયું હતું. ભારત તરફથી ઉમેશ યાદવે બીજી ઈનિંગમાં બાંગ્લાદેશની પાંચ વિકેટ ઝડપી હતી જ્યારે ઈશાંત શર્માએ ચાર વિકેટ ઝડપી હતી. જ્યારે મહમદુલ્લાહ રિટાયર્ડ હર્ટ થયો હતો. ઈશાંત શર્માએ પિન્ક બોલમાં સૌપ્રથમ વખત પાંચ વિકેટ ઝડપાવની સિદ્ધી પ્રાપ્ત કરી હતી. પ્રથમ ઈનિંગમાં તેણે બાંગ્લાદેશના ખેલાડીઓને ઘૂંટણીયા ટેકવી દેવા મજબૂર કર્યા હતા. ઈશાંત શર્માને બન્ને ઈનિંગમાં નવ વિકેટ ઝડપવા બદલ મેન ઓફ ધ મચે જાહેર કરાયો હતો.\nકોહલીની સદી અને બોલર્સનો તરખાટ, ભારત પાસે ત્રીજા દિવસે જ જીતવાની તક\nવિરાટ કોહલી પિન્ક બોલ સાથે સદી ફટકારનાર પ્રથમ ભારતીય ખેલાડી બન્યો\nલિટન દાસને માથા પર વાગ્યો શમીનો બોલ, સીટી સ્કેન માટે હોસ્પિટલ લઇ જવામાં આવ્યો\nડે-નાઈટ ટેસ્ટ : ભારતીય બોલર્સની ‘પિન્ક ક્રાંતિ’, બાંગ્લાદેશ 106માં ઓલઆઉટ


કોઈપણ ઉંમરે માતા બનવા માટે આ હિરોઈનોએ કર્યું છે આ પરાક્રમ, પોતાના એગ્સ કરાવ્યા છે ફ્રીઝ\nHomeકોઈપણ ઉંમરે માતા બનવા માટે આ હિરોઈનોએ કર્યું છે આ પરાક્રમ, પોતાના એગ્સ કરાવ્યા છે ફ્રીઝ\nઆધુનિક યુગમાં ઘણુ બધું એવું થાય છે જેના વિશે લોકો જાણતા પણ નથી. બોલીવુડની ઘણી અભિનેત્રીઓએ પોતાની જાતે જ એગ્સ ફ્રીઝ કરાવ્યા છે. જોકે તેને તેની મરજીથી કોઈ પણ ઉંમરે માતા બનવાના કારણે કર્યું છે. ચાલો આજે તમને આવી જ કેટલીક અભિનેત્રીઓ વિશે જણાવીશું.\n90 ના દાયકાની ખૂબ જ પ્રખ્યાત અભિનેત્રી કાજોલની નાની બહેન તનિષા મુખર્જીનું નામ પણ આ સૂચિમાં શામેલ છે. કાજોલની બહેન અને દિગજ્જ અભિનેતા અજય દેવગનની ભાભી તનીષાએ તાજેતરમાં જ આ અંગેનો ખુલાસો કર્યો છે. 43 વર્ષીય તનિષાએ કહ્યું કે જ્યારે હું 33 વર્ષની હતી ત્યારે હું મારા એગ્સ ફ્રીઝ કરવા માંગતી હતી પરંતુ તે પછી ડોક્ટરે આવું કરવાની ના પાડી. કારણ કે તે મારા શરીર પર પણ ખરાબ અસર કરી શકે છે. મળતી માહિતી મુજબ 39 વર્ષની વયે તનિષાએ તેના એગ્સ ફ્રીઝ કરાવ્યા હતા.\nભારતમાં એગ્સ ફ્રીઝની શરૂઆત મિસ વર્લ્ડ ડાયના હેડનથી થઈ હતી. તે ભારતની પહેલી મહિલા છે જેમણે 30 વર્ષની ઉંમરે એગ્સ ફ્રીઝ કરાવીયા હતા. આ પછી તેને અન્ય ઘણી સુંદરીઓએ પણ અપનાવ્યુ હતું. બાદમાં ડાયના 42 વર્ષની વયે માતા બની હતી. ચાલો આમે તમને જણાવી દઈએ કે ડાયના હેડન હવે જોડિયા બાળકોની માતા છે.\nમોના સિંહ લોકપ્રિય ટીવી એક્ટ્રેસ છે. ચાલો તમને જણાવી દઈએ કે મોના સિંહે પણ તેના એગ્સ ફ્રીઝ કરાવ્યા છે. મોનાસિંહે પોતાના એક ઇન્ટરવ્યુમાં આ કરવા પર ખુશી વ્યક્ત કરી અને કહ્યું કે હું 34 વર્ષની ઉંમરે આ પ્રક્રિયામાંથી પસાર થઈ અને મને તે કરવામાં ખૂબ જ સારું લાગ્યું હતું. કારણ કે તેની સહાયથી હું કોઈપણ ઉંમરે માતા બની શકું છું. કારણ કે અત્યારે એવા ઘણા કામ છે જે હું માતા બન્યા પછી કરી શકીશ નહીં. તેથી જ મે મારા એગ્સ ફ્રીઝ કરાવ્યા છે જેથી જ્યારે પણ હું ઇચ્છુ ત્યારે માતા બની શકું.\nજ્વાલા ગુટ્ટાએ પણ તેના એગ્સ ફ્રીઝ કરાવ્યા છે અને તે તેને મહિલાઓ માટે ખૂબ જ ખાસ માને છે. ચાલો તમને જણાવી દઈએ કે જ્વાલા ગુટ્ટા બેડમિંટન ખેલાડી છે. તેમણે જાતે જ પોતાનાં એગ્સ ફ્રીઝ કરાવવાની માહિતી જાહેર કરી હતી. આનો ખુલાસો કરતાં જ્વાલાએ કહ્યું હતું કે 'મહત્વાકાંક્ષી મહિલાઓ માટે તે' સ્માર્ટ મૂવ 'છે. તે મને સુરક્ષા આપે છે કે હું થોડા સમય પછી પણ મારો પરિવાર પૂરો કરી શકું છું. સંતાન રાખવું એ મોટી જવાબદારી છે અને તેની અસર મારી રમત પર થઈ શકે છે.\nરાખી સાવંત બોલિવૂડમાં ડ્રામા ક્વીન તરીકે પ્રખ્યાત છે. 42 વર્ષીય રાખી સાવંત હેડલાઇન્સમાં રહેવાની કોઈ તક છોડતી નથી. રાખી સાવંતે પ્રખ્યાત અને વિવાદિત રિયાલિટી શો બિગ બોસની 14 મી સીઝનમાં આ સંદર્ભે માહિતી શેર કરીને બધાને આશ્ચર્યચકિત કરી દીધા હતા. બિગ બોસ 14 માં રાખીએ સોનાલી ફોગાટ સાથેની વાતચીતમાં જણાવ્યું હતું કે “મેં મારા એગ્સ ફ્રીઝ કરાવ્યા છે. જ્યારે પણ કોઈ યોગ્ય ડોનર મળશે ત્યારે તેની સહાયથી હું માતા બનીશ."\n46 વર્ષની એકતા કપૂરે 36 વર્ષની ઉંમરે તેના એગ્સ ફ્રીઝ કરાવ્યા હતા. તેણે કહ્યું છે કે હું માતા બનવા માંગુ છું પરંતુ તે લાગણી શું છે તે હું સમજી શકતી ન હતી પછી હું વિચારતી હતી કે કદાચ હું લગ્ન કરી શકું છું કદાચ ન પણ કરું. અથવા તે ખૂબ મોડા કરું. ચાલો તમને જણાવી દઈએ કે એકતા પછી સરોગઈસીની મદદથી એક પુત્રની માતા બની હતી.


જે મહિલા ધારાસભ્યનું નામ રાહુલ ગાંધી સાથે જોડાયુ હતું તે હવે ફરશે લગ્નના ફેરા, જાણો કોની જોડે, વાંચો આ રિપોર્ટ – Tv9 Gujarati #1 News Channel\nNovember 18, 2019 TV9 Webdesk9Latest, National 0\nઉત્તરપ્રદેશના રાયબરેલીના કોંગ્રેસના ધારાસભ્ય અદિતિ સિંહ જલ્દી જ લગ્નના બંધનમાં બંધાવવાના છે. તેમના લગ્ન પંજાબના કોંગ્રેસના ધારાસભ્ય અંગદ સૈની સાથે નક્કી થયા છે. અદિતિ દિલ્હીમાં 21 નવેમ્બરે અંગદ સૈની સાથે લગ્ન કરશે. રિસેપ્શન પણ દિલ્હીમાં જ 23 નવેમ્બરે રાખવામાં આવ્યું છે. અદિતિએ મીડિયા સાથેની વાતચીતમાં તેમના લગ્નની પુષ્ટિ કરી છે. અદિતિએ કહ્યું કે આ લગ્ન તેમના પિતાએ નક્કી કર્યા હતા.\nREAD સુરતમાં વાહનોનું ટોઈંગ કરવા ટ્રાફિક પોલીસ નિકળી હતી અને માર ખાવો પડ્યો, મોપેડ નીચે પડી જતા જાહેરમાં મારામારીના દૃશ્ય સર્જાયા\nઅંગદ સૈની અને અદિતિ વર્ષ 2017માં ધારાસભ્ય બન્યા અને બંને રાજકીય પરિવારમાંથી આવે છે. અંગદ સૈનીએ લગ્નની વાતનો સ્વીકાર કર્યો છે. અંગદ સૈનીએ વર્ષ 2017માં રાજનીતિમાં પગ મુક્યો અને શહીદ ભગતસિંહ નગરથી ચૂંટણી જીતી. ધારાસભ્ય અંગદ સૈની સ્વર્ગીય દિલબાગસિંહના પરિવારથી આવે છે. દિલબાગસિંહ નવાશહેર સીટથી6વખત ધારાસભ્ય બન્યા હતા.\nREAD2કલાકમાં જ 10 કિલોમીટર અને 3,550 સીડીઓ ચઢી તિરુમાલા મંદિરે પહોંચ્યા રાહુલ ગાંધી, પૂજા બાદ કર્યું5કરોડ આંધ્રવાસીઓ માટે કર્યું આ મોટું એલાન\nઅદિતિ સિંહ ઉત્તરપ્રદેશમાં સૌથી યુવા ધારાસભ્યમાંથી એક છે. તેમને 2017માં 90 હજારથી વધારે મતથી રાયબરેલી સદર સીટ જીતી હતી. તેમના પિતા અખિલેશ કુમાર સિંહ5વખત રાયબરેલી સીટ પરથી ચૂંટણી જીતી ચૂક્યા છે.\nઅદિતિ સિંહ ત્યારે ચર્ચામાં આવી હતી, જ્યારે રાહુલ ગાંધીની સાથે તેમની સગાઈની અફવાઓ ફેલાઈ હતી. ત્યારબાદ અદિતિસિંહે રાહુલ ગાંધીની સાથે સગાઈની વાતોને નકારી કાઢી હતી અને રાહુલ ગાંધીને પોતાના ભાઈ ગણાવ્યા હતા. અદિતિસિંહે કહ્યું હતું કે રાહુલ ગાંધી તેમના ભાઈ જેવા છે, તે રાહુલ ગાંધીને રાખડી બાંધે છે.\nREAD સુરતના મોરા ગામમાં ચકડોળની ગ્રીલ તૂટવાની ઘટનામાં હજીરા પોલીસ સ્ટેશનમાં નોંધાયો ગુનો\ncongres mla aditi singh\nMLA Angad Saini\nJNUના વિદ્યાર્થીઓની સંસદ માર્ચ, હજારોની સંખ્યામાં રસ્તા પર ઉતર્યા વિદ્યાર્થીઓ, જુઓ VIDEO


શું ખરેખર ગુજરાતમાં 31 ડિસેમ્બર 2020ના રાત્રી કર્ફ્યુ લગાવવામાં આવ્યુ છે...? જાણો શું છે સત્ય.... | FactCrescendo | The leading fact-checking website in India\nહાલ સોશિયલ મિડિયામાં એક ન્યુઝ પેપરનું કટિંગ વાયરલ થઈ રહ્યુ છે. જેમાં 31 ડિસેમ્બરની ઉજવણીને લઈ ઘણી માહિતીઓ આપવામાં આવી છે. જેમાં જણવવામાં આવ્યુ છે કે, “31 ડિસેમ્બરના રાત્રીના 8 થી સવારના6વાગ્યા સુધી સમગ્ર ગુજરાત રાજ્યમાં કર્ફ્યુ લગાવવામાં આવ્યુ છે.”\nફેક્ટ ક્રેસન્ડોની પડતાલમાં આ દાવો ખોટો સાબિત થયો છે. કારણ કે, 31 ડિસેમ્બર 2020ના ગુજરાતમાં રાત્રી કર્ફ્યુ લગાવવામાં આવ્યુ હોવાની વાત તદ્દન ખોટી છે. ગૃહવિભાગ દ્વારા આ પ્રકારે કોઈ આદેશ નથી આપવામાં આવ્યા.\nTribhovan Kamliya નામના ફેસબુક યુઝર દ્વારા તારીખ 26 ડિસેમ્બર 2020ના એક પોસ્ટ શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “31 ડિસેમ્બરના રાત્રીના 8 થી સવારના6વાગ્યા સુધી સમગ્ર ગુજરાત રાજ્યમાં કર્ફ્યુ લગાવવામાં આવ્યુ છે.”\nઉપરોક્ત પોસ્ટમાં કરવામાં આવેલા દાવાની સત્યતા તપાસવી જરૂરી જણાતા અમે અમારી પડતાલ/તપાસ કાર્યવાહી શરૂ કરી હતી. સૌપ્રથમ અમે ગૂગલ પર આ અંગે સર્ચ કરતા અમને ઘણા પરિણામો પ્રાપ્ત થયા હતા. જેમાં અમને સંદેશ ન્યુઝ ચેનલનો અહેવાલ પ્રાપ્ત થયો હતો. જેમાં જણાવવામાં આવ્યુ હતુ કે, “કોરોનાના સંક્રમણને લઈ રાજસ્થાન સરકાર દ્વારા 31 ડિસેમ્બર 2020ના રાત્રીના 8 થી સવારના6વાગ્યા સુધી કર્ફ્યુ લગાડવામાં આવ્યુ છે.” જે તમે નીચે જોઈ શકો છો.\nભાસ્કર ન્યુઝ દ્વારા પણ આ અંગેના સમાચાર પ્રસારિત કરવામાં આવ્યા હતા.\nજો કે, ગુજરાતમાં આ પ્રકારે તમામ શહેરોમાં કર્ફ્યુ લગાવવામાં આવશે તે પ્રકારના કોઈ સમાચાર અમને પ્રાપ્ત થયા ન હતા. ત્યાર બાદ અમે અમારી પડતાલને મજબૂત કરવા ગુજરાત રાજ્યના ગૃહ પ્રધાન પ્રદિપસિંહ જાડેજાનો સંપર્ક કર્યો હતો. તેમણે અમને જણાવ્યુ હતુ કે, “ગુજરાતમાં આ પ્રકારે કોઈ કર્ફ્યુ અંગેની જાહેરાત કરવામાં નથી આવી. ગુજરાતમાં સુરત, અમદાવાદ, રાજકોટ, વડોદરામાં જ રાત્રી કર્ફ્ય્ અમલી રહેશે, અન્ય શહેરોમાં કર્ફ્યુ નથી લગાવવામાં આવ્યુ પરંતુ ઉજવણી પણ કરી શકાશે નહિં.”\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, 31 ડિસેમ્બર 2020ના ગુજરાતમાં રાત્રી કર્ફ્યુ લગાવવામાં આવ્યુ હોવાની વાત તદ્દન ખોટી છે. ગૃહવિભાગ દ્વારા આ પ્રકારે કોઈ આદેશ નથી આપવામાં આવ્યા.\nTitle:શું ખરેખર ગુજરાતમાં 31 ડિસેમ્બર 2020ના રાત્રી કર્ફ્યુ લગાવવામાં આવ્યુ છે…?\nTagged 31 December31 ડિસેમ્બરCelebrationHome ministryNight curfewઉજવણીગૃહ વિભાગરાત્રી કર્ફ્યુ\nJune 30, 2019 June 30, 2019 Yogesh Karia


કયા સંબંધે-(૧4)-પ્રજ્ઞા દાદભાવાળા | "બેઠક" Bethak\n← કયા સંબંધે-(12)રશ્મિબેન જાગીરદાર\nમધર્સ ડે ની માં ને શ્રધાંજલિ-પદમાબેન કનુભાઇ શાહ →\nકયા સંબંધે-(૧4)-પ્રજ્ઞા દાદભાવાળા\nતો સંબંધ નો પરપોટો પુર બની ડુબાડે છે કેમ?\nThis entry was posted in પ્રજ્ઞા દાદભાવાળા, સહિયારુંસર્જન and tagged "કયા સંબંધે", "બેઠક ", "બેઠક ", /shabdonusarjan.wordpress, પ્રજ્ઞા દાદભાવાળા, શબ્દોનુંસર્જન, સહિયારુંસર્જન, https://shabdonusarjan.wordpress.com/, shabdonusarjan.wordpress.com. Bookmark the permalink.\n10 Responses to કયા સંબંધે-(૧4)-પ્રજ્ઞા દાદભાવાળા\nMay 8, 2015 at 6.18\nખુબ સુંદર , વિચારો માં મૂકી બસ જવાબ શોધવા પડે છે વાહ\nvah bahu j saras!!!\nખૂબ સુંદર લેખ પ્રગનાબેન,પ્રશ્નોના જંગલમાં આપણે સૌ જીવી રહ્યાં છીએ.અને આ તમામ પ્રશ્નોનાં જવાબ એટલે આપણે વિતાવેલી ‘જીંદગી’.\nબસ આ સંબંધો ની વાત છે, ક્યા ? એ તો વણ ઊકેલ્યો પ્રશ્ન રહેવાનો, વહેવારિક સંબંધ ના નામ ઘણા અને અનેક આપી શકાય.\nkhub j srs1pragnaben\nકેમ અને કોણ ના જવાબ મળી જાય તો પછી બીજી કોઈ વસ્તુની જરૂર જ રહે.\nઅસંખ્ય સવાલોથી ઘેરાયેલ જિંદગી જીવાય છે ,પણ ઍમાના કેટલાય સવાલોના\nજવાબ જ નથી હોતા. તોય તે જીવન રફતાર ચાલે છે!!!!! કયા સબંધે????


Earthen lamp: કુંભારે બનાવ્યો એવો દીવડો કે જે 24 કલાક પ્રગટેલો રહે છે - earthen lamp in which flow of oil is circulated automatically | I am Gujarat\nearthen lamp in which flow of oil is circulated automatically\nકુંભારે બનાવ્યો એવો દીવડો કે જે 24 કલાક પ્રગટેલો રહે છે\nNilay Bhavsar | I am Gujarat | Updated: 07 Nov 2020, 07:19:00 PM\nએક દીવડો જોયો કે જેમાં તેલ ભરાયેલું રહે છે કે જેથી તે બંધ નથી થતો. આ આધારે તેમણે દીવડો બનાવવાનો નિર્ણય લીધો.\nદિવાળીનો તહેવાર નજીક આવી રહ્યો છે. આ તહેવારમાં દીવડાનું ખાસ મહત્વ રહેલું છે. બજારમાં હાલ અલગ-અલગ પ્રકારના માટીના દીવડા વેચાણમાં જોવા મળી રહ્યા છે. પણ, આજે આપણે એક એવા દીવડાની વાત કરીશું જે દિવસ-રાત ચાલુ રહે છે. મતલબ કે આ દીવડો 24 કલાક ચાલુ રહે છે. છત્તીસગઢના એક કુંભારે આ ખાસ દીવડો ડિઝાઈન કર્યો છે કે જે આખો દિવસ પ્રગટેલો રહે છે. બસ્તર જિલ્લાના કોંડાગામમાં રહેતા અશોક ચક્રધારીએ આ દીવડો ડિઝાઈન કર્યો છે.\nઆ દીવડામાં તેલ આપમેળે વહેતુ રહે છે. આ દીવડાનું નામ 'મેજિક લેમ્પ' રાખવામાં આવ્યું છે. તેમણે યુ-ટ્યુબ પર એક વિડીયો જોયો હતો અને ત્યારબાદ તેમના મગજમાં આ પ્રકારનો દીવડો બનાવવા માટેનો વિચાર આવ્યો હતો. તેઓ કહે છે કે હું હંમેશાં નવા વિચારો શોધતો રહુ છું કે જે મારી આવડતને પડકાર આપે અને મારી આસપાસના લોકો માટે આ નવીનતા એકરીતે ઉપયોગી સાબિત થાય.\nઆ કુંભારની ઉંમર 62 વર્ષ છે અને તેમણે જણાવ્યું કે વર્ષ 2019થી તેઓ દીવડા માટેની નવી ડિઝાઈન શોધી રહ્યા હતા. આ દરમિયાન તેમણે ઈન્ટરનેટ પર એક દીવડો જોયો કે જેમાં તેલ ભરાયેલું રહે છે કે જેથી તે બંધ નથી થતો. આ આધારે તેમણે દીવડો બનાવવાનો નિર્ણય લીધો. તેમણે જણાવ્યું કે મને આ પ્રકારના વધુ દીવડા બનાવવા માટેનો ઓર્ડર મળી રહ્યા છે.\n'એન્ટીવાયરસ ટિફિન' ખાવા માટે હોટલમાં જામી ભીડ, ફોટોગ્રાફ વાઈરલ આર્ટિકલ શો\noil flow Earthen lamp circulated automatically\nWeb Title : earthen lamp in which flow of oil is circulated automatically\nદેશહાઈવે પર પ્લેન લેન્ડિંગ માટે બે-બે એર સ્ટ્રિપ ધરાવતું યુપી પહેલું રાજ્ય બન્યું


શું તમે આઇબુપ્રોફેન અને એસિટામિનોફેન એકસાથે લઇ શકો છો? ડોક્ટરો સમજાવે છે - આરોગ્ય\nશું આઇબુપ્રોફેન અને એસીટામિનોફેન એક સાથે લેવા સલામત છે? ડોક્ટરો સમજાવે છે\nભલે તમે ઈજા, માંદગી અથવા લાંબી સ્થિતિનો સામનો કરી રહ્યા હોવ, સંભવ છે કે તમે કોઈ સમયે એડવીલ અથવા ટાઈલેનોલની બોટલ માટે પહોંચી ગયા છો. પીડા (અને તાવ) દૂર રાખવાની વાત આવે ત્યારે બંને દવાઓ અત્યંત મદદરૂપ છે.\nઆ ઓટીસી મેડ્સ ખાસ કરીને વચ્ચે ઉપયોગી છે ફલૂની મોસમ અને COVID-19 રોગચાળો જ્યારે તમે તમારી જાતને બીમાર અને સંઘર્ષ કરી શકો છો લક્ષણો જેમ કે તાવ, શરીરમાં દુખાવો અને ગળામાં દુખાવો. સામાન્ય રીતે, શરદી, ફલૂ અથવા કોવિડ -19 ના હળવા કેસ ધરાવતા લોકો ઘરે સ્વસ્થ થઈ શકે છે.\nલીલો સાહસિક પથ્થર\nજ્યારે તમે આરામ કરી રહ્યા છો અને પુષ્કળ પ્રવાહી પી રહ્યા છો, ત્યારે તમે આશ્ચર્ય પામી શકો છો કે કઈ ઓટીસી દવાઓ તમને વધુ ઝડપથી અનુભવવામાં મદદ કરશે. સૂચિની ટોચ પર? આઇબુપ્રોફેન અને એસિટામિનોફેન (ઉર્ફ એડવાઇલ અને ટાઇલેનોલ).\nડોક્ટરોનું કહેવું છે કે આ દવાઓ તમારા તાવ અને દુખાવાને નિયંત્રણમાં રાખશે જ્યાં સુધી તમે સ્વસ્થ ન થાવ - પણ તેને લેવાનો શ્રેષ્ઠ રસ્તો શું છે? અને શું તે બેને વૈકલ્પિક કરવા માટે સલામત છે, અથવા તેમને એકસાથે લઈ જવા માટે? તમારે જે જાણવાની જરૂર છે તે અહીં છે.\nઆઇબુપ્રોફેન વિ એસિટામિનોફેન: શું તફાવત છે?\nઆઇબુપ્રોફેન (એડવિલ, મોટ્રિન આઇબી) એક નોનસ્ટીરોઇડ બળતરા વિરોધી દવા (એનએસએઆઇડી) છે જેનો ઉપયોગ તેના બિન-પ્રિસ્ક્રિપ્શન સ્વરૂપમાં તાવ, સોજો અને નાના પીડાને ઘટાડવા માટે થાય છે. માથાનો દુખાવો , સ્નાયુમાં દુખાવો, સંધિવા , માસિક ખેંચાણ, અને સામાન્ય શરદી અથવા ફલૂ મુજબ યુએસ નેશનલ લાઇબ્રેરી ઓફ મેડિસિન . આઇબુપ્રોફેન તમારા શરીરના પદાર્થોના ઉત્પાદનને અટકાવે છે જે પીડા, તાવ અને બળતરા પેદા કરી શકે છે.\nએસિટામિનોફેન (ટાઈલેનોલ) અનિવાર્યપણે આઇબુપ્રોફેન જેવા જ કારણોસર ઉપયોગમાં લેવાય છે - તે માત્ર analનલજેક્સ (પીડા નિવારક) અને એન્ટીપાયરેટિક્સ (તાવ ઘટાડનાર) નામની દવાઓના એક અલગ વર્ગમાં છે. એસીટામિનોફેન કેવી રીતે કાર્ય કરે છે તેની ચોક્કસ પદ્ધતિ સંપૂર્ણપણે સમજી શકાતી નથી, પરંતુ તે તમારા શરીરને પીડાને સંવેદનામાં ફેરફાર કરતી વખતે શરીરને ઠંડુ કરવામાં મદદ કરે છે.\nશું તે જ સમયે આઇબુપ્રોફેન અને એસિટામિનોફેન લેવાનું સલામત છે?\nજો તમનેaથી નાની પીડા અથવા અગવડતા હોય શ્વસનક્રિયાને અસર પહોંચાડતો વાઇરસ , ઈજા, અથવા લાંબી સ્થિતિ, તે મદદ કરે છે કે નહીં તે જોવા માટે માત્ર એક દવા લઈને શરૂ કરવું શ્રેષ્ઠ છે રિચાર્ડ વોટકીન્સ, એમ.ડી. , એક ચેપી રોગ ચિકિત્સક અને ઉત્તરપૂર્વ ઓહિયો મેડિકલ યુનિવર્સિટીમાં આંતરિક દવાઓના પ્રોફેસર.\nતમારે જોઈએ હંમેશા તમારે કેટલું લેવું જોઈએ તે શોધવા માટે લેબલ વાંચો. જો આઇબુપ્રોફેનની ભલામણ કરેલ ડોઝ અથવા એસિટામિનોફેન મદદ કરતું નથી, તમે બંનેને વૈકલ્પિક કરવાનો પ્રયાસ કરી શકો છો. તાવ ઘટાડવા માટે ફેમિલી ડોકટરો અને બાળરોગ નિષ્ણાતોની આ જૂની યુક્તિ છે, કારણ કે તે ડોઝિંગ મર્યાદામાં વધુ દવા લેવાની મંજૂરી આપે છે. જ્હોન સેલિક, ડી.ઓ. , ચેપી રોગ નિષ્ણાત અને ન્યુ યોર્કમાં બફેલો/SUNY ખાતે યુનિવર્સિટીમાં દવાના પ્રોફેસર.\nઆ કરવું તદ્દન સલામત છે, જ્યાં સુધી તમે બોટલ પર ડોઝિંગ સૂચનાઓનું કાળજીપૂર્વક પાલન કરો (અથવા તમે યોગ્ય રીતે સાઇકલ ચલાવી રહ્યા છો તેની ખાતરી કરવા માટે તમારા ફાર્માસિસ્ટ સાથે અગાઉથી વાત કરો).\nતે કેવી રીતે કાર્ય કરે છે તે અહીં છે: એકવાર તમે ડોઝ લો, પછી તમારા શરીરમાં [ચોક્કસ દવાના] સ્તરમાં વધારો થાય છે અને પછી ધીમે ધીમે સ્તરોમાં ઘટાડો થાય છે, સમજાવે છે જેમી એલન, ફાર્મ. ડી., પીએચ.ડી. , મિશિગન સ્ટેટ યુનિવર્સિટીમાં ફાર્માકોલોજીના સહયોગી પ્રોફેસર. એકવાર સ્તર ઘટવાનું શરૂ થઈ જાય, તાવના લક્ષણો ફરી ઉભરી શકે છે. જો કે, [તમારા શરીરમાં] ડ્રગનું સ્તર સલામત રીતે અન્ય ડોઝ લેવા માટે પૂરતું ઘટ્યું નથી.\nએલન કહે છે કે, જો તમે પહેલા આઇબુપ્રોફેન લીધું હોય અથવા viceલટું - એક અલગ દવા - એસીટામિનોફેન લેવાથી લક્ષણો દૂર કરવામાં મદદ મળશે. જ્યારે તમે ફરીથી પ્રથમ દવા લેવાનું સેટ કરો છો, ત્યારે સ્તર સલામત માત્રામાં આવી ગયું છે, અને ચક્ર ચાલુ છે.\nપરંતુ ફરીથી, તમારે અહીં તમારા ડોઝ પર નજીકથી નજર રાખવી પડશે. ઝેરના જોખમો, ચેતવણીઓને કારણે તમારે કોઈપણ ઉત્પાદનની મહત્તમ દૈનિક માત્રાને ઓળંગવી જોઈએ નહીં ડેવિડ સેનિમો, એમ.ડી. , રુટગર્સ ન્યૂ જર્સી મેડિકલ સ્કૂલના ચેપી રોગ નિષ્ણાત. લોકો ક્યારેક ભૂલી જાય છે કે એસિટામિનોફેન અન્ય વસ્તુઓમાં પણ હોઈ શકે છે - જેમ કે ઉધરસ/શરદીની દવાઓ - જેથી તેઓ અજાણતા ખૂબ વધારે લે છે.\nતે એ પણ નોંધે છે કે જો તમારા લક્ષણો નથી પણ ખરાબ, તમારે તાવ હોય તો પણ દવા લેવાની જરૂર નથી. મારા અંગત વ્યવહારમાં, હું માત્ર વકીલાત કરું છું તાવની સારવાર જો તે હાનિકારક અસર પહોંચાડે છે અથવા વ્યક્તિને અસ્વસ્થ બનાવે છે, તો તે સમજાવે છે.\nએસીટામિનોફેન અને આઇબુપ્રોફેનને જોડતી દવાઓનું શું? શું તેઓ સુરક્ષિત છે?\nએડવાઇલ ડ્યુઅલ એક્શન કોટેડ કેપ્લેટએડવિલ amazon.com$ 15.99 હમણાં જ ખરીદી કરો\nગયા વર્ષે, એડવિલે એક નવી દવા રિલિઝ કરી હતી એડવિલ ડ્યુઅલ એક્શન જેમાં 250 મિલિગ્રામ એસિટામિનોફેન હોય છે અને 125 મિલિગ્રામ આઇબુપ્રોફેન. કંપનીનું કહેવું છે કે તે આઠ કલાક સુધી નાના દુ andખાવા અને દુખાવો દૂર કરવામાં મદદ કરી શકે છે.\nતમે તેને અજમાવો તે પહેલાં, ખાતરી કરો કે તમે પહેલેથી જ દવા લેતા નથી (જેમ કે ઓટીસી કોલ્ડ મેડ્સ ) જેમાં એસીટામિનોફેન અથવા આઇબુપ્રોફેન હોય છે કારણ કે બંનેમાંથી વધુ પડતી દવા ખતરનાક બની શકે છે, ડ Dr.. એલન કહે છે.\nજો તમને તાવ અથવા શરીરમાં દુખાવો હોય અને સાયકલ ચલાવવી હોય આઇબુપ્રોફેન અને એસિટામિનોફેન યોગ્ય ડોઝ મદદરૂપ થતો નથી, જ્યાં સુધી તમે કાળજીપૂર્વક અને યોગ્ય શેડ્યૂલ પર દવાઓનો ઉપયોગ કરો ત્યાં સુધી તમે તકનીકી રીતે એક સાથે બંને દવાઓ લઈ શકો છો જેથી ઝેરીપણું ઓછું થાય, ડો. સેલિક કહે છે. ખૂબ વધારે એસિટામિનોફેન લીવર ઝેરી છે; આઇબુપ્રોફેન કિડની ઝેરી હોઈ શકે છે.\nબોટમ લાઇન: ડોઝિંગ સૂચનો માટે બોટલ પર હંમેશા લેબલ વાંચો. અને જ્યારે શંકા હોય ત્યારે, તમે તમારી બધી દવાઓ સુરક્ષિત રીતે લઈ રહ્યા છો તેની ખાતરી કરવા માટે તમારા સૂચિત ડ doctorક્ટર અથવા ફાર્માસિસ્ટ સાથે વાત કરો.\nપગનાં તળિયાંને લગતું fasciitis માટે શ્રેષ્ઠ કેઝ્યુઅલ પગરખાં\n555 જોવાનો અર્થ શું છે\nએલોપેસીયા એરિયાટાને ફેલાતા અટકાવવા માટે કેવી રીતે


CISFના ASIની પોસ્ટ માટે ભરતી,5તારીખ સુધી ભરી શકશો ફોર્મ | Recruitment for ASI post of CISF, you can fill up the form till 5th - Gujarati Oneindia\n21 min ago ફિલ્મ સુર્યવંશી જોવા માટે ઉત્સાહિત છે શાહિદ કપૂર, યુઝરના સવાલ પર અભિનેતાએ આપ્યો જવાબ\n40 min ago ભારત બંધ વચ્ચે સિંઘુ બોર્ડર પર ખેડૂતનું હાર્ટ એટેકથી મોત!\n43 min ago Vastu Tip: ઉત્તર દિશાના શુભ ચિહ્ન વધારશે ઘરમાં સમૃદ્ધિ\n44 min ago પટનામાં ગર્ભવતિ મહિલા પર ગેંગરેપ કરીને રેલવે ટ્રેક પર ફેંકી દીધી,2આરોપીની ધરપકડ\n| Published: Thursday, January 21, 2021, 19:59 [IST]\nસરકારી નોકરીની રાહ જોનારાઓને સીઆઈએસએફમાં એએસઆઈ પદ માટે ભરતી કરવાની તક મળે છે. સેન્ટ્રલ ઔદ્યોગિક સુરક્ષા દળમાં સહાયક સહાયક નિરીક્ષકની પોસ્ટ પર ભરતી માટે અરજીઓ મંગાવવામાં આવી છે. કોઈપણ પાત્ર અને રસ ધરાવતા ઉમેદવારો આ પોસ્ટ માટે અરજી કરવા માંગતા હોય, તો તેઓ સીઆઈએસએફ cisf.gov.in ની સત્તાવાર વેબસાઇટ પર લોગ ઇન કરીને અને ધારાધોરણાનું પાલન કરીને, આ એપ્લિકેશન સાથે સંબંધિત વિગતવાર માહિતી મેળવી શકે છે, તેઓ આ પોસ્ટ માટે અરજી કરી શકે છે.\nસીઆઈએસએફમાં એએસઆઈની પોસ્ટ પર ભરતી માટે અરજી કરવાની છેલ્લી તારીખ5ફેબ્રુઆરી 2021 છે, તેથી અરજદારોએ અંતિમ તારીખ પહેલાં અરજી કરવાની રહેશે. ઉમેદવારોની પસંદગી લેખિત પરીક્ષા અને શારીરિક પરીક્ષાના આધારે કરવામાં આવશે. આ પોસ્ટ પર પસંદગી પામેલા ઉમેદવારોને સાતમા પગારપંચ મુજબ પગાર મળશે. સીઆઈએસએફે કુલ 690 એએસઆઈ પોસ્ટ્સ પર ભરતી માટે અરજીઓ લીધી છે. 536 પોસ્ટ્સ આમાં અનારક્ષિક છે. આ જગ્યાઓ પર ભરતી માટેની અરજી4જાન્યુઆરીથી શરૂ થઈ છે જ્યારે અરજી કરવાની છેલ્લી તારીખ5ફેબ્રુઆરી છે.\nઆ અંગેના કોઈપણ ઉમેદવારો અરજી કરશે, પહેલા તેમના રેકોર્ડ્સ ચકાસી લેવામાં આવશે, ત્યારબાદ ઉમેદવારોને લેખિત પરીક્ષામાં હાજર રહેવાની તક મળશે. લેખિત પરીક્ષામાં પાસ થયેલા ઉમેદવારોને શારીરિક ક્ષમતા પરીક્ષણમાં ભાગ લેવા અને ત્યારબાદ મેડિકલ ટેસ્ટ બાદ ઉમેદવારોની અંતિમ ભરતી માટે બોલાવાશે. આ પદ પર ભરતી માટે લઘુતમ લાયકાત કોઈપણ માન્ય યુનિવર્સિટીમાંથી સ્નાતક હોવા જોઈએ, જ્યારે ઉમેદવારની મહત્તમ વય 35 વર્ષ હોવી જોઈએ. લેખિત કસોટી ઉદ્દેશ્યક હશે જેમાં સાચા જવાબોને ચાર વિકલ્પોમાંથી પસંદ કરવો પડશે. ઉમેદવારોએ 3.5 કલાકમાં કુલ 200 પ્રશ્નોના જવાબો આપવાના રહેશે.\nઆ પણ વાંચો: Union Budget 2021: શું બજેટમાં ખેડૂતોને મળશે ભેટ, સમ્માન નિધિની રકમ વધીને થશે 9000 રૂપિયા?\nશ્રીનગરમાં આતંકવાદી હુમલો, CISFનો જવાન શહીદ\ncisf jobs asi government recruitment india apply સીઆઇએસએફ નોકરી એએસઆઇ સરકાર ભરતી ભારત\nRecruitment for ASI post of CISF, you can fill up the form till 5th\nStory first published: Thursday, January 21, 2021, 19:59 [IST]


Suresh Raina Controversy Do You know The First Indian Dalit Cricketer Who Fought Against Caste Barrier gh ag – News18 Gujarati\nSuresh Raina Controversy : જાતિવાદના દૂષણ સામે લડનાર દેશના પ્રથમ દલિત ક્રિકેટરને ઓળખો છો?\nSuresh Raina Controversy: જાતિવાદના દુષણ સામે લડનાર દેશના પ્રથમ દલિત ક્રિકેટરને ઓળખો છો? (Pic Credit: Wikpedia)\nSuresh Raina Controversy- સુરેશ રૈનાએ કહ્યું હતું કે બ્રાહ્મણ હોવાના કારણે તેના માટે ચેન્નાઇ (Chennai)ની સંસ્કૃતિ સ્વીકારવી સરળ છ, આ નિવેદનથી વિવાદ થયો છે\nLast Updated : July 23, 2021, 16:46 IST\nભારતીય ક્રિકેટ ટીમના પૂર્વ ખેલાડી સુરેશ રૈના (Suresh Raina)ના નિવેદનના કારણે જ્ઞાતિ જાતિનો વિવાદ ફરીથી સળગ્યો છે. રૈનાનું કહેવું છે કે, બ્રાહ્મણ હોવાના કારણે તેની માટે ચેન્નાઇ (Chennai)ની સંસ્કૃતિ સ્વીકારવી સરળ છે. તેમના નિવેદનથી મામલો બીચકયો છે, ત્યારે આજે જ્ઞાતિ (Caste) જાતિની સીમાઓ ઓળંગીને ક્રિકેટ (Cricket)ના મેદાનમાં રાજ કરનાર દેશના પ્રથમ દલિત ક્રિકેટર (Dalit Cricketer)ની યાદ તાજા થઈ ગઈ છે.\nઆ વાત 19મી સદીની છે. તે સમયે જાતિવાદ ચરમ પર હતો. દેશમાં બ્રિટિશ શાસન હતું અને સમાજ જાતિગત ભેદભાવથી પીડાયેલો હતો. આ દરમિયાન પૂના ક્લબમાં ક્રિકેટ રમાતી હતી, પરંતુ તેમાં માત્ર બ્રિટીશ ક્રિકેટરો જ રમતા હતા. તે સમયે 1892માં પલવનકર બાલુ (Palwankar Baloo) નામના વ્યક્તિને દર મહિને રૂ. 4ના પગારે પુના ક્લબમાં નોકરી મળી હતી. બાલુને પ્રેક્ટિસ માટેની નેટ અને પીચના મેન્ટેનન્સની જવાબદારી આપવામાં આવી હતી. તેઓ જેમ જેમ કામ કરતા ગયા, તેમ તેમ અંગ્રેજોને તેની ક્રિકેટની પ્રતિભા અંગે ખ્યાલ આવવા લાગ્યો હતો.\nબાલુની પ્રતિભા ઓળખી ગયેલા અંગ્રેજોએ તેને ક્રિકેટ રમાડવાનું નક્કી કર્યું હતું. પરંતુ બેટિંગ ક્લબ માત્ર બ્રિટિશ ખેલાડીઓ માટે જ અનામત હતી. જેથી બાલુને માત્ર બોલિંગ કરવાની તક મળી હતી. જે તેમણે ઝડપી લીધી હતી. પૂના ક્લબમાં કલાકો સુધી પ્રેક્ટિસ કરી તેઓ ખૂબ સારા બોલર બન્યા હતા. તેમણે સ્પિન બોલિંગમાં આગવી ટેકનિક વિકસાવી હતી.\nબ્રિટિશ કાળમાં હિન્દૂ, મુસ્લિમ અને પારસી વગેરે ધર્મના નામ પર ક્રિકેટ ક્લબ અસ્તિત્વમાં હતા. તે સમયે પૂનામાં હિંદુઓએ નવું ક્લબ સ્થાપ્યું હતું અને યુરોપિયન ક્લબને હરાવવા તેમને બાલુની જરૂર હતી. જોકે તેઓ દલિત હોવાના કારણે તેમને ટીમમાં રાખવા કે નહીં તેવો પ્રશ્ન ઉભો થયો હતો. વિચારણાને અંતે બાલુને પૂણે ક્લબમાં તક અપાઈ હતી. બાલુ વિશ્વાસ પર ખરા ઉતાર્યા હતા અને ક્લબે બાલુની જોરદાર બોલિંગના કારણે મોટાભાગની મેચ જીતી લીધી હતી.\nઅલબત્ત ત્યારબાદ પણ બાલુને જાતિની સરહદો નડી હતી. તેઓ અલગ ગ્લાસથી ચા પીતા હતા. તેમના માટે જમવાની થાળી પણ અલગ હતી. તેઓ મેદાનમાં ક્રિકેટ તો રમ્યા, છતાં બાલુને મેદાન બહાર ઘણું સહન કરવું પડ્યું હતું.\nઆ દરમિયાન 1896માં પૂનામાં પ્લેગ ફાટી નીકળ્યો હતો. ત્યારે મુંબઈમાં ક્રિકેટનો ક્રેઝ વધી રહ્યો હતો. બાલુ પણ નોકરીની શોધમાં મુંબઈમાં આવ્યા હતા અને તેમને નવી બનેલી હિન્દુ જીમખાના ટીમમાં સ્થાન મળ્યું હતું. 1906માં બાલુની બોલિંગના સહારે હિન્દુ ટીમે બ્રિટિશ ટીમને હરાવી હતી. તે દિવસોમાં સ્વતંત્રતા સંગ્રામ ચાલી રહ્યો હતો. જેથી આ વિજય ભારતીયો માટે વરદાન સમાન હતો. પરિણામે ખેલાડીઓ વચ્ચે જાતિવાદની દીવાલ પડી ભાંગી હતી.\nભારતીય ટીમે પ્રથમ વખત 1911માં ઇંગ્લેન્ડનો પ્રવાસ કર્યો હતો. તે ટીમમાં પણ બાલુનો સમાવેશ કરાયો હતો. આ ટૂરમાં ટીમ હારી ગઈ હતી, પરંતુ બાલુનું પ્રદર્શન જોરદાર રહ્યું હતું. જેથી ઈંગ્લિશ કાઉન્ટી ટીમે બાલુને તેમના તરફથી રમવા ઓફર કરી હતી. પરંતુ બાલુએ આ ઓફર ફગાવી ભારત તરફથી રમવાનું નક્કી કર્યું હતું.\nઉલ્લેખનીય છે કે, લોકમાન્ય તિલક અને ડૉ. બાબાસાહેબ આંબેડકર જેવા મહાન આગેવાનોએ પણ બાલુના ક્રિકેટ કૌશલ્યને બિરદાવ્યું હતું. બાલુના નાના ભાઈ પણ હિન્દુ ક્લબમાં ક્રિકેટ રમ્યા હતા.\nબાલુ ખૂબ પ્રતિભાશાળી ક્રિકેટર હતા, છતાં તેમને સુકાનીપદથી વંચિત રખાયા હતા. તેઓ દલિત હોવાના કારણે આવું થયું હતું અને ક્યારેય ટીમનું નેતૃત્વ કરવાની તક મળી નહોતી. પરંતુ તેઓ દલિત સમુદાય તરફથી દેશ માટે ક્રિકેટ રમનાર પ્રથન ક્રિકેટર બની ગયા હતા.\nTags: Caste, Indian Dalit Cricketer, Palwankar Baloo, Suresh raina, Suresh Raina Controversy, ક્રિકેટર


આઈપીએલ 2022: અજેય ગુજરાત ટાઇટન્સનો પંજાબ કિંગ્સ વિરુદ્ધ મહત્વપૂર્ણ મુકાબલો આઈપીએલ 2022: અજેય ગુજરાત ટાઇટન્સનો પંજાબ કિંગ્સ વિરુદ્ધ મહત્વપૂર્ણ મુકાબલો - Vibes Of India\nઆઈપીએલ 2022: અજેય ગુજરાત ટાઇટન્સનો પંજાબ કિંગ્સ વિરુદ્ધ મહત્વપૂર્ણ મુકાબલો\nTeam VoI | Updated: April 8, 2022 9:26 am\nઆઈપીએલ 2022માં ડેબ્યૂ કરનાર ગુજરાત ટાઇટન્સ શુક્રવારે, 8 એપ્રિલે સાંજે 7:30 વાગ્યે મુંબઈના બ્રેબોર્ન સ્ટેડિયમમાં પંજાબ કિંગ્સ સાથે ટકરાશે. અત્યાર સુધીમાં બંને ગેમ જીતીને, ગુજરાત ટાઇટન્સ4પોઈન્ટ સાથે ટેબલના ત્રીજા સ્થાને બેઠી છે. ઓલરાઉન્ડર હાર્દિક પંડ્યાની આગેવાની હેઠળ, ગુજરાત ટાઇટન્સે તેમની છેલ્લી મેચમાં દિલ્હી કેપિટલ્સને 14 રનથી હરાવ્યું હતું. તેમની શરૂઆતની રમતમાં સાથી નવોદિત લખનૌ સુપર જાયન્ટ્સને પાંચ વિકેટથી હરાવ્યું હતું.\nમયંક અગ્રવાલની આગેવાની હેઠળની પંજાબ કિંગ્સ3મેચમાં4પોઈન્ટ સાથે ટેબલમાં ચોથા ક્રમે છે. તેઓ ચેન્નાઈ સુપર કિંગ્સને 54 રનથી હરાવીને મેચમાં આવ્યા છે. રોયલ ચેલેન્જર્સ બેંગ્લોર સામેની તેમની શરૂઆતની રમત જીત્યા બાદ પંજાબ કિંગ્સ કોલકાતા નાઈટ રાઈડર્સ સામે છ વિકેટથી હારી ગઈ હતી.\nપીબીકેએસ માટે, મયંક અગ્રવાલ અને ઓપનર શિખર ધવન મુખ્ય બેટ્સમેન હશે, સાથે કાગીસો રબાડા અને રાહુલ ચહર બોલ સાથે મજબૂતી ધરાવે છે. ઈંગ્લેન્ડના કીપર-બેટ્સમેન જોની બેરસ્તોની ઉપલબ્ધતા સાથે તેમની બેટિંગને મજબૂત બનાવવા માટે તૈયાર છે, જેઓ ઓડિયન સ્મિથના સ્થાને પ્લેઈંગ ઈલેવનમાં સામેલ થઈ શકે છે.\nગુજરાત ટાઇટન્સ શુભમન ગિલ અને ડેવિડ મિલર પર ધ્યાન આપશે કે તેઓ બેટ સાથે એમની છાપ બનાવે , જ્યારે બોલરોમાં ઝડપી બોલર લોકી ફર્ગ્યુસન અને મોહમ્મદ શમી તરફ ધ્યાન આપશે.\nRelated Tags: IPL2022 IPL GUJARAT TITANS punjab kings


5000 હજારના રોકાણથી શરુ કરેલા બિજનેસથી આ દીકરી દરરોજ કમાય છે 10,000 રૂપિયા -જાણો કેવી રીતે? – જય કિસાન- ખેડૂત ક્લબ\n5000 હજારના રોકાણથી શરુ કરેલા બિજનેસથી આ દીકરી દરરોજ કમાય છે 10,000 રૂપિયા -જાણો કેવી રીતે?\nઆજની મહિલાઓ પુરુષો કરતાં પણ વધુ કમાણી કરી રહી છે. પશુપાલનમાંથી મહિલાઓ પણ લાખોની કમાણી કરી રહી છે. આની સાથે જ અન્ય ક્ષેત્રોમાં પણ મહિલાઓ પુરુષોથી પણ આગળ નીકળી ગઈ છે. હાલમાં પણ આવી જ એક જાણકારી સામે આવી રહી છે. બધાં જ વ્યક્તિ એવું ઈચ્છતાં હોય છે કે, એનો પોતાનો સારો એવો બિઝનેસ હોય. અમુક લોકોની પાસે છે તો સારા સારા આઈડિયા પણ હોય છે પરંતુ એના પર કામ કરવાની જગ્યાએ વાતોનાં ફડાકા ઝીકતાં રહેતાં હોય છે.\nજ્યારે કેટલાંક લોકો ખરી મહેનત કરી લેતાં હોય છે. આવી જ એક કહાની અમે આજે સામે લઈને આવી રહ્યાં છીએ. ગુરૂગ્રામમાં રહેતી ઈલા પહેલા જોબ કરતી હતી. ત્યારબાદ એણે આ જોબ છોડી દીધી હતી. એણે પોતાનો બેકરીનો બિઝનેસ શરૂ કર્યો હતો એ પણ ઘરેથી. હવે તે આ બિઝનેસમાં લાખો રૂપિયાની કમાણી કરી રહી છે.\nહોટલ મેનેજમેન્ટનો અભ્યાસ કરેલો છે:\nઈલાએ વેલકમ ગ્રુપ સ્કૂલ ઓફ હોટલ એડમિનિસ્ટ્રેશનમાંથી હોટલ મેનેજમેન્ટમાં ગ્રેજ્યુએશન કરેલું છે. વર્ષ 2007માં તેણે પોતાનાં બિઝનેસની શરૂઆત કરી હતી. એણે ઘરમાંથી બેકરીની શરૂઆત કરી હતી. જેનું નામ રાખવામાં આવ્યું હતું Truffle tangles.\nદરરોજ 10,000 રૂપિયા કમાઈ રહી છે:\nમાત્ર 5,000 રૂપિયાનાં રોકાણની સાથે શરૂ કરેલ આ બિઝનેસ હાલમાં અંદાજે રોજ કુલ 10,000 રૂપિયાની કમાણી કરી રહી છે. પોતાની બેકરીમાં એ કેક, ગ્લૂટેન ફ્રી બ્રેડ જેવી આઈટમો રાખે છે. આની સાથે જ કુકીઝ, ચોકલેટ, ડેસર્ટ જેવી બેકરીની પ્રોડક્ટસ પણ રાખે છે. કુલ 40થી વધુ ખાવાની આઈટમની સાથે પૈટી, સ્ટફ્ડ બન્સ, પિજ્જા તથા ગિફ્ટ હૈમ્પરની સાથે તે NRIમાં પણ ડિલીવરી કરી રહી છે.\nકેટલાય વર્ષો સુધી કરી નોકરી :\nગ્રેજ્યુએશન કર્યાં પછી એણે આ હોસ્પિટાલિટી ઈંડસ્ટ્રીઝમાં ઘણાં વર્ષો સુધી કામ કર્યું હતું. ત્યારપછી ચેન્નાઈમાં આવેલ ચોલ શેરેટનમાં કામ કર્યું હતું. ત્યારબાદ કલકત્તામાં આવેલ તાજ બંગાલ ચાલી ગઈ હતી. જ્યાં એણે શેર માર્કેટિંગ ડિવીજનમાં કુલ5વર્ષ પસાર કર્યાં હતાં. ત્યારબાદ એના લગ્ન થઈ ગયા હતાં. એના પતિની સાથે એ ગુરૂગ્રામમાં આવી ગઈ. કુલ 2.5 વર્ષ સુધી પરિવાર તથા બાળકોને સંભાળ્યા હતાં.\nકઈક નવું કરવાની ઇચ્છા હતી :\nઆ સમય દરમિયાન એને એક મિત્રનો સાથ મળ્યો હતો. ઈલાએ એને જણાવતાં હતું કે, એ કંઈક નવું કરવાં માંગે છે. એણે અગાઉ કોઈ મેન્યૂ બનાવ્યું ન હતું. આ બધુ કામ એણે જાતે જ કર્યું હતું. જાહેરાતો આપી ધીરે-ધીરે બર્થડે કેક બનાવવાના ઓર્ડર મળ્યા હતાં. એ સમયે સોશિયલ મીડિયાનું આટલુ ચલણ ન હતું. જેને લીધે એને ખૂબ સંઘર્ષ કરવો પડ્યો હતો.\nબેકરીનો વિચાર આવ્યો :\nએ સમયે શહેરમાં એવી કોઈ દુકાન ન હતી કે, જેની પાસે ખાસ કરીને ક્વોલિટી પેસ્ટ્રી મળતી હોય. લોકોને ઈલા ટ્રફલ કેક ખૂબ જ પસંદ આવવા લાગી હતી. આવી જ રીતે એણે બેંકીંગનાં કામની શરૂઆત કરી હતી. ત્યારબાદ એણે ફૂડ મેળામાં પણ સ્ટોલ લગાવી હતી. લોકો જાણવા લાગ્યા હતાં. સોશિયલ મીડિયા આવતાં એના બિઝનેસને બૂસ્ટ મળ્યુ હતું. એ જોડીયા બાળકોની માતા છે. એને ઘરેથી બિઝનેસ કરવાનું એટલા માટે વિચાર્યુ હતું. જેને લીધે એ બાળકોને પણ સાચવી શકે.\nPrevious પશુપાલન દ્વારા આણંદના ચંદ્રિકાબેન દર મહીને કરી રહ્યાં છે લાખોની કમાણી – જાણો કેવી રીતે…\nNext એવું તો શું કરી રહી છે આ મહિલાઓ કે, કચરામાંથી પણ મળી રહી છે લાખોની આવક -જાણો કેવી રીતે?


Surat News - it is suggested to count the stock fileacomplaint of cancellation of the license of the security 034131 | સ્ટોક ગણવા, સિક્યુરિટીનું લાઇસન્સ રદ કરવાની ફરિયાદ કરવા સૂચન કરાયું - Divya Bhaskar\nSurat News It Is Suggested To Count The Stock File A Complaint Of Cancellation Of The License Of The Security 034131\nસ્ટોક ગણવા, સિક્યુરિટીનું લાઇસન્સ રદ કરવાની ફરિયાદ કરવા સૂચન કરાયું\nડુપ્લીકેટ ચાવીની મદદથી રાધાકૃષ્ણ ટેક્સટાઇલ માર્કેટ(આરકેટી)માં થયેલી ચોરીના વિરોધમાં સતત ત્રીજા દિવસે પણ 4000 વેપારીઓએ સજ્જડ બંધ પાળ્યું છે. મોડી સાંજે ફોસ્ટાની આગેવાનીમાં આરકેટી માર્કેટના વેપારીઓ પોલીસ કમિશ્નર સતીશ શર્માની રજૂઆતે પહોંચ્યા હતા. માર્કેટની દુકાનો કાર્યરત કરી દઇ, સ્ટોકની ગણતરી કરી ચોરી થયેલા માલની સાથે આરકેટી માર્કેટની સિક્યુરીટી લાઇસન્સ રદ્દ કરવાની ફરિયાદ સલાબતપુરા પોલીસમાં ફરિયાદ કરવા પો.કમિએ. સૂચન કર્યું છે. જોકે આજે પણ આરકેટી માર્કેટ બંધ રાખવા વેપારીઓ અડીખમ છે.\nશુક્રવારે તા.11મી જાન્યુઆરીના રોજ પણ આરકેટી માર્કેટના વેપારીઓએ દુકાનો બંધ રાખી ‘ચોકીદાર ચોર હૈ, માર્કેટ પ્રશાસન ચોર હૈ’ના નારા લગાવી વિરોધ નોંધાવ્યો હતો. બપોરે આરકેટી માર્કેટના વેપારીઓની ફોસ્ટાના પદાધિકારીઓ સાથે એનટીએમ માર્કેટ ખાતે મીટિંગ મળી હતી. તેમાં પોલીસ પકડાયેલા ચોર સામે કાર્યવાહી ઝડપી કરે તે માટે આ મીટિંગમાં સમગ્ર ટેક્સટાઇલ માર્કેટ વિસ્તારની 165 માર્કેટ બંધ રાખવા ફોસ્ટાના પદાધિકારીઓ પર પણ દબાણ કરાયું હતું. જેને પગલે ફોસ્ટાના પદાધિકારીઓએ શુક્રવારે મોડી સાંજે આરકેટી માર્કેટના અગ્રણી વેપારીઓ સાથે પોલીસ કમિશ્નર સતીશ શર્માને રજુઆત કરી હતી.\nફોસ્ટા પ્રમુખ મનોજ અગ્રવાલના જ્ણાવ્યાનુસાર, પોલીસ કમિશ્નર સાથે થયેલી મીટિંગમાં તેમણે સૂચન કર્યુ છે કે જે દુકાનો બંધ કરી દેવાઇ છે. પહેલાં તો તેને ચાલુ કરી વેપારીઓ પોત-પોતાના રૂટીન કામે વળગી જાય આ સાથે જેમની દુકાનમાં ચોરી થઇ છે. તેનો સ્ટોક ગણીને સલાબતપુરા પોલીસ સ્ટેશનમાં ફરિયાદ નોંધાવે.\nવેપારીની કમિટી બની\nઆરકેટીની સિક્યુરીટી હટાવવા, સીસીટીવી ચેક કરવા તથા બંધ સીસીટીવી ચાલુ કરાવવા બપોરે એનટીએમમાં મળેલી મીટિંગમાં આરકેટી માર્કેટના 31 વેપારીઓની કમિટી નિમણુંક કરાઇ છે. 100 દુકાનોમાંથી કરોડોનો માલ ચોરી થયો છે,સીસીટીવી ચેક કરો. મોડી સાંજે પોલીસ કમિશ્નરની રજુઆતે પહોંચેલા વેપારીઓએ જ્ણાવ્યું હતું કે, 100 દુકાનોમાંથી કરોટો રૂપિયાના કોટનની ચોરી થઇ છે.


Reliance records another bumper quarter with 10 362 crore net profit | રિલાયન્સ ઇન્ડસ્ટ્રીઝે માર્ચ ક્વૉર્ટરમાં કર્યો ૧૦,૩૬૨ કરોડ રૂપિયાનો વિક્રમી નફો - business\nરિલાયન્સ ઇન્ડસ્ટ્રીઝે માર્ચ ક્વૉર્ટરમાં કર્યો ૧૦,૩૬૨ કરોડ રૂપિયાનો વિક્રમી નફો\nPublished: Apr 19, 2019, 10:27 IST\nરિલાયન્સ ઇન્ડસ્ટ્રીઝે ગયા જાન્યુઆરી-માર્ચ ક્વૉર્ટરમાં ૧૦,૩૬૨ કરોડ રૂપિયાનો વિક્રમી ચોખ્ખો નફો નોંધાવ્યો છે. કંપનીના રીટેલ અને ટેલિકૉમ બિઝનેસની આવક વધવાને પગલે નફો વધ્યો છે.\nરિલાયન્સ ઇન્ડસ્ટ્રીઝે ગયા જાન્યુઆરી-માર્ચ ક્વૉર્ટરમાં ૧૦,૩૬૨ કરોડ રૂપિયાનો વિક્રમી ચોખ્ખો નફો નોંધાવ્યો છે. કંપનીના રીટેલ અને ટેલિકૉમ બિઝનેસની આવક વધવાને પગલે નફો વધ્યો છે. કંપનીના ઑઇલ રિફાઇનિંગ અને પેટ્રોકેમિકલ સેગમેન્ટમાં કમાણી ઘટી એની કમી રીટેલ અને ટેલિકૉમ બિઝનેસે પૂરી કરી દીધી છે.\nઆ નફો ગયા વર્ષના ૯૪૩૮ કરોડની તુલનાએ ૯.૮ ટકા વધારે હતો. પ્રતિ શૅર ૧૭.૫ રૂપિયાનો આ નફો થાય છે. પાછલા વર્ષે સમાન ક્વૉર્ટરમાં પ્રતિ શૅર નફો ૧૫.૯ રૂપિયાનો હતો.\nકંપનીએ જણાવ્યા મુજબ ગ્રુપની કન્સોલિડેટેડ આવક ૧૯.૪ ટકા વધીને ૧,૫૪,૧૧૦ કરોડ રૂપિયા થઈ છે. રીટેલ બિઝનેસનો નફો ૭૭ ટકા વધીને ૧૯૨૩ કરોડ રૂપિયા અને ટેલિકૉમનો નફો ૭૮.૩ ટકા વધીને ૨૬૬૫ કરોડ રૂપિયા થયો છે.\nનિવેદનમાં જણાવાયા મુજબ ગ્રુપનો કન્સોલિડેટેડ વાર્ષિક ચોખ્ખો નફો ૩૯,૫૮૮ કરોડ રૂપિયા થયો છે જે ૧૩.૧ ટકાની વૃદ્ધિ દર્શાવે છે. રીટેલ બિઝનેસની આવક ૧,૦૦,૦૦૦ કરોડ રૂપિયાનો વિક્રમ સર્જનારી બની ગઈ છે.\nકરવેરા પહેલાંનો નફો ૪.૬ ટકાની વૃદ્ધિ સાથે ૧૩,૮૫૮ કરોડ રૂપિયા થયો છે તથા રોકડ નફો ૬.૧ ટકાની વૃદ્ધિ સાથે ૧૬,૩૪૯ કરોડ રૂપિયા સુધી પહોંચ્યો છે.\nપાછલા ક્વૉર્ટરમાં કંપનીની નિકાસમાં ૪.૪ ટકાનો ઘટાડો થઈને આંકડો ૪૯,૦૫૨ કરોડ રૂપિયા સુધી પહોંચ્યો છે.\nકંપનીએ એમ પણ જણાવ્યું છે કે ‘રિલાયન્સ ઇન્ડસ્ટ્રીઝ અને જેએમ ફાઇનૅન્શિયલ ઍસેટ રિકન્સ્ટ્રક્શન કંપની લિમિટેડે આલોક ઇન્ડસ્ટ્રીઝ લિમિટેડ હસ્તગત કરવા માટે સુપરત કરેલો રેઝોલ્યુશન પ્લાન નૅશનલ કંપની લૉ ટ્રિબ્યુનલની અમદાવાદ બેન્ચે સ્વીકારી લીધો છે. વૈધાનિક અને નિયમનકારી મંજૂરીઓ મળ્યા બાદ એનો અમલ કરવામાં આવશે. ઉપરાંત, રિલાયન્સ રીટેલ વેન્ચર્સ લિમિટેડે જેનેસિસ કલર્સ લિમિટેડમાં ૯.૪૪ ટકા હિસ્સો હસ્તગત કર્યો છે.’\nપરિણામ વિશે ગ્રુપના ચૅરમૅન-મૅનેજિંગ ડિરેક્ટર મુકેશ ડી. અંબાણીએ કહ્યું હતું કે ‘નાણાકીય વર્ષ ૨૦૧૮-’૧૯ દરમ્યાન અનેક સીમાચિહ્નો સર કરવામાં આવ્યાં હતાં. જીઓ ઇન્ફોકૉમ હવે ૩૦ કરોડ કરતાં વધુ ગ્રાહકો ધરાવે છે અને પેટ્રોકેમિકલ્સ બિઝનેસે સર્વોચ્ચ કમાણી કરી આપી છે. ઊર્જા‍ની માર્કેટમાં વૉલેટિલિટી વધી હોવા છતાંકંપનીએ ૩૯,૫૮૮ કરોડ રૂપિયાનો વિક્રમી કન્સોલિડેટેડ ચોખ્ખો નફોકર્યો છે.\nજીઓ ઇન્ફોકૉમ સૌથી વધુ ઝડપે ૩૦ કરોડ ગ્રાહકોનો આંક પ્રાપ્ત કરનારી કંપની બની\nરિલાયન્સ ગ્રુપની કંપની જીઓ ઇન્ફોકૉમના ગ્રાહકોની સંખ્યા ગયા માર્ચના અંતે ૩૦ કરોડનો આંક વટાવી જતાં આ સ્તર સુધી સૌથી વધુ ઝડપે પહોંચનાર ઑપરેટર તરીકેનું સીમાચિહ્ન એણે સર કર્યું છે.\nકંપનીના નિવેદનમાં જણાવાયા અનુસાર ‘નાણાકીય વર્ષ ૨૦૧૮-’૧૯ દરમ્યાન એણે ૩૮,૮૩૮ કરોડ રૂપિયાની ઑપરેટિંગ કમાણી કરી છે. ઉપરાંત આ ઉદ્યોગમાં સૌથી વધુ એટલે કે ૩૮.૯ ટકાનું ચ્ગ્ત્વ્Dએ માર્જિન પણ એણે હાંસલ કર્યું છે.\nઆ પણ વાંચો- હવે, બ્રિટનની 259 વર્ષ જુની કંપની પર રિલાન્યસ રિટેલની નજર\nકંપનીના ગ્રાહકોએ પ્રતિ મહિના ૧૦.૯ ગીગાબાઇટ ડેટા અને ૮૨૩ મિનિટની વોલ્ટે વૉઇસ સેવાનો ઉપયોગ કર્યો હતો. એનો ગયા જાન્યુઆરી-માર્ચ ક્વૉર્ટરનો ચોખ્ખો નફો ૮૪૦ કરોડ રૂપિયા થયો હતો જે વર્ષાનુવર્ષ ધોરણે ૬૪.૭ ટકાની વૃદ્ધિ દર્શાવે છે. આ ક્વૉર્ટરની એની દરેક યુઝર દીઠ મહિનાની સરેરાશ આવક ૧૨૬.૨ રૂપિયા થઈ હતી અને કુલ વાયરલેસ ડેટા ટ્રાફિક ૯૫૬ કરોડ ગીગાબાઇટ અને કુલ વૉઇસ ટ્રાફિક ૭૨,૪૧૪ કરોડ મિનિટ થયો હતો.


24 February 2021 Horoscope - Today Rshifal in Gujarati\nToday 24 February 2021 Horoscope, Rashifal – જાણો આજનો દિવસ તમારા માટે કેવો રહેશે તમારી રાશિ મુજબ.\n24 February 2021 Rashifal Horoscope\nઆજનો દિવસ મિશ્રિત ફળ આપનારો છે. ધંધાકીય ખર્ચ પર નિયંત્રણ રાખવું જરૂરી છે. નવી યોજના પર ધ્યાન આપો, અચાનક લાભ થઈ શકે છે. વિદ્યાર્થીઓએ વધુ મહેનત કરવી પડી શકે છે.\nધંધામાં થોડો ફાયદો થવાની સંભાવના છે. બાળકોને લગતી સમસ્યાઓ ઉકેલાશે. પ્રેમ સંબંધ સુખદ રહેશે. જીવનસાથીના સહયોગથી મુશ્કેલીઓમાંથી મુક્તિ મળશે.\nભાઈ અને મિત્રોની સહાયથી અટકેલું કામ પૂર્ણ થશે. ધંધામાં સમયસર નિર્ણય સફળ સાબિત થશે. જો તમે વિરોધીઓની ટીકા તરફ ધ્યાન ના આપીને તમારું કાર્ય કરતા રહેશો તો સફળતા મળશે. જીવનમાં પ્રેમ મધુર રહેશે.\nદુશ્મનોના કાવતરાં ટાળવાનો પ્રયત્ન કરો નહીં તો માનસિક તણાવ વધી શકે છે. વિદ્યાર્થીઓ માટે સમય અનુકૂળ છે, ઉચ્ચ શિક્ષણમાં આવતી અડચણ પૂર્ણ થશે. મહેનત જીવનમાં નવી સિદ્ધિઓ લાવશે અને સામાજિક જવાબદારી પણ વધશે.\nસંબંધીઓ તરફથી ખુશી મળશે અને પરિવારમાં શુભ કાર્યથી ખુશી થશે. આજે કોઈ અજાણ્યા વ્યક્તિ સાથે વ્યવહાર ના કરો. આજનો દિવસ સાધારણ ફળદાયક રહેશે. ભાગીદારીમાં થઈ રહેલા કામમાં અડચણ આવી શકે છે.\nમુસાફરી કેટલાક કારણોસર મુલતવી રાખવામાં આવી શકે છે. રાજકારણ સાથે સંકળાયેલા લોકોને ફાયદો થશે અને નવી તકો પણ મળશે. બિઝનેસમાં કોઈ નવા રોકાણની શોધમાં સફળતા મળશે.\nઆર્થિક સ્થિતિ મજબૂત રહેશે અને વ્યસ્તતા વચ્ચે પ્રેમ જીવન માટે સમય આપશો. આજનો દિવસ કંઇક વિશેષ કરવાની ભાગદોડમાં પસાર થશે. જો તમારે નોકરી બદલવી છે તો સમય અનુકૂળ છે, ફાયદો થશે. કોઈ પણ નવું કાર્ય શરૂ કરવા માતા-પિતા પાસેથી આશીર્વાદ અને સહાય મેળવો.\nવિવાહિત જીવન મધુર રહેશે અને એકબીજાની ભાવનાઓને પૂર્ણ માન આપશો. કાર્યક્ષેત્રમાં કોઈ સાથીદાર તમારી વિરુદ્ધ કાવતરું ઘડી શકે છે, સાવચેત રહો. ધંધાનો વ્યાપ વધશે.\nપરિવારને પૂર્ણ સહયોગ મળશે અને પારિવારિક વાતાવરણ ખુશ રહેશે. વેપારી વર્ગો આજે નવી યોજનાને સ્વરૂપ આપશે. મિત્રોના સહયોગથી કરવામાં આવતા કામમાં અડચણ આવી શકે છે. વિદ્યાર્થીઓના શિક્ષણ ક્ષેત્રે આવતી અડચણનો અંત આવશે.\nહવામાન પરિવર્તન આરોગ્ય પર પ્રતિકૂળ અસર થઈ શકે છે. જીવનસાથીની કોઈ વિશેષ સિદ્ધિથી હૃદય પ્રસન્ન રહેશે. લાભની સ્થિતિ બનશે. રોજગાર માટેના પ્રયત્નોમાં પણ સફળતા મળશે.\n24 February 2021 Horoscope Daily Horoscope Gujarati Rashifal Today Horoscope Today Rashifal Today Rashifal in Gujarati


બસ, જે દેખાયું તે વિચારું લીધું? - જાણવા જેવું.કોમ\nHome / સાહિત્ય / બસ, જે દેખાયું તે વિચારું લીધું?\nએક વખત સુફી સંત હસન બસરી વહેલી સવારે દરિયાકાંઠે ફરવા માટે નિકળ્યા. દરિયા કિનારે એણે એક પુરૂષને એક સ્ત્રીના ખોળામાં માથું નાખીને સુતેલો જોયો. બાજુમાં જ એક દારુની ખાલી બોટલ પણ પડી હતી. સંત હસન બસરી ખુબ દુ:ખી થયા. એ વિચારવા લાગ્યા કે આ માણસ પણ કેવો કામાંધ છે. સવારના પહોરમાં દારુ પી ને સ્ત્રીના ખોળામાં માથુ મુકીને પ્રેમાલાપ કરે છે.\nસંત હસન વિચારમાં પડી ગયા કે આ માણસને સારો ગણવો કે ખરાબ ? એ પેલા પુરૂષ પાસે ગયા અને પુછ્યુ, “ ભાઇ તું કોણ છે અને અહીંયા શું કરે છે ?” પેલા પુરૂષે જવાબ આપ્યો કે હું એક ખારવો છુ અને માછીમારીનો ધંધો કરુ છુ. આજે ઘણા દિવસો પછી સમુદ્રની સફર કરીને વહેલી સવારે અહીંયા પહોંચ્યો છું. મારી “માં” મને લેવા માટે સામે આવી હતી અને સાથે ઘેર બીજુ કોઇ ખાસ વાસણ ન હોવાથી આ દારુની બોટલમાં ઘેરથી પાણી ભરીને લાવી હતી. ઘણા દિવસની મુસાફરીનો ખુબ થાક હતો અને સવારનું આ સુંદર વાતાવરણ હતું એટલે પાણી પી ને મારી “માં” ના ખોળામાં માથું રાખીને થાક ઉતારવા અહિંયા જ સુઇ ગયો.\nપથરી, જેને આપણે કીડનીના રોગ તરીકે જાણીએ છીએ. પથરીના દર્દીઓને...


ઇથેનોલ નીતિ: કર્ણાટકને ઇથેનોલ ઉત્પાદન માટે પ્રોત્સાહન મળશે - ChiniMandi\nHome Gujarati Indian Sugar News Gujarati ઇથેનોલ નીતિ: કર્ણાટકને ઇથેનોલ ઉત્પાદન માટે પ્રોત્સાહન મળશે\nઇથેનોલ નીતિ: કર્ણાટકને ઇથેનોલ ઉત્પાદન માટે પ્રોત્સાહન મળશે\nબેંગલુરુ: કર્ણાટકમાં માત્ર શેરડી જ નહીં, પણ મકાઈ અને ડાંગરનો પણ ઉપયોગ કરીને ઇથેનોલના ઉત્પાદનને પ્રોત્સાહન આપવા માટે ઇથેનોલ નીતિ ઘડવાના પ્રયાસો કરવામાં આવી રહ્યા છે, એમ પ્રધાન શંકર પાટીલ મુનેનકોપ્પાએ સોમવારે જણાવ્યું હતું. તેમણે કહ્યું કે સૂચિત નીતિ માટે ભલામણો કરવા માટે નિષ્ણાતોની ટીમ ટૂંક સમયમાં બનાવવામાં આવશે. એસ નિજલિંગપ્પા રિસર્ચ ઇન્સ્ટિટ્યૂટના નિષ્ણાતો અને અધિકારીઓની બનેલી એક સમિતિની રચના કરવામાં આવશે જે એક મહિનામાં રિપોર્ટ સબમિટ કરશે, એમ તેમણે જણાવ્યું હતું. હું અન્ય રાજ્યોમાં અપનાવવામાં આવેલ ઇથેનોલ ઉત્પાદન અને પ્રમોશન પ્રેક્ટિસનો અભ્યાસ કરવા માટે પણ દિલ્હી જઈ રહ્યો છું.\nમંત્રી શંકર પાટીલ મુનેનકોપ્પાએ જણાવ્યું હતું કે પેટ્રોલિયમ કંપનીઓ હવે ખાંડ મિલોમાં ઉત્પાદિત ઇથેનોલ ખરીદી રહી છે, પરંતુ રાજ્યમાં ઇથેનોલનું ઉત્પાદન માંગ કરતાં ઓછું છે. ખેડૂતોને સશક્ત કરવા અને ઉદ્યોગ સાહસિકોને પ્રોત્સાહિત કરવા ખાંડ, મકાઈ અને ડાંગર આધારિત ઇથેનોલને પ્રોત્સાહન આપવાનું આયોજન કરવામાં આવી રહ્યું છે. તેમણે કહ્યું કે મુખ્ય પ્રધાન બસવરાજ બોમાઈ પણ ઈથેનોલ નીતિ બનાવવા માટે સંમત થયા છે. આ યોજનામાં ઇથેનોલ ઉત્પાદકો માટે સબસીડી, બેંક લોન, લાઇસન્સ સુવિધા અને અન્ય સુવિધાઓનો સમાવેશ થાય છે.


ગાંધીનગરથી ઘરે આવવા નીકળેલો યુવક ગૂમ | ગાંધીનગરથી ઘરે આવવા નીકળેલો યુવક ગૂમ - Divya Bhaskar\nગાંધીનગરથી ઘરે આવવા નીકળેલો યુવક ગૂમ\nપાલનપુરરહેતો 23 વર્ષિય યુવક ગાંધીનગર ખાતેથી બે દિવસ પહેલાં પોતાના ઘરે આવવા નિકળ્યો હતો. જે ઘરે પહોંચતા પરિવારજનો ચિન્તાતુર બન્યા છે. યુવકના પિતાએ તેમનો પુત્ર ગૂમ થયો હોવાની ગાંધીનગર પોલીસ મથકમાં ફરિયાદ નોંધાવી છે.\nપાલનપુરના કમાલપુરા મોચીચોક વિસ્તારમાં રહેતા ચેતનકુમાર શ્યામસુંદર આહુજાનો તેવીસ વર્ષિય પુત્ર મયુર ગાંધીનગરની ખાનગી કંપનીમાં નોકરી કરે છે. અને દર શનિ-રવિ ઘરે આવતો હતો. જે ગત સોમવાર6એપ્રિલે પાલનપુર તેના ઘરેથી ગાંધીનગર જવા નીકળ્યો હતો. અને પહોંચી ગયાની ઘરે જાણ કરી હતી. પરંતુ કંપની રજા હોવાના સમાચાર મળતાં તે પરત પાલનપુર આવવા નિકળ્યો હતો. જેને સ્વસ્તિક સુંદરપાલના બાઇક ઉપર રાત્રે 8-30 ના સુમારે પથિક ડેપોમાં મૂકી ગયો હતો.\nત્યારબાદ ઘરે પહોંચ્યો નહતો. છેલ્લા ત્રણ દિવસથી મયુર આહુજા એકાએક ગૂમ થઇ જતાં પરિવારજનો ચિન્તામાં મુકાઇ ગયા છે.\nઅંગે મયુરના પિતા ચેતનકુમાર આહુજાએ ગાંધીનગર સેક્ટર-7 ના પોલીસમથકમાં પુત્ર ગૂમ થયો હોવાની ફરિયાદ નોંધાવી છે.\nરેલવે સ્ટેશનના એટીએમમાંથી રૂ. 1000 ઉપાડ્યા\nમયૂરના પિતા ચેતનકુમારે જણાવ્યું હતું કે, તા.6 એપ્રિલે ગૂમ થયાના રાત્રે નવ વાગ્યા પછી તેના મોબાઇલ ‘સ્વીચ ઓફ’ આવી રહ્યા છે. જ્યારે અમદાવાદ રેલવે સ્ટેશનના એટીએમમાંથી તેને રૂા. 1000 ઉપાડ્યા હોવાના સમાચાર મળ્યા છે. ત્યારબાદ તેનો કોઇ પત્તો લાગ્યો નથી.\nપાલનપુરનો મયૂર આહુજા નામનો યુવક ગત સોમવારે ગાંધીનગરથી પાલનપુર આવવા નિકળ્યા બાદ ત્રણ દિવસ થવા છતાં ઘરે પરત પહોંચતાં પરિવારજનો ચિન્તામાં મૂકાયા છે. / ભાસ્કર


ટેલિગ્રામમાં નાઇટ મોડ કેવી રીતે ચાલુ કરવો? [સ્ક્રીનશોટ સાથે રીત] - Techzword\nટેલિગ્રામમાં નાઇટ મોડ કેવી રીતે ચાલુ કરવો? [સ્ક્રીનશોટ સાથે રીત]\nટેલિગ્રામમાં ડાર્ક મોડ કે નાઈટ મોડ કેવી રીતે ચાલુ કરવો? ટેલિગ્રામ ડેસ્કટોપ વર્ઝન અને તેની મોબાઇલ એપમાં નાઈટ મોડ ચાલુ કરવાની રીત\nટોપ મેસેંજિંગ એપમાં વોટ્સએપની સાથે ટેલિગ્રામનું નામ જરૂર આવે છે કારણ કે ટેલિગ્રામમાં આપણને ખૂબ સારા અને નવા-નવા અલગ ફીચર જોવા મળે છે. પણ શું તમને ખબર છે કે ટેલિગ્રામમાં પણ નાઈટ મોડનો ઓપ્શન જોવા મળે છે.\nઆજે આપણે આ પોસ્ટમાં જાણીશું કે ટેલિગ્રામમાં નાઈટ મોડ કેવી રીતે ચાલુ કરી શકીએ? એ પણ હું તમને સહેલી રીતમાં સમજાવીશ. જો તમે તમારા ડેસ્કટોપમાં પણ ટેલિગ્રામ વાપરતા હોય તો તેની રીત પણ અહી બતાવેલ છે.\nટેલિગ્રામમાં નાઈટ મોડ ચાલુ કરવાની રીત\nએન્ડ્રોઇડ મોબાઈલ એપ માટે:-\nટેલિગ્રામ એપ ખોલો. તમારા મોબાઇલમાં Telegram એપ ખોલો, જો તમારે તેને ડાઉનલોડ કરવાની હોય તો તેને ગૂગલ પ્લેસ્ટોર પરથી ડાઉનલોડ કરી શકો છો.\nડાબી બાજુ ત્રણ આડી લીટી પર ક્લિક કરો. હવે ઉપર ડાબી બાજુ તમને3આડી લીટી દેખાશે તો તેના પર ક્લિક કરો.\nઉપર જમણી બાજુ ચંદ્રના આઇકન પર ક્લિક કરો.3આડી લીટી પર ક્લિક કર્યા બાદ એક નવું સેક્શન ખુલશે જેમાં ઉપર જમણી બાજુ એક ચંદ્રનો આઇકન હશે તો તેના પર ક્લિક કરો.\nહવે નાઈટ મોડ ચાલુ થઈ જશે. આવી રીતે તમારા ટેલિગ્રામ મોબાઇલ એપમાં નાઈટ મોડ ચાલુ થઈ જશે. જો તમારે તેને બંધ કરવું છે તો આ સ્ટેપને તમે ફરી અનુસરો એટલે નાઈટ મોડને તમે બંધ કરી શકશો.\nટેલિગ્રામ ડેસ્કટોપ વર્ઝન માટે:-\nટેલિગ્રામ ખોલો અને3આડી લાઇન પર ક્લિક કરો. તમારા કોમ્પુટર કે લેપટોપમાં ટેલિગ્રામનું ડેસ્કટોપ વર્ઝન ખોલો અને તમને ઉપર ડાબી બાજુ ખૂણામાં3આડી લીટી દેખાશે તો તેના પર ક્લિક કરો અને એક નવું સેક્શન ડાબી બાજુમાથી ખુલશે.\nનીચેથી નાઈટ મોડના ઓપ્શનને ચાલુ કરો. તમને સેટિંગ્સની નીચે જ Night Mode ઓપ્શન જોવા મળશે તો તેના પર ક્લિક કરો.\nનાઈટ મોડ ચાલુ થઈ જશે. આવી રીતે તમારા ટેલિગ્રામ ડેસ્કટોપ વર્ઝનમાં પણ નાઇટ મોડ ચાલુ થઈ જશે.\nઆશા છે કે તમને આ પોસ્ટ પસંદ આવી હશે અને તમને પોતાના ટેલિગ્રામમાં નાઈટ મોડ ચાલુ કરતાં આવડી ગયું હશે. તમે પોતાના મિત્રોને પણ આ પોસ્ટ શેર કરો જેથી તેમણે પણ આ નાઇટ મોડને ચાલુ કરવાની રીત જાણવા મળે.\n🔗 ગૂગલમાં ડાર્ક મોડ કેવી રીતે ચાલુ કરવો?\n🔗 ક્વોરા પર ડાર્ક મોડ કેવી રીતે ચાલુ કરવો?\n🔗 વોટ્સએપમાં ડાર્ક મોડ કેવી રીતે ચાલુ કરવો?


Posted on 1:42 pm October 5, 2019 Author Urvi PatelComments Off on જે બાળકોના નથી હોતા બોયફ્રેન્ડ કે ગર્લફ્રેન્ડ, તેઓ હોશિયાર રહે છે કે ઠોઠ? રિચર્સમાં થયો ખુલાસો- જાણો વિગત\nરિસર્ચમાં એ વાત સામે આવી છે કે જે બાળકોના બોયફ્રેન્ડ કે ગર્લફ્રેન્ડ નથી હોતા, તેઓનું માનસિક સ્વાસ્થ્ય એકદમ સારું રહે છે અને પરીક્ષામાં તેઓના નંબર પણ ખુબ સારા આવે છે.\nરિસર્ચમાં એ પણ કહેવામાં આવ્યું છે કે જે બાળકો પ્રેમમાં હોય છે, તેઓની તુલનામાં પ્રેમમાં ન પડનારા બાળકો ખુબ જ સારી માનસિક સ્થિતિમાં હોય છે. જણાવી દઈએ કે આ રિસર્ચ યુનિવર્સીટી ઑફ જૉર્જિયાએ 600 વિદ્યાર્થીઓ ઉપર કરી હતી.\nરિસર્ચમાં શિક્ષકોના રેટિંગ અને વિદ્યાર્થીને પૂછવામા આવેલા સવાલોને શામિલ કરવામાં આવ્યા હતા. તેઓના આધારે,”શાળામાં બાળકોને સિંગલ રહેવાના ફાયદા વિશે જણાવવું જોઈએ જેનાથી તેઓનો એદકમ તંદુરસ્તીથી વિકાસ થઇ શકે”.\nરિસર્ચના આધારે જે લોકો રિલેશનશિપમાં ન હતા તેઓમાં ડિપ્રેશનનું લેવલ ખુબ જ ઓછું હતું અને તેઓની સામાજિક આવડત પણ ખુબ સારી એવી હતી”.\nતેઓ તેવા લોકોની તુલનામાં ખુબ સારા હતા જેઓ એકબીજા સાથે રિલેશનમાં હતા. આ રિસર્ચ ધોરણ6થી 12 ના બાળકો ઉપર કરવામાં આવી હતી. આ સ્ટડી જર્નલ ઑફ સ્કૂલ હેલ્થમાં પ્રસારીત થઇ છે.\n10:29 am March 5, 2021 Shah Jina Comments Off on આઇશા કેસને લઇ કુખ્યાત કાલુ ગરદનનો વીડિયો થયો વાયરલ, આરીફને સજા અપાવવા એડી ચોટીનું જોર લગાવશે કાલુ ગરદન


Parineeta called Dumas, raped in nude clip, sister's brother's act in Katargam | પરિણીતાને ડુમસ બોલાવી નગ્ન ક્લિપ ઉતારી બળાત્કાર, કતારગામમાં બહેનપણીના ભાઈની કરતૂત - Divya Bhaskar\nParineeta Called Dumas, Raped In Nude Clip, Sister's Brother's Act In Katargam\nઅપકૃત્ય:પરિણીતાને ડુમસ બોલાવી નગ્ન ક્લિપ ઉતારી બળાત્કાર, કતારગામમાં બહેનપણીના ભાઈની કરતૂત\nહોટલમાં કેફી પીણું પીવડાવી બ્લેકમેઇલ કરાઈ\nકતારગામમાં પરિણીતા પર વારંવાર બળાત્કાર ગુજારનાર હવસખોર વિરુદ્ધ ફરિયાદ નોંધાઈ છે.કતારગામમાં રહેતી 28 વર્ષિય કરીના (નામ બદલ્યું છે)ના પરિવારમાં પતિ ઉપરાંત બે દીકરી છે. 2013માં કરીનાના લગ્ન થયા હતા. લગ્ન પહેલા તેના પિતાના ઘર પાસે આરોપી દક્ષેશ દિનેશ મિસ્ત્રી રહેતો હતો. આરોપીની બહેન કરીનાની બહેનપણી હતી તેથી એકબીજાના ઘરે આ‌વતા-જતા હતા.\nતેથી આરોપી સાથે પણ સારો પરિચય હતો. 2019માં કરીનાની મુલાકાત દક્ષેસ સાથે થઈ હતી. ત્યારે આરોપીએ કહ્યું હતું કે, કોઈ કામ હોય તો કહેજે. જેથી કરીનાએ લાઈસન્સ કઢાવવાની વાત કરી હતી. બાદ આરોપીએ પાલ આરટીઓ બોલાવી હતી. ત્યાંથી ડુમસ ખાતે રાજહંસ બેલીઝા હોટલમાં બંને ગયા હતા.ત્યાં આરોપીએ નશાયુક્ત પીણું પીવડાવતા તેણી બેહોશ થઈ ગઈ હતી.\nબેહોશ હતી ત્યારે દક્ષેશે તેની સાથે બળાત્કાર ગુજાર્યો હતો. એને નગ્ન ફોટો-વીડિયો બનાવી લીધા હતા. બાદ તે વાઈરલ કરવાની ધમકી આપી બ્લેકમેઈલ કરીને આરોપી વારંવાર બળાત્કાર ગુજાર્યો હતો. કરીનાએ આરોપીને ધમકી આપી હતી કે તે વધુ હેરાન કરશે તો ફાંસો ખાઈ લેશે છતાં આરોપી દક્ષેશને કોઈ ફેર પડ્યો નહતો. દક્ષેશે કરીનાને ધમકી આપી હતી કે જો પોલીસ ફરિયાદ કરશે તો જેલમાંથી છૂટ્યા બાદ તેના પતિ અને દીકરીઓને મારી નાંખશે. ત્રસ્ત કરીનાએ મંગળવારે પતિને જાણ કરીને સાંજે કતારગામ પોલીસ સ્ટેશનમાં દક્ષેશ વિરુદ્ધ ફરિયાદ નોંધાવી છે.


શ્રીનગરની હોટલમાંથી યુવતી સાથે વિવાદાસ્પદ મેજર ગોગોઇને કસ્ટડીમાં લેવાયા શ્રીનગરની હોટલમાંથી યુવતી સાથે વિવાદાસ્પદ મેજર ગોગોઇને કસ્ટડીમાં લેવાયા – Aajkaal Daily\nશ્રીનગરની હોટલમાંથી યુવતી સાથે વિવાદાસ્પદ મેજર ગોગોઇને કસ્ટડીમાં લેવાયા\nસેનાના ચચર્સ્પિદ અધિકારી મેજર લીતુલ ગોગોઇને જમ્મુ-કાશ્મીર પોલીસ બુધવારે શ્રીનગરની એક હોટલમાંથી પકડ્યા હતા. સેનાના ચચર્સ્પિદ અધિકારી મેજર લીતુલ ગોગોઇને જમ્મુ-કાશ્મીર પોલીસ બુધવારે શ્રીનગરની એક હોટલમાંથી પકડ્યા હતા. સુત્રોના જણાવ્યા પ્રમાણે મેજર ગોગોઇ હોટલમાં એક યુવતી સાથે ઘુસવા ઇચ્છતા હતા. યુવતીની ઉંમર 18 વર્ષ હોવાનું જાણવા મળી રહ્યું છે. મળતી માહિતી પ્રમાણે હોટલ સ્ટેફે મેજરને યુવતી સાથે એન્ટ્રી ન આપી. જેના કારણે મેજર ગોગોઇનો હોટલ સ્ટાફ સાથે ઝઘડો થયો હતો. જેથી પોલીસે તેમને થોડા સમય માટે કસ્ટડીમાં લીધા હતા.\nજમ્મુ-કાશ્મીરના આઇજી (કશ્મીર રેન્જ) સ્વયમ પ્રકાશ પાણીએ આખા કેસમાં તપાસના આદેશ આપ્યા છે. શ્રીનગર (નોર્થ જોન)ના એસપીએ આ મામલે તપાસ શરૂ કરી દીધી છે. ગોગોઇનું કહેવું છે કે તે હોટલમાં એક સોર્ટ મીટિંગ માટે ગયા હતા. ઉલ્લેખનીય છેકે, મેજર ગોગોઇ ગત વર્ષે ત્યારે ચચર્મિાં આવ્યા હતા જ્યારે તેમણે કાશ્મીરી યુવક ફારૂક અહમદ દારને પોતાની જીપ્ની બોનેટ પર બાંધીને બડઘામમાં ફેરવ્યો હતો.\nબંને પક્ષોના નિવેદનો નોંધનાર પોલીસના જણાવ્યા પ્રમાણે મેજરને હોટલના સ્ટાફે કહ્યું હતું કે, તેઓ યુવતી સાથે રૂમમાં એન્ટ્રી નહીં કરી શકે. આ મુદ્દે સ્ટાફ અને ગોગોઇ વચ્ચે ઝઘડો થયો હતો. હોટલના અન્ય સ્ટાફે તાત્કાલિક મેજર અને તેમના ડ્રાઇવરને પકડી પાડ્યા હતા અને પોલીસને બોલાવી હતી.\nઅધિકારીના જણાવ્યા પ્રમાણે આઈજી પાણીએ આ મુદ્દે વહેલી તકે રિપોર્ટ જમા કરાવવાનો આદેશ આપ્યો છે. પોલીસે તપાસ અંતર્ગત સીસીટીવી ફૂટેજ અને મેજર પાસેથી એ ફોર્મ માંગ્યું જેના પર રૂમ બુકિંગ માટે સાઇન કરી હતી.\nPrevious Previous post: જામ્યુકોને રીબેટમાં રૂા.11.96 કરોડની આવક\nNext Next post: ટાટા મોટર્સ ઈન્ડિકા અને ઈન્ડિગો મોડલ બંધ કરશે


Apple યુઝર્સ આનંદો, આ સ્માર્ટફોન પર મળી રહ્યું છે રૂ.12000નું કેશબેક Apple યુઝર્સ આનંદો, આ સ્માર્ટફોન પર મળી રહ્યું છે રૂ.12000નું કેશબેક – Aajkaal Daily\nApple યુઝર્સ આનંદો, આ સ્માર્ટફોન પર મળી રહ્યું છે રૂ.12000નું કેશબેક\nઆજકાલ એપલ ફોનની બોલબાલા ફૂલીફાલી છે, અને જો આ ફોન પર ડિસ્કાઉન્ટ મળે તો તમામ લોકોમાં બુકિંગ માટે ભાગદોડ મચે છે, ત્યારે ઈ-કૉમર્સ વેબસાઇટ ફ્લિપકાર્ટ અને એમેઝોન ઇન્ડિયા સતત સ્માર્ટફોન પર ડિસ્કાઉન્ટ ઉપલબ્ધ કરાવે છે.\nહવે પીએટીએમ કંપની આઇફોન પર રૂ .12,000 સુધીનું કેશબેક આપી રહી છે. જો તમે આઇફોન ખરીદવાની વિચારણા કરી રહ્યા છો, તો પેટીએમ આ સમયે સારી ડીલ આપી રહ્યું છે. તમે iPhone X, iPhone XR, iPhone XS અને iPhone XS Max ને કેશબેક સાથે ખરીદી શકો છો. આ કેશબેક યૂઝર્સોને તેમના પીટીએમ વૉલેટમાં આપવામાં આવશે.\nApple iPhone X: આ ફોનના 64 જીબી સ્ટોરેજ મોડલ 81,992 રૂપિયા સુધીના કેશબેક સાથે ખરીદી શકાય છે. તેના પર રૂ. 4,100 સુધીનું કેશબેક આપવામાં આવશે, ત્યારબાદ તેની અસરકારક કિંમત રૂ. 77,892 રહેશે. તે જ સમયે તેના 256 જીબી સ્ટોરેજ મોડેલ પર રૂ. 12,000 સુધીના કેશબેક સાથે ખરીદી શકાય છે. તેની કિંમત 91,399 છે. કેશબેક પછી તેની કિંમત 79,399 રૂપિયા હશે.\nએપલ આઈફોન એક્સઆર ફોનમાં 64 જીબી સ્ટોરેજ વેરિઅન્ટ રૂ. 3,800 ના કેશબેક સાથે ખરીદી શકાય છે. આ ફોનની કિંમત રૂ. 76,900 છે, જે કેશબેક પછી રૂ. 73,100 થશે. તે જ સમયે તેના 256 જીબી સ્ટોરેજ વેરિયન્ટ રૂ .12,000 ના કેશબેક પછી 79,900 રૂપિયા થશે. તેની હકીકત કિંમત 91,900 રૂપિયા છે. તો સાથે જ આઈફોન મેક્સમાં 64 જીબી સ્ટોરેજ મોડલને રૂ. 12,000ના કેશબેક્સ સાથે રૂ. 87,890 માં ખરીદી શકાય છે. તે જ સમયે આઇફોન XS મેક્સના 64 જીબી સ્ટોરેજ વેરિયન્ટને રૂ. 1,09,000 માટે ખરીદી શકાય છે. આ ફોનમાં રૂ. 12,000 નું કેશબેક આપવામાં આવે છે. ત્યારે આઈફોન યુઝર્સ હવે તમામ ફેસિલીટી અને ડિસ્કાઉન્ટ સાથે ટહેલતા જોવા મળી રહ્યા છે.\nPrevious Previous post: ‘પીએમ નરેન્દ્ર મોદી’ ફિલ્મની રિલીઝને સુપ્રીમની લીલીઝંડી\nNext Next post: આ છે એવું મંદિર કે જયાં તડકામાં ટપકે છે પાણી…..


Posted on 5:48 pm August 24, 2021 Author Niraj PatelComments Off on રાશિફળ 25 ઓગસ્ટ : માતાજીની કૃપાથી બુધવારનો દિવસ6રાશિના જાતકો માટે રહેવાનો છે શુભ, જાણી લો કેવો રહેશે તમારો આજનો દિવસ\n1. મેષ – અ, લ ,ઈ (Aries): પ્રેમ, આશા, સહાનુભૂતિ, આશાવાદિતા અને નિષ્ઠા જેવી સકારાત્મક ભાવનાઓ અપનાવવા માટે ખુદને પ્રોત્સાહિત કરો. રિયલ એસ્ટેટ સંબંધી રોકાણ તમારે સારો નફો આપશે. તમારા દિલની વાત જાહેર કરીને, તમે રોમાંચિતતાનો અનુભવ કરી શકો છો. આજે તમે સેમિનારો ભાગ લઈને અનેક નવા વિચારો મેળવી શકો છો. કંઈક નવું અને સર્જનાત્મક કરવા માટે આજનો દિવસ સારો છે. શું તમે વિચારો છો કે લગ્ન એ કરારનું નામ છે? જો હા, તો તમે આજે એક વાસ્તવિકતાનો અનુભવ કરશો અને જાણશો કે તે તમારા જીવનની શ્રેષ્ઠ ઘટના હતી. દિવાસ્વપ્ન જોવું એટલું ખરાબ નથી. તમે તેના દ્વારા કેટલાક સર્જનાત્મક વિચારો મેળવી શકો છો.\n2.વૃષભ – બ, વ, ઉ (Taurus): આર્થિક પરેશાની તમારા માટે પરેશાનીનું કારણ બની શકે છે. રોકાયેલું ધન મળતા આર્થિક પરિસ્થિતિ જોકે સુધરશે. તમારા નજીકના લોકો તમારા કોઈ કામના કારણે નારાજ થઇ શકે છે. આજના દિવસે અચાનક કોઈ સારા સમાચાર મળતા ખુશીનો માહોલ રહેશે. કામ દરમિયાન તણાવ તમારી માનસિક શાંતિને ખરાબ કરી શકે છે. એવા લોકો પર નજર રાખો જે તમને ખોટા માર્ગે દોરી રહ્યા હોય, આવા લોકો તમને ખોટી માહિતી આપી શકે જે તમારા માટે હાનિકારક સાબિત થઈ શકે.\n3. મિથુન – ક, છ, ઘ (Gemini): જે સમસ્યાઓ તમને પરેશાન કરી રહી છે. તેને હલ કરવા માટે હોશિયારી, ચતુરાતા અને કૂટનીતિના દાવપેચની જરૂરત છે. કંઈ કરતા પહેલા એ ચીજોનો ઉપયો કરો જો પહેલા તમારી પાસે છે. સાંજે દોસ્તો સાથે ફરો કારણ કે તમારા માટે આ સમયે ખુબજ જરુરી છે. રોમાન્સમાં પોતાના દિમાગનો ઉપયોગ પણ કરો. કારણે પ્રેમ હંમેશા આંધળો હોય છે. કામમાં પોતાની દક્ષતાની આજે પરીક્ષા થશે. ઈચ્છિત પરિણામ આપવા માટે તમારે તમારા પ્રયત્નો ઉપર કોશિશો ઉપર એકાગ્રતા બનાવી રાખવાની જરૂર છે. જો તમે ઉતાવળમાં નિષ્કર્ષ કાઢશો અને જરૂરી કામ કરશો તો આજનો દિવસ તમારા માટે નિરાશાજનક બની શકે છે.\n4. કર્ક – ડ, હ (Cancer): ખૂબ જ વધારે ચિંતા કરવી માનસિક શાંતને બર્બાદ કરી શકે છે. આ વચ્ચે કારણે થોડી પણ ચિંતા અને માનસિક તણાવ શરીર ઉપર ખરાબ અસર પાડશે. દિવસ ચડતા નાણાંકિય રીતે સુધારો આવશે. પારિવારિક સભ્ય અથવા જીવન સાથી તણાવનું કારણ બની શકે છે. પોતાના પ્રિયની બીનજરૂરી ભાવનાત્મક માંગ સામે નમશો નહીં. કોઈ લુઘ અથવા મધ્યાવધિ પાઠ્યક્રમમાં દાખલો લઈને પોતાની ટેક્નિકલ ક્ષમતાઓમાં નિખાર લાવો. આજ પોતાને લોકોના ધ્યાનના કેન્દ્રમાં જોશો જ્યારે કોઈ તમારી મદદથી પુરસ્કૃત થયા હોય. જીવનસાથી સાથે પ્રેમની ગર્માહટ મહેસૂસ કરી શકશો. એકલતાપણુ ક્યારેક મુશ્કેલી ભર્યું સાબિત થઈ શકે છે.\n5. સિંહ – મ, ટ (Leo): યોગ અને ધ્યાન તમને બેડોળ હોવાથી બચાવવા અને માનસિક રીતે સ્વસ્થ્ય રાખવા માટે મદદગાર સાબિત થશે. ખર્ચ કરતા સમયે પોતે આગળ આવતા બચો નહીં તો ખિસ્સા ઉપર મોટો ખોડા પડી શકે છે. તમારા બાળકોના પુરુષ્કાર વિતરણ સમારોહનું આમંત્ર તમને ખુશનુમા રહેસાસ કરાવશે. આ તમારી અપેક્ષાઓ ઉપર ખરું ઉતરશે. પોતાના સમપનાઓ સાચા થતા દેખાશે. તમે પ્રેમની આગમાં ધીમે-ધીમે પરંતુ સતત જલતા રહેશો. ચીજોની થવાની રાહ ન જુઓ પરંતુ બહાર નિકળો અને નવી તકની શોધ કરો.\n6. કન્યા – પ, ઠ, ણ (Virgo): લાંબી બીમારીને નજરઅંદાજ ન કરો, નહીં તો આગળ જઈ વધારે સમસ્યા ઉભી થઈ શકે છે. મિત્રોની મદદથી નાણાકીય મુશ્કેલીમાંથી બહાર આવી શકો છો. તમારા ભાઈ તમારા માટે વધારે મદદગાર સાબિત થશે. વિદેશમાં રહેતા કોઈ સંબંધી તરફથી સુંદર ગિફ્ટ મળી શકે છે. એકતરફી પ્રેમ તમારી ખુશીને બગાડી શકે છે. મોટા વ્યવસાયિક વ્યવહાર કરતી વખતે તમારી લાગણીઓને ધ્યાનમાં રાખો. અચાનક મુસાફરીને લીધે તમે કટોકટી અને તાણનો શિકાર બની શકો છો.\n7. તુલા – ર, ત (Libra): તમારી રોગ પ્રતિ ક્ષમતા નબળી છે, જેથી જરૂરી હોય તો, બીમાર થતા પહેલા જ આવશ્યક દવા લો. તમે હરવા-ફરવા પાછળ ખર્ચ કરવાના મૂડમાં હશો પરંતુ, આવું કર્યું તો બાદમાં પછતાવવું પડશે. પારિવારીક જવાબદારીનો બોઝો વધશે, જે તમને તણાવ આપશે. આજે તમારા કામને લઈ તમારા વખાણ થશે અને સુંદર પુરસ્કાર મળી શકે છે. તમને તમારી લાગણીઓને કાબૂમાં રાખવામાં મુશ્કેલી પડશે, પરંતુ તમારી આસપાસના લોકો સાથે ઝગડોન કરવો, નહીં તો તમે એકલા પડી જશો.\n8. વૃશ્ચિક – ન, ય (Scorpio): લાંબાગાળાના નફાને ધ્યાનમાં રાખી સ્ટોક અથવા મ્યુચ્યુઅલ ફંડમાં રોકાણ કરવાનું ફાયદાકારક રહેશે. . કોઈની પ્રેમની કાલ્પનિકતાને સાચી કરવામાં સહાય કરો. તમારા જીવનમાં તમે જે કલ્પના કરી શકો તેના કરતા પણ વધારે પડદા પાછળ ચાલી રહ્યું છે. આગામી દિવસોમાં તમને ઘણી સારી તકો મળશે. મુસાફરી ફાયદાકારક પરંતુ ખર્ચાળ સાબિત થશે. આજનો દિવસ તમને તમારા જીવનસાથી સાથેનો શ્રેષ્ઠ દિવસ બનાવી શકો છો. તમારા માટે સારો સમય શોધવો તે ખૂબ સરસ રહેશે.\n9.ધન – ભ, ધ, ફ, ઢ (Sagittarius): પોતાની તબીયતને ધ્યાનમાં રાખી વધારે પડતી બૂમો પાડવાથી બચવું. આજે માત્ર બેસી રહેવાની જગ્યાએ કોઈ એવું કામ કરો જે કમાણીમાં વધારો કરી શકે. આજે તમે ઉર્જાથી ભરપૂર રહેશો. દલાલીના કામથી કમાણીમાં વધારો થશે. ઘરગથ્થુ કામ કંટાળાજનક લાગશે અને તે માનસિક તાણનું કારણ બની શકે છે. તમે આજે રોમેન્ટિક મૂડમાં હશો, તેથી તમારી પ્રેમિકા સાથે થોડો સારો સમય પસાર કરવાની યોજના બનાવો. શક્ય છે કે, તમારા વરિષ્ઠ તમારી સાથે જરૂરત કરતા વધુ કડકતા સાથેનું વર્તન કરી શકે છે.\n10. મકર – જ, ખ (Capricorn): જિંદગી તરફ ઉદાર વલણ અપનાવો. પોતાની પરિસ્થિતિની ફરિયીદો કરવાથી અને દુખી થવાથી કઈ પરિસ્થિતિ સુધરશે નહીં. આજે આકસ્મિક નફાથી આર્થિક પરિસ્થિતિ સુધરશે. નજીકના મિત્રો અને ભાગીદાર નારાજ થતા તમારી જિંદગીમાં મુશ્કેલી વધશે. પરંતુ, નર્માસથી અને સમજદારીથી મામલો સંભાળી લેવો. વસના બીજા ભાગમાં તમે તમારા પરિવાર સાથે આરામ અને સમય પસાર કરવાનું પસંદ કરશો. ભાવનાત્મક મૂડમાં અચાનક પરિવર્તન તમને ખૂબ અસ્વસ્થ કરી શકે છે.\n11. કુંભ – ગ, શ, સ (Aquarius): રચનાત્મક શોક આજે તમને શુકુનનો અહેસાસ કરાવશે. ચાલાકી ભરેલી આર્થિક યોજનાઓમાં ફસાવાથી બચવું. રોકાણ કરવામાં સાવધાની રાખવી. આજે તમારે ઘરમાં બેજવાબદારીભર્યા વર્તનના કારણે ટીકાનો સામનો કરવો પડી શકે છે. વ્યાપારીઓની કમાણીમાં વધારો થઈ શકે છે. જેવું તમે વિચાર્યું હશે, તેના કરતા તમાર ભાઈ તમને વધુ સહાયક સાબિત થશે. રોમાંસ – હરવા-ફરવાનું અને પાર્ટી રોમાંચક બનશે, પરંતુ તે કંટાળાજનક પણ રહેશે. ઓફિસમાં સ્નેહનું વાતાવરણ રહેશે. તમારો હસવું અને હસાવવાનો સ્વભાવ તમારી સૌથી મોટી મૂડી રહેશે.\n12. મીન – દ, ચ, જ, થ (Pisces): જિંદગીનો ભરપૂર આનંદ લેવા માટે પોતાની મહત્વકાંક્ષાઓને કાબુમાં રાખો. યોગનો સહારો લો, જે તમને માનસિંક રીતે સ્વસ્થ્ય રાખી આનંદ અપાવશે. જો કોઈ અનુભવીની સલાહ વગર રોકાણ કરશો તો નકશાન લગબગ નક્કી છે. અટકેલાી કામ જીવનસાથીનો સહયોગ લઈ પુરા કરવાની વ્યવસ્થા ગોઠવો. જો તમે તમારી ક્ષમતાઓ અને પ્રતિભાને યોગ્ય લોકો સમક્ષ સારી રીતે રાખશો, તો જલ્દીથી લોકોની નજરમાં તમારી એક નવી અને સારી છબી તૈયાર થશે.


Aaj Ka Jeevan Mantra By Pandit Vijayshankar Mehta, Story Of Narad Muni And Lord Vishnu, Disadvantages Of Ego | આપણે ભગવાનની પૂજા તો કરીએ છીએ, પરંતુ અહંકાર છોડતા નથી, આ કારણે પરેશાનીઓ વધારે આવે છે - Divya Bhaskar\nઆજનો જીવનમંત્ર:આપણે ભગવાનની પૂજા તો કરીએ છીએ, પરંતુ અહંકાર છોડતા નથી, આ કારણે પરેશાનીઓ વધારે આવે છે\nવાર્તા- દેવર્ષિ નારદને અહંકાર થઈ ગયો હતો કે તેમણે કામદેવને જીતી લીધા છે. મનુષ્યને કોઈ સફળતા મળી જાય તો તે અનેક લોકોને જણાવવા ઇચ્છે છે. આ કામ નારદ મુનિ કરી રહ્યા હતાં.\nનારદ કૈલાશ પર્વત પહોંચ્યાં અને શિવજીને પણ આ વાત અહંકાર સાથે જણાવી. શિવજીએ કહ્યું, તમે આ વાત મને જણાવી છે, પરંતુ વિષ્ણુજીને જણાવશો નહીં.\nકૈલાશ પછી નારદ મુનિ વિષ્ણુ લોક પહોંચી ગયા. તેમના મનમાં સતત એ વિચાર આવી રહ્યો હતો કે શિવજીએ મને વિષ્ણુજીને આ વાત જણાવવાની ના કેમ પાડી? શિવજી લગભગ મારાથી ઈર્ષ્યા કરે છે, તેમણે તો કામદેવને ભસ્મ કરી નાખ્યાં હતાં, પરંતુ મેં તો કામદેવને પરાજિત કરી દીધા છે.\nજ્યારે વિષ્ણુજી સામે નારદજી પહોંચ્યા ત્યારે તેઓ પોતાના જ ગુણગાન કરીને કહેવા લાગ્યાં, શું તમને જાણકારી છે, મેં કામદેવને પરાજિત કરી દીધા છે. સારા-સારા લોકો કામદેવ સામે પરાજિત થઈ જાય છે.\nવિષ્ણુજીએ કહ્યું, નારદજી તમારું સ્મરણ કરીને જ લોકોના મનમાંથી કામ, ક્રોધ, લોભ, મદ જેવા અવગુણ દૂર થઈ જાય છે, તો પછી તમે કામને જીતી કેમ જીતી ન શકો.\nઆ વાત સાંભળીને નારદજીનો અહંકાર વધી ગયો. તે પછી જ્યારે નારદજી વિષ્ણુ લોકોથી પાછા ફર્યા ત્યારે વિષ્ણુજીએ વિચાર્યું કે નારદ મારા ભક્ત છે અને ભક્તના મનમાં ઘમંડનું બીજ અંકુરિત થઈ ગયું છે. મારો નિયમ છે કે જો મારા ભક્તોની અંદર અહંકાર જન્મ લે છે તો હું મારા ભક્તોના મનમાં ઉપજેલાં અહંકારના વૃક્ષને જડથી ઉખાડી ફેંકીશ. કેમ કે ભક્તના મનમાં અહંકાર હોય તો તેમનું નુકસાન થશે અને હું ભક્તનું નુકસાન થવા દઈશ નહીં.\nવિષ્ણુજીએ પોતાની માયાને બોલાવી અને આદેશ આપ્યો કે નારદજીનો અહંકાર તોડી દો. માયાએ એવી યુક્તિ અપનાવી કે નારદજીનો અહંકાર તૂટી ગયો.\nબોધપાઠ- અહીં નારદજીના વિષ્ણુ લોકથી પાછા ફર્યા પછી વિષ્ણુજીએ જે કહ્યું તે આપણાં માટે ખૂબ જ જરૂરી છે. તેઓ કહે છે કે હું મારા ભક્તોના મનમાં ઉપજેલાં અહંકારના વૃક્ષને જડથી ઉખાડી ફેંકીશ. તેનો સીધો અર્થ એ છે કે ભગવાન ઇચ્છે છે કે તેમના ભક્ત અહંકારથી બચે. અહંકારના કારણે માન-સન્માન, પ્રસિદ્ધિ, યોગ્યતા અને પરિશ્રમ ઉપર ખરાબ અસર થાય છે. આપણે લોકો ભગવાનને પૂછીએ તો છીએ, પરંતુ અહંકારને છોડતા નથી, આ કારણે આપણાં જીવનમાં પરેશાનીઓ વધારે આવે છે.


Kangana Ranaut hails performances of Ranveer Singh, Vicky Kaushal and Bhumi Pednekar as the best in 2019 | રણવીર સિંહ, વિકી કૌશલ અને ભૂમિ પેડણેકરના કામ પર ફિદા છે કંગના રનોટ - entertainment\nરણવીર સિંહ, વિકી કૌશલ અને ભૂમિ પેડણેકરના કામ પર ફિદા છે કંગના રનોટ\nPublished: Dec 29, 2019, 12:38 IST | Mumbai\nકંગના રનોટને આ વર્ષે ‘ગલી બૉય’ના રણવીર સિંહ, ‘ઉરીઃ ધ સર્જિકલ સ્ટ્રાઇક’માં વિકી કૌશલ અને ‘સોનચિડિયા’માં ભૂમિ પેડણેકરનું કામ ખૂબ પસંદ પડ્યુ છે.\nકંગના રનોટને આ વર્ષે ‘ગલી બૉય’ના રણવીર સિંહ, ‘ઉરીઃ ધ સર્જિકલ સ્ટ્રાઇક’માં વિકી કૌશલ અને ‘સોનચિડિયા’માં ભૂમિ પેડણેકરનું કામ ખૂબ પસંદ પડ્યુ છે. વિકી કૌશલને તાજેતરમાં જ નૅશનલ અવૉર્ડથી સન્માનિત કરવામાં આવ્યા છે. કંગનાને આ વર્ષે કોનું કામ પસંદ પડ્યુ છે એ વિશે ટ્‍વિટર પર તેની બહેન રંગોલી ચંડેલે ટ્વીટ કર્યું હતું કે ‘આ વર્ષ પૂરુ થવા આવ્યુ છે ત્યારે ઘણાં ખરા લોકોએ કંગનાનાં પર્ફોર્મન્સને બેસ્ટ કહ્યું છે. એથી મેં તેને પૂછ્યુ હતું કે તને કોનું કામ સારુ લાગ્યુ હતું? તેણે જવાબ આપ્યો હતો કે ભૂમિ પેડણેકરનાં કામની જોઈએ એટલી પ્રશંસા નથી કરવામાં આવી. ‘સોનચિડિયા’માં તેનું પર્ફોર્મન્સ અદ્ભુત હતું. સાથે જ તેણે મૃણાલ ઠાકુર અને રાધિકા મદનની વિશેષ પ્રશંસા પણ કરી હતી. તેણે કહ્યું હતું કે આ છોકરીઓ ખૂબ ટૅલન્ટેડ છે. આવનારા વર્ષોમાં તેમની પ્રતિભા ખૂબ ઝળકશે. છોકરાઓમાં કંગનાને લાગે છે કે સિદ્ધાંત ચતુર્વેદી, રણવીર સિંહ અને વિકી કૌશલનું કામ આ વર્ષે શાનદાર રહ્યુ છે. એથી તેમને શુભકામના.’\nઆ પણ વાંચો : કિયારા અડવાણીએ વરુણ ધવન અને ભૂમિ પેડણેકરની ફિલ્મને પાડી ના? જાણો વિગતો\nકંગના અને તેનું કામ મને પસંદ છે : વરુણ\nવરુણ ધવનને કંગના રનોટ અને તેનું કામ ખૂબ પસંદ છે. વરુણની ‘સ્ટ્રીટ ડાન્સર 3D’ અને કંગનાની ‘પંગા’ ૨૪ જાન્યુઆરીએ એક જ દિવસે રિલીઝ થવાની છે. ફિલ્મોની ક્લૅશને લઈને વરુણને કોઈ પ્રકારની ચિંતા નથી. કંગનાની પ્રશંસા કરતા વરુણ ધવને કહ્યું હતું કે ‘કંગનાને હું ઘણાં વર્ષોથી ઓળખુ છું. હું તેનો અને તેનાં કામનો પ્રશંસક છું. અમારી બન્ને ફિલ્મો એક બીજાથી અલગ છે. આપણે જલદી જ ૨૦૨૦માં પ્રવેશવાનાં છીએ અને એથી આપણે ક્લૅશ જેવી કોઈ પણ બાબત પર ચર્ચા ન કરવી જોઈએ. આપણને શાંત રહીને આગળ વધવુ જોઈએ. જો લોકોને ઇચ્છા થશે તો તેઓ બન્ને ફિલ્મ જોવા જશે.’\nkangana ranautvicky kaushalranveer singhbhumi pednekarbollywood newsentertaintment